
Al IMPRESIA CA N'O SA SE MAI d 


ISPRAVEASCA 


nici odată tusea aceasta care par'că sparge 
pieptul. Ca şi când de departe s'ar auzi 
sunetul strident al unui gong, aṣa sună 
şi zgomutul tusei: 

'o să ia starea asta nici odată sfârşit? 
Câte suferinţi mai are de îndurat bietul 
bolnav ? 

NICI UNA, dacă o mână iubitoare ¥ 


întinde la timp leacul sigur care-i ia rău 


în 24 ore. | 
Cele mai rezistente cazuri cedează la 
SIROP RAMI, plăcut la gust şi nein» 


trecut în efect, 
Tusea dispare, pieptul se uşurează şi 
bolnavul se însănătoseşte. 


KIANI 


LA FARMACII ŞI DROGUERII 

RASĂ ŞI RELIGIUNE? 


NICHIFOR CRAINIC 


Germania nouă trăieşte sentimentul viu al unui început de lume. Sistemele vechi, 


care o aduseseră gata de prăbușire, sfărâmate azi în sâmburii lor ideologici, cel de al 
treilea Reich, isbucnit din entusiasmul unui popor care vrea să trăiască eroic, își pune la 
temelie, în locul lor, o doctrină corespunzătoare acestui sentiment. Pentru cine consideră 
fenomenul fără patima de o crudă sălbăticie a Israelului, o parte din noile idei incarnate 
în realități politice de național-socialism poate fi normativă pentru viața fiecărei naţiuni 
moderne. Viața Europei nu se poate regenera sorbind mai departe iluzii dintr'o stratosferă 
internațională de artificialități umanitariste. Viaţa Europei nu se poate regenera decât prin 
regenerarea fiecărui popor în parte. Dar aceasta înseamnă întoarcerea la obârşie, adică 
la realităţile organice ale omenirii, care sânt naţiunile. Omenirea e un simplu cuvânt ab- 
stract, dacă această noțiune nu are conţinutul verde pe care i-l pot da numai diversi- 
tăţile etnice ale popoarelor. Ea e, de fapt, totalitatea acestor diversități concrete. Dar tocmai 
fiindcă ele sânt date organic în natură, o armonie a lor nu se poate obține decât pe un 
plan transcendent naturii. Expresii ca „fără deosebire de rasă, fără deosebire de naționa- 
litate, fără deosebire de religiune“ sânt praf în oen vânturat dealungul și dealatul lumii de 
vasta publicistică evreească. Fiindcă ideea de „om“ care stă la baza unor astfel de ex“ 
presii, nu există decât ca ficțiune logică ; iar idealul de „pace“ nu se realizează reducând 
națiunile la uniformitatea abstractă a „omului“, ci armonizând diversitățile lor etnice pe 
un plan transcendent. Acest plan e religiunea. Singură religiunea poate da un ideal 
comun tuturor națiunilor și tuturor raselor. 


Noul spirit care suflă peste Europa e naționalist și religios în acelaș timp, adică vrea - 


să țină seamă atât de realitățile organice şi diverse ale naturii etnice, cât şi de realitatea 
transcendentă a religiunii. Fascismul italian e naţionalist și religios totdeodată. Naţional 
socialismul german deasemenea. Dar pe când fascismul, încadrat în catolicism, înțelege 
că religiunea işi are izvorul în transcendent, național-socialismul, prin doctrina sa rasistă, 
vrea o religiune care să fie emanaţia geniului naţional. Ideea aceasta noi o respingem 
din capul locului. Ea e dintre acele idei menite nu să refacă pacea Europei, ci să mă 
rească haosul. Pacea Europei înseamnă : pământ național şi cer comun. Rasismul german, 
care e o exagerare teoretică a naţionalismului, vrea pământ național și cer național. Ră- 
nindu-ne propria admiraţie faţă de mărețul fenomen al regenerării germane, vom căuta 
să arătăm că aceasta e o idee greșită şi să indicăm izvoarele erorii. 

E rasa generatoare de religiune sau mai degrabă un receptacol activ al ei? lată, în 
termeni mai generali, tema discuţiei noastre. 

Naționalismul e condiția elementară a renașterii fiecărui popor, precum lipsa lui e 
semnul decadenţii și al morţii. Naționalismul german nu e însă numai iubirea fanatică de 
pământul și de neamul german, nu e numai gelozia de puritatea şi de suveranitatea 
acestui neam, nu e numai credința mistică în destinul lui; naționalismul german e o 
năprasnică voință de putere întemeiată pe faimoasa teorie a rasei ariene, regina raselor, 
menită să domine singură lumea întreagă. Ce este rasa, e un lucru greu de definit; dar 
aceasta nu însemnează că rasele nu există. Viaţa însăși e atât de greu de definit; dar 
cine poate susține că viața nu există ? Cu cât realitatea e mai esenţială cu atât ea scapă 
mai ușor posibilităților noastre de a o defini logic. Singuri evreii, poporul cel mai rasist din 
lume, contestă existența rasei. Dar simplul fapt al existenții lor ca evrei confirmă, peste 
această contestaţie calculată, rasa. Rasele sânt fatalități naturale, Biblia le consacră. Și până 
astăzi niciunul din adevărurile fundamentate ale Bibliei n'a putut fi răsturnat de ştiinţă. 
Dar dacă rasele există în mod natural, sânt ele egale între ele? După teoria cunoscută 
a contelui de Gobineau, rasele sânt inegale. Sânt rase inferioare și rase superioare. Rase 
menite să domine şi rase osândite să fie dominate. Ce atitudine trebuie să ia un creștin 
față de această teorie a inegalităţii raselor? Vorbim, fireşte, de rase ca date ale naturii. 
Să conteste inegalitatea lor şi să susțină egalitatea lor naturală ? Nu. Un creștin, al cărui 
criteriu de judecată e adevărul biblic, va trebui să fie de acord cu contele de Gobineau 
că rasele sânt inegale. Fiindcă Biblia însăși, care atestă existența raselor, afirmă în acelaş 
timp inegalitatea lor naturală. Dar tot Biblia ne învaţă că, dacă rasele sânt în mod na- 
tural inegale, ele sânt egal îndreptăţite la opera mântuirii prin lisus Hristos. In creştinism 
inegalitatea din natură se desăvârșește prin egalitatea în fața spiritului dumnezeesc. Atât 
indo-europeanul sau arianul, cât şi mongolul și negrul au deopotrivă posibilitatea de 
a se desăvârși în Hristos. Creștinismul nu sfărâmă ordinea naturii, ci o desăvârșește 
pe plan spiritual. 

Teoria contelui de Gobineau devine discutabilă însă din moment ce ea afirmă că 
rasa germanică e cea aleasă să domine lumea, e rasa „regală“, în virtutea unor excelente 
însușiri naturale ca inteligența, frumusețea fizică, simţul ordinei şi al onoarei, energia 
creatoare. E necesar să spunem că prin arianismul acesta dotat atât de generos de natură, 
nu se înțelege întreagă rasa albă, ci neamul germanic din Nord, care și-ar fi păstrat ne~ 
conruptă puritatea firii primordiale, în vreme ce rasa mediteraniană bunăoară sa lăsat 
conruptă și a decăzut prin amestec de sânge străin. Cu aceasta am intrat în domeniul 
arbitrariului unde orice se poate susține și se poate combate cu egală vigoare. Nu se 
poate oare susține, cu mai strălucit succes încă, excelența gândirii, a frumuseţii, a ordinii, 
a energiei creatoare și a onoarei mediteraniene în defavoarea Nordului? lar un chinez, 
supraviețuitor al civilizaţiei sale milenare, nu e tot așa de îndreptățit, din punctul lui de 
vedere, să susțină cu acelaş soiu de argumente, excelența rasei sale față de celelalte şi 
împotriva lor? 

~ Naționalismul german are la bază această dogmă cu totul arbitrară a superiorității 
„| rasei germanice. Pornind dela premizele acestui arbitrariu teoretic, el interpretează istoria 
Europei întrun mod sui generis, şi trage o serie de consecințe al căror particularism 
merge uneori până la bizarerie. Chestiunea înlocuirii dreptului roman cu un drept ger~ 
manic precum şi aceea a sterilizării pentru obținerea unei rase cât mai pure sânt dintre 
cele mai curioase. Mai uluitoare decât toate însă e problema înlocuirii creștinismului 
printr”o religiuine neopăgână care, produs ‘specific al rasei germanice, să slujească ex- 
clusiv acestei rase. Oricât de arbitrară în realitate, ideea de rasă a celui de-al treilea 
Reich capătă O valoare absolută la care trebuiesc raportate şi din care trebuiesc să de~ 
curgă toate celelalte valori ale vieţii naționale. E aproape de prisos să adaug că acest 

„fel dea gândi e o răsturnare totală a criteriului creştin de judecată. In creștinism nimic din 
ceeace e natural nu are o valoare absolută. Absolut e singur Dumnezeu. lar valorile 
acestei lumi sânt mai mult sau mai puţin valori după cum se raportă în mod pozitiv sau nu 
la absolutul dumnezeesc. O rasă bunăoară poate fi inferioară sau superioară în măsura în 
care geniul ei a realizat mai puțin sau mai mult din esența creştinismului. Rasismul 
german însă, așa cum e conceput astăzi, vrea să fie cu atât mai înalt cu cât va isbuti 
să se desfacă mai radical de doctrina creştină. Așa cum îl profesează d. Alfred Rosenberg 
profesorul Hauer, contele de Reventlow sau Ernst Bergmann, el nu e ateu, pentrucă re~ 
cunoaşte necesitatea unei religiuni ; și aici se deosebeşte de bolșevism, care pune ateismul 
principial la baza statului. Dar e anticreștin. 

Anticreștinismul rasist e o consecință a germanismului socotit ca valoare absolută. 
Germanismul pur, adică ceeace se înțelege mai precis prin termenul mai vag de arianism 
se defineşte prin antisemitism şi prin antiromanism. Evreii, rasă degenerată, fiindcă sânt 
servili şi lacomi de stăpânire în acelaș timp, au exercitat o acțiune de conrupție asupra 
rasei germane pentru a o domnia. Dar aceeași acțiune nefastă a exercitat-o asupra po~ 
porului german Sudul romanic. Creștinismul nu e altceva, pentru rasiștii nordici, decât 
expresia religioasă a degenerărilor acestora iudeo-romanice, aliate pentru a conrupe și do~ 
mina Nordul germanic. Virtuţile specifice ale germanismului se pot reduce la următoa- 
rele două: cultul onoarei și cultul eroismului. El nu se poate ridica la strălucire supremă 
decât prin practica nelimitată a acestor virtuţi. Creștinismul însă stânjenește desvoltarea 
lor, fiindcă el opune onoarei germanice ideea de umilință, iar eroismului germanic ideea 
de păcat. Cine se umileşte nu poate fi onorabil și cine se recunoaște păcătos nu poate 
fi eroic. (Nu e greu să recunoști în această concepție a d-lui Alfred Rosenberg doctrina 


lui Friedrich Nietzsche!) Ideea de păcat şi de umilință nu puteau să ia naștere decât în: 


spiritul unui popor degenerat ca poporul iudeu. Și dacă aceste idei au fost îmbrăţişate 
atât de lesne de Roma antică, aceasta dovedeşte că au găsit acolo un teren similar şi 
prielnic; Roma promiscuităţilor rasiale, imbrăţișând creștinismul, își iscălea singură certifi- 
catul de degenerare și conrupție. (E inutil să amintim aici că şi germanii de până la Lu- 
ther îmbrăţișaseră în masă creștinismul romanic. Erau atunci degenerați şi s'au regenerat 
apoi ?). Pe scurt: adversarii germanismului onorabil şi eroic sânt: Iuda și Roma în expresia 
degenerării lor: creştinismul. Să observăm însă un lucru semnificativ pentru cele ce vom 
desvolta mai departe: pe când în realitate lupta împotriva creștinismului înseamnă lupta 
împotriva Romei, ea nu înseamnă totdeodată și lupta împotriva lui luda. Impotriva lui 
Iuda, Germania de azi luptă cu alte metode decât crearea unei religiuni rasiste. Nu e 
„aceasta o dovadă impusă de realitatea constrângătoare că iudaismul e altceva decât cre~. 
ştinismul?. 


Doctrina rasismului religios, aşa cum o înfăţişează îndeosebi d. Alfred Rosenberg, e 
sinteza forțată a unor elemente disparate, în care noțiuni din ordinea religioasă se con- 
fundă continuu cu noțiuni din ordinea politică. De altfel, aceste confuziuni nu i se pot 
imputa d-lui Rosenberg, fiindcă ele sânt date în complexul devenirii istorice a spiritului 
german. Așa bunăoară, când rasismul actual repudiază creștinismul, sub acest creștinism 
trebuie să înțelegem mai ales Roma ca expresie simbolică a puterii politice mediteraniene. 
Intre Nordul germanic și Sudul romanic, istoria Europei e un conum cutremur provocat 
de ciocnirile dintre aceste două forțe protivnice. 

Se poate numi acest conflict gigantic un conflict între germanism și creştinism, cum 
le place rasiştilor să-i zică? 

Eu sânt absolut convins că nu! 

Să presupunem că nici romanii nici germanii nu s'ar fi încreștinat. Absența cresti- 
nismului ar fi suprimat conflictul? Dar istoria păgână stă dovadă că nu. Conflictul dintre 
Nordul germanic și sudul romanic nu e de origine creștină. El datează dela intâile cioc- 
niri între romanii păgâni și germanii barbari. Romanii au isbutit să treacă peste Canalul 
Mânecii, în Britania, dar wau isbutit să treacă Rinul. In expansiunea lui uriașă, imperiul 
antic s'a poticnit la Rin. El wa putut frânge grumazul blondului barbar dela Nord. 

Intruna din convorbirile pe care mi le-a acordat, şi care nu se pot uita viaţa în- 
treagă, Ducele Italiei fasciste spunea: 

„Dacă bătălia din Pădurea Teutoburgică ar fi avut altă soartă decât aceea pe care a 
avut-o, astăzi germanii ar fi perfect încadraţi în spiritul european. Rămânând însă în afara 
imperiului antic, ei nu s'au încadrat nici până azi în comunitatea cugetării occidentale“. 

Conflictul dintre cele două forțe a continuat din antichitate în evul mediu şi dincoace 
de el, izbucnind recent în proporţiile tragice ale războiului mondial. 

E adevărat că în evul mediu, Nordul germanic s'a înfruntat cu o romanitate de as- 
pect nou, de aspect creștin. Împăratul german cu îndreptățite veleități de independență 
naţională, se isbea acum de universalismul Romei papale. Inşişi istoricii germani de con~ 
fesiune catolică recunosc că acesta a fost motivul conflictului dintre împărații Nordului 
şi papii Romei, care a sfâşiat unitatea lumii medievale. Dacă scrutăm realitățile istorice în 
adâncul lor, nu e greu să descoperim că sub aspectul creștinismului medieval, isbucnea 
acelaș incendiu ce s'aprinsese în antichitate și mocnise numai, sub cenuşă, câteva veacuri. 
Lupta dintre papi și împărați nu era, — cum e înfățișată de obiceiu, — o luptă între pu~ 
terea spirituală și puterea temporală, ci o incăerare politică asemeni cu oricare alta, pentru 
dominație pământească ; numai că, din partea Romei, puterea politică era deghizată în 
veșmânt pontifical. Papa era cezarul roman de altădată, reînviat în solemnitate creştină. 

_Încreștinarea rând pe rând a neamurilor germanice ar fi putut să pună capăt ve~ 
chiului conflict și să sfârșească prin a le încadra în marea şi noua comunitate a lumii. 
Sfântul imperiu romano-german, întemeiat de Carol cel Mare, a dat un moment iluzia 
acestei pacificări. Dar în scurtă vreme el sa dovedit a fi fost numai un vast armistițiu 
între puterile Nordului și puterile: Sudului. Pentrucă noul principiu al unității europene nu 
era pur spiritual, nu era pur creştin, ci unul hibridizat de amestecul pământesc al poftei 
de dominație. Și nu există principiu pământesc în numele căruia să se poată realiza con~ 
cordia unanimă. 

Reamintind aceste fapte istorice, vreau să spun că între germanism şi creștinism nu 
există nepotrivirea fundamentală pe care o teoretizează în chip greşit rasiștii de azi. Pu- 
ternicul simţ de independență germanic s'a întâlnit în Apus cu o formă de creștinism 
care, confundând politica și religiunea în acelaș oficiu, rănea acest simț de independenţă. 
Germanii, cari se ținuseră, superbi și dârji, în afara disciplinei imperiului antic, nu erau 
pregătiți ca popoarele neolatine să primească formula unui cezar papal. Catolicismul înfă- 
țișându-li-se mai mult ca o violentă constrângere politică, le reaprindea în memorie con~ 
flictul antic cu romanii păgâni. Numeroasele ruguri ale închiziției și Canossa lui Henric 
al IV-lea frig și azi conștiința mândriei germane. 

` Cu totul altul ar fi fost mersul istoriei dacă germanii întâlneau dela început forma 
creștinismului pur şi adevărat: ortodoxia. Principiul ortodoxiei e spiritual și deci apolitic, 
Nu antipolitic, ci apolitic. Pentru ortodoxie, rasa și naționalitatea sânt date ale existenți 
naturale pe care libertatea principiului spiritual nu le stânjenește. In Răsărit, dela înce- ~ 
putul erei creștine, naționalitate și credință apar în conlucrare armonioasă, în fuziune or- 
ganică asemenea sufletului și trupului în aceeași ființă. Ca la toate celelalte popoare înca- 
drate în spiritul ortodox, simțul tare de independenţă națională al germanilor nefiind stin- 

gherit, un conflict ca acela despre care e vorba n'ar fi fost posibil. Astfel considerând 
lucrurile, ni se pare fără noimă discuțiunea dacă între germanism și creștinism există 
deosebiri fundamentale de structură care le-ar exclude. Conflictul în desbatere este unul 
de ordin natural — între universalismul politic al catolicismului și naționalismul german 
gelos de independenţa lui. 


In aversiunea lor insă față de Roma, aversiune ale cărei cauze vechi le-am amintit, 
rasiștii intransigenți nu cunosc limite. Ei transpun conflictul politic pe plan religios și trag 
concluzii din ce în ce mai bizare. Revolta împotriva Romei are pe acest teren două faze 
insemnate. 

Una e germanizarea creștinismului. 

Alta e înlocuirea creștinismului cu o religiune specific germană. 

Pentru întâia fază e caracteristic protestantismul. Fostul călugăr augustinian, Martin 
Luther, e titanul care aprinde marea insurecție religioasă împotriva Romei și crează o 
formă de creștinism mai apropiată firii germane. Luther se ridică împotriva autorității pa- 
pale, religioasă şi politică, și dacă gestul lui are un răsunet imens în sufletul german e 
pentrucă acest gest însemnează eliberarea de sub tirania politică a Romei papale. Faptul 

„că mişcarea lui e sprijinită dela început de principii germani, adică de factorul politic, e 
concludent în această privință. Protestantismul e formula care satisface o mentalitate pu- 
'ternică și insurectă, pregătită de conflictul dintre Nord și Sud, ce stă înapoia lui. Dar nu 
e mai puțin adevărat că protestantismul e o scădere bruscă de nivel a prestigiului re~ 
ligiunii. El deschide un primejdios proces de naturalizare a creştinismului, de coborire a 
lui ia măsura omului în loc de ridicare a omului la măsura supranaturală a credinței. 
Libertatea individuală proclamată împotriva autorităţii papale cuprindea germenul anarhiei 
care a pulverizat protestantismul și a pricinuit criza tragică, fără leac, în care se sbate azi. 

Această naturalizare şi această anarhizare a creștinismului reformat e proslăvită de 
naționaliștii germani ca un proces de germanizare a creştinismului. Un filosof ca Rudolf 
Eucken găseşte că aceasta e marea glorie a lui Martin Luther. Dar procesul germanizării 
odată început, nu se va circumscrie în marginile luteranismului, ci le va depăși. Scriitori 
ca Paul de Lagarde şi Arthur Bonus pledează de acum încolo pentru un creştinism na~ 
ționalizat care, ne mai fiind nici catolic nici protestant, să slujească exclusiv geniului 
german. Bazele unei religiuni naționale, — ceeace se numește astăzi Deu/schreligion — 
erau puse. 

Cu marele teoretician al rasismului nordic, H. St. Chamberlain, problema capătă un 
aspect nou şi neașteptat. Cași pentru Gobineau, pentru Chamberlain supremaţia rasei ariene 
(citeşte totdeauna: germanismul!) e indiscutabilă. Dar atunci nu e o permanentă ofensă 
pentru rasa regală a Nordului să îmbrățișeze creștinismul, religiune de origine semită? Și 
cum creștinismul în sufletul german e o realitate, problema pe care şi-o pune Chamber-= 
lain e justificarea acestui creştinism față de rasism. O întreprindere dintre cele mai aven- 
turoase imaginează marele teoretician: să demonstreze că lisus Hristos n'a fost semit, ci 
arian pur, sau mai precis: că lisus se trage din sânge germanic! Fantazia istorică a lui 
Chamberlain a stârnit în Germania antebelică o formidabilă literatură „științifică“ 
pentru a demonstra că religiunea creștină e de origine ariană şi deci vrednică să 

‘fie imbrățișată de rasa germanică. In spiritul acestei noi tendinţi s'a propus amputarea Bi- 
bliei prin purificarea ei de tot ce e semit: eliminarea Vechiului Testament, a Epistolelor 
Sfântului Pavel, etc.. Dar operaţia era extrem de dificilă fiindcă, admițând principiul! pu~ 
rificării rasiste, trebuia în cele din urmă eliminată întreaga Biblie! Ideea aceasta năstruj- 
nică a găsit aderențe şi la unii dintre cei mai de seamă naționaliști români. Toată această 

strădanie pseudoştiințifică tintea să arate că semitismul nu are întru nimic aface cu reli- 
giunea lui Hristos arianul. | 


Rasismul actual, profund influențat de filosofia anticreștină a lui Nietzsche, a părăsit 
teza absurdă a lui Chamberlain, ajungând la concluzia necesității unei noi religiuni, ema- 
nație pură a geniului germanic — Deutschreligion — ale cărei preliminarii le-am expus 
mai sus. D. Alfred Rosenberg, actualmente însărcinat oficial cu construirea unei meta- 
fisici a celui de al treilea Reich, căutând un precursor al noii religiuni naţionale, crede 
că l-a găsit în genialui mistic dela începutul veacului al XIV-lea, Meister Eckart. Eckart, 
părintele filosofiei și al literaturii germane, constituie una din cele mai complexe probleme 
de gândire religioasă. Uriașul echivoc al cugetări sale dă naștere la foarte variate și con~ 
tradictorii interpretări. Cea mai absurdă însă e a d-lui Alfred Rosenberg, care vrea să-l 
opună categoric creștinismului. Intrucât cultul onoarei și al eroismului s'ar putea bizui pe 
călugărul medieval de o duhovnicitate legendară eu unul nu văd, deși cunosc destul de 
bine și doctrina și problemele eckartiene. D. Rosenberg descopere de două ori cuvântul 
„sânge“ în scrisul tui Eckart și pe acest temeiu îl declară precursor al „mitului sângelui“ 
rasist, când, în realitate, misticul medieval dă acestui cuvânt sensul general creştin pe 
care i-l dau misticii de pretutindeni, cu totul străin de rasism. E adevărat că despre păcat 
Eckart are o idee atenuată şi incertă, socotindu-l numai ca o abatere a omului dela 
Dumnezeu spre creaturi. Dar nu este el acela care a predicat cu o tărie înfiorătoare că 
întreaga creatură n'are nicio realitate în sine, că lucrurile sânt un pur nimic? E atât de 
categoric acest negativism al existenţii creaturale încât biserica a fost nevoită să-l con~ 
damne., Cum s'ar putea întemeia un cult al onoarei și al eroismului pe această nimicnicie 
totală a vieții, când rasismul ridică o parte din creatură — rasa germană --- la rangul 
unei valori absolute ? Și apoi, ce fel de „onoare“ şi „eroism“ în sens germanic se poate 
întemeia pe Eckart, când acesta, în fața închiziţiei, şi-a retractat principial toate greșelile 
de doctrină pe care le-ar fi făcut? Mai departe, d. Alfred Rosenberg opune creștinis- 
mului, pe care îl numește „dogma siriană“, pe Eckart, germanul specific. Dar e un lucru 
arhicunoscut că misticul medieval e stăpânit de Dionisie Areopagitul, părintele răsăritean 
al întregei mistici creștine. Și dacă Eckart nu se încadrează în scolastica aristotelică a ca~ 
tolicismului e tocmai fiindcă se încadrează în marele curent al neoplatonismului încreştinat 
al Răsăritului ortodox, — adică în „dogma siriană“ căreia vrea să-l opună d. Alfred Ro- 
senberg. Elementul specific din Eckart, adică ceeace nu e scolastic în doctrina lui, se 
datorește neoplatonismului dionisian. Aceasta e de altfel o trăsătură generală a misticei 
germane, — ceeace ne face să credem odată mai mult că dacă germanii sar fi întâlnit 
cu forma pură a creştinismului sau dacă Luther, căutând să se întoarcă prin Reforma sa 
la această formă pură, ar fi cunoscut profund spiritul ortodoxiei, cu totul alta ar fi azi 
fața creștinismului german. In căutarea elementelor din care s'ar putea construi o religiune 
națională, — fiindcă această Deutschreligion e deocamdată numai un cuvânt, iar nu o 
realitate — rasiștii fac mare caz de mistica germană. Dar dacă e adevărat că misticii sânt 
o măsură a religiosității unui popor, mistica germană, adânc influiențată de cea ortodoxă — 
şi aceste influențe nimeni nu le contestă, — înfățișează reale afinități cu Răsăritul creştin. 
Indicaţiile ei, prin urmare, n'ar fi către o religiune concepută absurd ca o emanaţie a 
rasei, ci către o întoarcere la matca primară a creștinismului. 

Mistica lui Eckart are totuși o parte specifică: e doctrina nașterii lui Dumnezeu în 
sufletul omenesc, concepută ca o vărsare a transcendentului în imanent. In sensul acesta 
sufletul ar fi născător de Dumnezeu precum Fecioara Maria e mama lui lisus. Noul ra~ 
sism religios însă, spre deosebire de Eckart, e imanentist. Pentru el Dumnezeu nu se 

naşte in om ca o vărsare din transcendent, ci geniul rasei, din el însuș, crează un Dum- 
nezeu care să-i samene. In fond, e aceeași idee pe care o exprima impios Feuerbach 
când zicea că omul a creat pe Dumnezeu după chipul și asemănarea sa. Cu aceasta am 
ajuns la izvorul erorilor formulate de rasism în domeniul religios. 


Când se vorbeşte de creştinism ca de o religiune semitică, de arianizarea lui lisus și 
de purificarea Bibliei, când se vorbeşte de germanizarea creștinismului şi, în sfârșit, de 
crearea unei religiuni rasiale, cugetarea, care ridică asemenea probleme, stă pe temeiul că 
"religiunea e un fenomen natural și creştinismul, la rândul lui, nu e altceva decât tot un 
fenomen natural. Pentru rasism, religiunea e o creație a geniului rasei. Și cum lucrurile 
create de noi, poartă, printr'o fatalitate misterioasă, impregnată în ele propria imagine a 
firii noastre lăuntrice, urmează că şi religiunea, creată de geniul rasei, e fatal impregnată 
de imaginea acestui geniu. Cu alte cuvinte, o religiune corespunde specificului unei rase. 
Și tocmai din această pricină ea nu poate fi transplantată cu succes salutar în spiritul unei 
alte rase. Dacă creştinismul e produsul unei rase, — să zicem cea semită — atunci trans- 
plantarea lui la unul din neamurile ariene va provoca o desfigurare şi o degenerare. 
Transplantat în spiritul german, el a provocat mai recent... păreri diametral opuse. 
După Chamberlain, creştinismul poporului german nu înseamnă conrupție și degenerare, 
fiindcă el are grijă să-l declare forțamente un produs arían. Dar după Friedrich Nietzsche 
şi după Alfred Rosenberg acelaș creștinism e o calamitate pentru acelaş popor german, 
fiindcă nu e o religiune ariană, ci semitică sau iudeo-romană. Ceeace te miră, în fața 
unor astfel de afirmaţii întradevăr catastrofale, e că acest popor german, care suportă 
creştinismul de peste o mie de ani, n'a ajuns totuş în ultimul hal de conrupție şi dege- 
nerare. Ba, după credința acelorași rasiști, el sa păstrat atât de pur încât continuă să fie 
rasa regală a pământului! lată la ce absurdități duc asemenea teorii. Ele sint inevitabile 
de vreme ce pornesc dintr'o concepție naturalistă despre geneza creștinismului. 

După doctrina noastră însă, creştinismul nu e produsul natural al niciunei rase depe 
pământ. 

Creștinismul e religiunea revelată. 

Religiunile naturale, dela formele cele mai umile ale animismului sau dela zeitățile 
superb modelate de arta greacă, până la elevația vaporoasă a budismului și până a schița 
filosofică a divinității abstracte a unui Platon sau Aristotel, sânt produse ale geniului ome- 
nesc, Ele sânt supuse acelorași legi genetice ca și fenomenele de artă și de cultură. 
Ştiinţa istoriei comparate constată la originea lor acelaș impuls al neamului omenesc de 
a se ridica dintr'o stare în care se simte osândit la o stare în care a fost odinioară și 
speră să fie cândva fericit. Legenda unui Paradis pierdut licăre de totdeauna și pretutin- 
deni în memoria obscură a omenirii. Și nostalgia acestui Paradis a creat, după variatele 
puteri ale geniului neamurilor, feluritele forme de religiune, dibuiri cu antenele spiritului 
spre creştetul văzduhului, visuri aprinse în contururi nehotărite din somnul adânc al pă- 
catului pământesc. Am putea zice că religiunile naturale, adică produse de geniul ome- 
nesc sub impulsul amintirii obscure despre o fericită stare primordială pierdută, visează 


pe Dumnezeu în vreme ce creştinismul î/ träeşte aevea. Căci există o tragedie a geniului | 
omenesc; aceea de a nu putea să descopere singur adevărul absolut, ci numai să-l viseze, ` 


„să-l presimtă, să-l imagineze. Budismul, măreața construcție religioasă, care dă în golul 


nirvanei fără să poată contura în acest gol chipul lui Dumnezeu, e suprema expresie a 


acestei tragedii. De aceea eu cred că religiunile naturale sânt numite în mod impropriu 
religiuni. Numele lor potrivit ar fi acela de religiosități în căutarea lui Dumnezeu. Reli- 
giunea e un raport precis între om şi Dumnezeul viu și adevărat. In ele însă e vorba 

de un raport între om şi imaginea aproximativă pe care şi-o plăsmueşte el despre 
Dumnezeu, 

Tragedia aceasta a geniului omenesc, căreia nu i s'a putut sustrage nicio religiune 
naturală și niciun filosof din lume, — fiindeă nimeni nu ne-a putut da pe cale naturală 
cheia adevărului absolut, — justifică adânca necesitate a religiunii revelate, a creştinismului. 
Creștinismul nu aparține legilor genetice obișnuite, după care se nasc și mor formele 
religiosităţii naturale, ale artei, ale filosoiiei și ale culturii. Originea lui e supranaturală.. El 
e revelat în Fiul lui Dumnezeu întrupat în om istoric. lar acest caracter extraordinar de 
revelație dă creștinismului valoarea universală de religiune unică a Dumnezeului absolut. | 
lisus întrupatul e centrul istoriei omeneşti din care iradiază norma universală de cunoaştere. 
Ca opus al păcatului, el e „lumina cunoștinții“. Căci, în definitiv, ce e păcatul decât expli- 
caţia, singura explicaţie întemeiată, a acelei tragedii a geniului omenesc de a nu putea 
cuprinde adevărul prin propriile-i puteri? E vreun alt nume mai cuprinzător pentru răul 
care bântuie lumea şi pe care nu există muritor să nu-l fi trăit în mădularele şi în a~ 
dâncul spiritului său? Ne-a dat poate Friedrich Nietzsche sau d. Alfred Rosenberg o altă 
explicație mai plausibilă a răului acestuia? E adevărat că păcatul, ca definiţie a omului 
căzut, cuprinde ideea degenerării. Și e tot atât de adevărat că, în afară de creștinism, o 
conștiință acută a păcatului mar putea duce decât la suprema disperare. Dar în creștinism, 
păcatul îndeplineşte trista funcție negativă a limitei de jos dela care porneşte opera pozi- 
tivă a regenerării omului prin Hristos Mântuitorul. A recunoaște sub lumina cunoștinții 
revelate starea tragică a limitei puterilor omenești, oricât de geniale ar fi ele, aceasta se 
numește umilință. Dar umilința nu cuprinde ca păcatul ideea degenerării. Umilinţa, adică 
recunoașterea tragicei limite omenești, e, dimpotrivă, începutul regenerării. Dacă Nietzsche - 
n'a înțeles. sensul acesta positiv al ei, l-a înțeles in schimb Dostoiewski, care socotește 
umilința cea mai grozavă putere din câte sau dat omului. Fiindcă e singura care des- 
chide porţile spiritului spre cunoașterea adevărului revelat. O, chiar dacă doctrina reve- 
laţiei creștine mwar fi încadrată atât de organic în istoria neamului omenesc şi chiar dacă 
din centrul acestei istorii, ea n'ar isbucni ca răsăritul soarelui din persoana pe cât de mis- 
terioasă pe atât de reală a Dumnezeului înomenit, geniul omenesc ar trebui să născocească 
un mit asemănător cu ea pentru a se salva din tragica desnădejde în care îi aruncă limita 
puterilor lui în fața absolutului divin! 

Dar mitul nu poate avea o valoare universală. Mitul, fie că are o bază filosofică, 
artistică sau ştiinţifică, e un simbol poetic care sugerează ceeace sufletul omenesc presimte, 
dar inteligența logică nu poate formula. Impulsul lui e religiositatea naturală de care am . 
vorbit. Și fiindcă e o plăsmuire artistică, el poartă în mod fatal impregnată imaginea rasei 
care l-a creat. Pentru acea rasă, ficțiunea lui e valabilă ca un paliativ. Dar ce-au mai 
însemnat miturile celorlalte neamuri transportate la Roma imperială a păgânismului ? 

Această valoare relativă a mitului o recunosc, poate fără să vrea, rasiștii, când vor» 
besc de necesitatea unui mit specific german care să simbolizeze religiositatea geniului 
nordic. Un lucru e incontestabil în doctrina rasistă: religiositatea naturală a poporului 
german. Prin aceasta, rasismul se deosebește de bolşevism care contestă religiositatea na~ 
turală a poporului rus. Dar se aseamănă cu el în atitudinea negativă față de creștinism. 
Numai că rasismul vrea să înlocuiască adevărul de origine transcendentă al creștinismului 
cu mitul particular al sângelui germanic. Tăgăduind caracterul revelat al doctrinei creş- , 
tine, rasíştii se reintorc la visul. mitologic cu care sau mângâiat neamurile de dinainte 
de Hristos. Pi 

Pentru noi însă, revelația, situând creştinismul mai presus de legile genetice ale mi- 
turilor religioase, lămurește dintr'odată problema raporturilor dintre rasă și religiune. Creşti- 

nismul nu e creaţia niciunei rase. Oricine ar susține lucrul acesta. contestă implicit 
„revelaţia. E ceeace fac rasiştii când atribuie creștinismului caracter semitic sau, ca H. St. 
Chamberlain, caracter arian. 


Este creştinismul o religiune iudaică ? 

Ar fi putut să fie întrun singur caz: dacă întemeietorul lui n'ar fi fost altceva decât 
fiul omului născut din neamul regesc al lui David. Atunci doctrina lui n'ar fi decât un 
mit semitic de o valoare relativă ca toate miturile refigioase ale celorlalte neamuri. Dar 
natura creștinismului e dată în persoana divin-umană a revelatorului. In lisus, firea divină 
şi firea umană, fără să fie amestecate, sânt unite activ şi tainic în aceeași persoană. Ce ne 
învață biserica relativ la omul din lisus? Că acest om s'a născut fără păcat, că în el nu 
e păcat şi nici putinţa de a păcătui. Pentru un rasist de bună credință, adevărul acesta 
ar trebui să aibă o însemnătate extraordinară. In ordinea naturală, păcatul se moşteneşte. 
lisus, deși născut în neamul lui David, nu moşteneşte totuși nici păcatul lui David și 
niciun fel de păcat. Printr'aceasta, omul din el se izolează de fatalităţile rasei în care s'a 
născut. N'am întâlnit fa niciun doctor at bisericii și în nicio formulare dogmatică expresia 
de „semitul“ sau „evreul“ raportată la omul din lisus. Omul din lisus e numit în creşti» 
nism „Fiul Omului“ sau „Noul Adam“. Prin aceasta se înțelege că umanitatea din lisus 
e umanitatea din Adam cel de dinainte de păcat și de diferențierea omenirii în rase. In 
Adam însă a existat posibilitatea de a păcătui. In lisus nu există această posibilitate. El e 


omul primordial şi absolut. El nu aparține niciunei rase, dar în lamura pură a umanității 


lui e reprezentat întregul neam omenesc. Un păcătos nu poate mântui pe păcătoși. Numai | 


o nevinovăție virginală putea să răscumpere pe omul căzut, din păcatul original. In per- 
soana sfântă, adică fără păcat, a Mântuitorului, a suferit” pentru omenirea întreagă Fiul 


Omului şi ne-a învăţat Fiul lui Dumnezeu. Din acest adevăr dogmatic decurge că reli- , 


giunea creştină nu e produsul niciunei rase, dar e revelată pentru regenerarea tuturor 
raselor. 

Dacă ar fi fost creştinismul un mit semitic, cum se face că tocmai evreii stau în 
afară de el? Din moment ce un mit religios e produsul geniului unei rase și poartă în- 
tipărit în el chipul lăuntric al acelei rase, urmează că ea se recunoaște în el. Cel puţin 
pentru o epocă oarecare. Geniul Eladei se recunoștea în Olimpul pe care l-a imaginat. 
Dar evreii se recunosc în religiunea lui lisus Hristos? Nu numai că nu se recunosc, dar 
ei cu mitul lor rasial, specific iudaic, reprezintă pe pământ o unică organizație de feroce 


negaţie a Mântuitorului lumii. Crima săvârşită pe Golgota e de atunci încoace substanța - 
otrăvită a talmudismului. Căci talmudismul e cultul urii împotriva lui lisus Hristos. lar. 


aderenţii lui rătăcesc dealungul şi dealatul lumii, reeditând fuga lui Cain urmărit de crima 
impotriva lui Abel. 

Pe vârful Golgotei, lisus a murit, dar a înviat. Pe vârful Golgotei, mozaismul a murit 
odată pentru totdeauna. Căci astăzi nu mai există o religiune mozaică. Fa a existat până 
la întruparea Mântuitorului și-a avut rostul providenţial de a fi „pedagogui ce duce către 
Hristos“. Hristos a fost ţința ultimă a mozaismului. Ideea revelată în el, ideea care alcă- 
tuia substanța lui religioasă, era Messia cel vestit de profeţi. In apariţia istorică a lui Messia 
sa absorbit fără rest tot ce-a fost element divin vărsat de Dumnezeu în Vechiul Testa- 
ment. De aceea Vechiul Testament, cu tot ce e revelaţie în el, face parte integrantă din 
codul scriptura! al creştinismului, ca un document al făgăduinței divine ce avea să se 
împlinească în lisus Hristos. 

Evreii, refuzându-se lui Hristos, n'au rămas în mozaism fiindcă nu aveau în ce să 
mai rămână, ci, caricaturizând doctrina revelată despre Messia, au creat un mit național 

despre un Messia specific și exclusiv iudaic. Ca să-l poată afirma, ei sânt nevoiţi să 
urască şi să tăgăduiască pe lisus ca Messia întrupat, ca Mântuitor al lumii. Talmudismul 
e degradarea fostei religiuni revelate prin Moise şi profeţi la rangul unui mit național ca 
oricare altul. Și atâta vreme cât va mai dura mitul acesta, talmudismul va trebui să se 
‘raporteze la lisus Hristos ca la cel ce trebuie urit și tăgăduit. Fiindcă singura rațiune de a 
fi a talmudismului e ura de Hristos. lisus a numit pe acești rebeli nedomoliți „fiii dia~ 
volului““, ceeace înseamnă fiii negațiunii. De aceea e de neconceput o misiune pe care 
ar avea-o de îndeplinit evreii printre celelalte neamuri. In Dumnezeu nu se pot concepe 
misiuni negative. E cașicum i-am atribui diavolului o misiune divină. Răul din lume, in~ 
diferent de formele pe care le îmbracă, işi are cauza în libertatea cu care a fost înzes- 
trată ființa creaturală, libertate pe care ea a întrebuințat-o trufaş. Dacă evreii talmudului 
stau laoparte de celelalte neamuri, aceasta nu se întâmplă fiindcă ar fi „popor ales“, ci 
fiindcă, liberi pe voinţa lor, s'au organizat în negaţie rasială a lui lisus Hristos. In aceeași 
libertate le e dată posibilitatea de a se converti. 

Dar această situație a evreilor pune logica rasiștilor germani într'o încurcătură ului- 
toare. Antisemiţi dogmatici, ei resping creștinismul ca pe un mit iudaic. In acelaș timp, 
evreii îl resping fiindcă nu e un mit iudaic! De fapt, rasiştii cari voiesc să fabrice o re~ 
ligiune a germanismului, anticreştină, se găsesc exact pe aceeași poziție cu evreii. Logica 
noastră omenească, atunci când nu se fundează în adevărul revelat, devine haos şi nebunie. 





ii libian it morii a pia 


© BCU Cluj 





DE 
V. VOICULESCU 


NOAPTEA DE CREMENE... 


Noaptea de cremene 
Scapără stele, 
Culmile gemene - 
Ajung la ele. 


Fără opreliște-i 
Las la picioare 
Arcul priveliştei 
Desrobitoare. 


Dar ce şoim fâlfâe ? 
Șovăe piscul: 
Și-aici mă sfâșie 
Dorul cu pliscul? 


Adie huete 
Svoană din ţară. 
Sue-te, sue-te, 
Gândul fă-l scară 


Mai sus de sunete 
Şi slăvi de munte. 
Suflet supune-te, 
Culcă-te frunte, 


Pe alba liniște, 
Fără de pată 
Stând ca o criniște 
Nescuturată. - 

PĂMÂNT ÎNRĂMAT DE PATRU MARI APE 


Atâta de la Domnul: pământ cu cer și ape. 
Incolo, ţară dreaptă, de-a'ntregul te-au făcut 
Plugarii şi păstorii cu fluere și sape. 

Cu sufletul lor neaoș urzeala ți-au bătut. 


Pălmași ţi-am dat sudoare, răzeşi ţi-am dat ciolane, 
Războinici pentru tine cu bâte dela oi. 
Ne creștinase buna gin holde cu icoane 

Țărână închinată cu pași pioși de boi. 


Năpastă'n câmp, pârjoluri pe sate şin olaturi. 
Cenuşă-i viitorul sub secoli fără punți. 

Cum n'a pierit sămânța, o ştie peste leaturi 
In miezul tău eterna biserică de munți. 


Mereu mărunții fauri porneau a mia oară 
Aceiaşi vechi şi trainici țărani de la'nceput 
Pustietatea neagră să ţi-o "'nflorească tară 
Şi să te zămislească din sânge și din lut, 


Glie'nrămată'n patru năpraznice şihoaie 

De Nistru și de Tisa, de Dunărea ce'n frâu 
Cu şapte guri grumazul balauresc indoaie 
Să verse Mării tale puhoaele-ți de grâu. 





scada i taia Sie. 

DESPRE RASĂ CA STIL: 


DE 
LUCIAN BLAGA 


P roblema rasei! Frecventând cu oarecare interes știința despre fenomenele vieții 
şi încercând să pătrunzi în secretul, ascuns într'o sută de alte secrete, al apariției spe~ 
ciilor şi variantelor ființelor terestre, precum și în taina cu aspecte uneori atât de mate- 
matice a eredității, nu găseşti ce-i drept soluții prea mulțumitoare pentru problema rasei, 
dar îţi faci cel puţin o icoană aproximativă despre dificultățile și despre complexitatea ei 
de neistovit. Mi-am închinat câţiva ani de pătimaşe osteneli și de entuziastă energie 
asimilatoare — biologiei. Mă socot printre aceia, cari se țin la pas, cu deschisă curiozitate, 
împrospătată zi cu zi, cu toate descoperirile cari pot avea întrucâtva vreo înrâurire asupra 
imaginei ce ne-o facem despre viață și fenomenele ei. Ostenelile mele pe acest teren 
nu mi-au prilejuit însă participări la lumini de natură să-mi pot începe considerațiile 
asupra rasei cu siguranțe prea dogmatice. Pe urma studiilor, am rămas mai curând cu 
impresia unui impas și cu o neîncredere pe care aș vrea să o comunic astăzi cititorilor. 
Neîncrederea mea aș formula-o astfel: oamenii de știință, cari pretind a fi rezolvat cu 
mijloace științifice problema raselor în toată complexitatea ei—sunt sau niște incon- 
ştienți — sau niște şariatani. Și aceasta din motivul binecuvântat că problema raselor, sub 
multe din aspectele ei, nici nu e problemă de natură șființifică. Problema raselor are 
aspecte asupra cărora cercetătorul nu poate să decidă și să-şi facă o judecată decât de pe 
planuri rezervate metafizicei, moralei, esteticei, adică de pe planurile unei lumi de desi- 
derate şi valori cari depăşesc mult chemarea şi cercul isbânzilor posibile ale ştiinţei. Intre 
neajunsuri să amintesc numai că știința ma isbutit până astăzi nici măcar să se fixeze 
asupra unei definiții cel puţin convenţionale a termenului. Antropologia ne oferă ce-i 
drept statistici și măsurători din belșug, dar tot la câțiva ani rezultatele trebue să suporte 
interpretări după noi şi noi criterii. Cum se determină însușirile fizice și sufletești cari 
urmează a fi puse în sarcina „rasei“, și cum acelea cari se datoresc „mediului“ ? Intre ce 
limite îngăduite poate să varieze o însușire caracteristică unei rase? Până la ce grad de 
abatere dela media unei însușiri ne este permis să vorbim încă de o simplă variantă, şi 
la ce grad de abatere începe rasa, mutațiunea? Sunt multe întrebări de acest fel cari de 
obiceiu se soluţionează, filosofic vorbind, mai mult după tactul, bunul simţ, sau bunul 
plac al cercetătorului, decât după criterii puse la adăpost de orice infiltrații de subiecti- 
vism. Dela experimente şi măsurători nu se pot aștepta răspunsuri precise, deoarece cer- 
cetările experimentale şi de măsurare postulează, intr'un anume fel, tocmai aceste răspun- 
suri, ca un apriori al lor. Biologia şi antropologia au porţile deschise încă tuturor surpri- 
zelor. — lar dacă cineva ne-ar invita să amintim unele rezultate problematice ale „ştiinţei“, 
în cari se amestecă diverse puncte de vedere metafizice, morale, estetice, și care totuși 

sunt prezentate, naiv și cu toată aparatura, drept axiome „științifice“ —iată câteva, așa 
cum ne vin în minte fără multă alegere. Sunt cercetători rasişti neînduplecați, cari afirmă 
că cutare rasă e, după toate semnele anatomice și morfologice, pe care maiestatea sa 
ştiinţa le constată, o rasă pură. Sunt cercetători cari, cu argumente scoase din sertarele 
tuturor cunoştinţelor umane, susțin că orice amestec de sânge și aliaj de substanțe între 
rase sunt echivalente în efectele lor cu rezultatele bastardizării și degradează până la de~ 
zastru aceste rase. Alţi cercetători, nu mai puţin erudiți, găsesc suficiente argumente, și 
nu de calitate inferioară, ca să hotărască peremptoriu că nu există nici o rasă pură şi că 
amestecul raselor, ducând la sumarea virtuţilor, s'ar fi dovedit cele mai adesea ca un proces 
suitor și in avantajul neamului omenesc. Cercetătorii aceștia nu-și dau seama că în cuvinte 
precum „dezastru“ sau „avantaj“ se implică o întreagă lume de valori, asupra cărora nu 
se poate hotărî după criterii ştiinţifice. Anume oameni de știință, atacând cu pretențio~ 
zitate nejustificată problema raselor, au isbutit, în intervalul scurt al unui singur secol, să 
o compromită deabinelea, şi aproape mai iremediabil decât au compromis bunăoară pictorii 
academici — nudul. Să tratăm pe cei ce ne-au obosit inutil în acelaş fel cum au fost 
trataţi pictorii academici din partea unei anume școale mai noi: să cerem interdicția — 
printr'o convenție, să zicem, internațională — a acestui subiect, pentru cel puțin o altă 
sută de ani. Sau mai precis: să cerem științei să se mărginească la problemele cari fi 
aparțin cu adevărat. 

Vom încerca în rândurile de față să privim problema rasei într'un spirit mai degajat, 
Aruncând peste bord batastul termenilor de matematică şi statistică biologică, să privim rasa 
deocamdată ca o indescifrabilă entitate a naturii, şi să vorbim despre ea, aşa cum se 
vorbește de obiceiu despre o realitate umană într'o lume de valori umane. Pe un asemenea 
plan e poate mai indicat să întrebuințăm termenul de „rasă“ întrun sens oarecum mai 
de toate zilele și fără de orice pretenţii de scientism. Cuvântul „rasă“ în accepție curentă 
echivalează aproape cu acela de „stil biologic“. In măsura în care termenul „rasă“ îl 
substituim prin acela de „stil biologic“, suntem efectiv puși în situația de a vorbi despre 
rasă în termeni mai apropiați de intuiţia și simțămintele noastre. Cert lucru, există simță- 
mântul că te găsești în prezența unui om de „rasă“, tot așa cum există simțământul că 
te găsești în prezența unei opere de „stil“ Cel ce încearcă acest simțământ și-a însușit 
prin aceasta chiar o poziție, de unde se poate lansa în consideraţii și aprecieri omeneşte 
inteligibile. Pentru a vorbi despre o simfonie nu e neapărat nevoie să o reduci la vibra- 
țiunile aerului cari o compun pe plan fizic. Din contră: pentru a vorbi omenește despre 
o simfonie trebuie să uiţi cu totul că ea e alcătuită și dintr'o succesiune de vibrațiuni 
ale aerului. In cazul rasei trebuie să facem abstracție de ceeace această entitate ar putea 
fi pe planul naturii, şi să ne mărginim la ceeace ea este pe planul sensibilităţii și al va- 
lorilor umane. Facem așadar o analogie între simțământul că te găsești în fața fenome- 
nului „rasă“ și simțământul că te găsești în prezența fenomenului „stil“. 

Imi amintesc că în cursul vieţii am încercat de mai multe ori acest simțământ 
sui generis. Mai acu câţiva ani, la sesiunile pitorești și exotice ale Ligii Naţiunilor la 
Geneva, unde ţi se dă prilejul variat să întâlneşti exemplare umane în stare să ilustreze 
viu toate tipurile unui muzeu antropologic, mă impresiona iarăşi şi iarăși, până la fasci- 
nare, figura pe deplin realizată în felul său a omului de stat englez Sir Austen Cham- 
berlain. Eram simplu privitor și nu mi s'a dăruit în nici un fel ocazia să judec vreodată 
calitățile, nici morale, nici intelectuale ale acestui om, rezervat fără a îi întunecat, stă- 
pânit fără efort şi în chip organic impunător, dar în fața lui mă încerca de fiecare dată 
simțământul copleşitor că mă găsesc în prezența fenomenului „rasă“, și îl contemplam — 
fără de a-i înțelege graiul — cu desfătarea vibrantă pe care ţi-o comunică: o rară operă 

de stil. Vorbesc despre rasă şi iată—-mă îndrumat spre cazuri foarte concrete. E cel mai 
bun drum ce-l putem urma. Căci fenomenul rasă, exact ca și fenomenul stil, il cuprinzi 
cel mai deadreptul potrivindu-te în fața lui și arătându-l cu degetul în lumea și în at~ 
mosfera lui concretă. — Imi amintesc de un alt moment când am fost atins întrun chip 
cu totul aparte de acelaș simțământ revelator. Cu ani în urmă, rătăcind odată prin nordul 
Ardealului, am fost nevoit să poposesc o noapte într'un sat evreesc; am tras la un han 
cu lumini sufocate de fum și beznă. Mi s'a îmbiat o cameră. Dimineaţa părăsind camera, 
am dat într'o mică curte pătrată, înconjurată de pridvoare. In mijlocul curții închise se 
înălța de minune potriveala unui chioșc copleșit cu viţă de vie. Era o splendidă dimi- 
neață de Mai. In chioşc stăruiau la masă vreo şase băieți, în vârstă biblică de 12 ani, cu 
părul roșcat cum e frunza de viţă toamna, cu perciuni în spirale și cu ochi mai vii decât 
cei de veveriță. In atmosfera proaspătă și solară, copiii discutau cu aprindere în jurul unui 
enorm Vechiu Testament, deschis pe masă, și schimbau priviri și guturale dialectice. Frau 
aşa de cuprinși de focul desbaterii că, deși la spatele lor, nici unul nu a ţinut să mă 
remarce. Am asistat îndelung la această scenă de pui de patriarhi, și am rostit pentru 
mine, şi ca un comentar la tot tabloul, cuvântul: „rasă“! 

In ţara noastră cu tipuri de oameni destul de variate, n'am fost pătruns poate nicăiri 
de simțământul că mă găsesc în prezența rasei în aceeași măsură ca în fața ciobanilor 
noștri din Poiana Sibiului. Aceşti mândri ciobani, în ale căror făpturi se împlinesc însu- 
şirile fizice şi sufleteşti proprii unui neam de oameni, românesc şi carpatin, însușiri cari 
în atâtea alte părți au rămas — sub presiunea mizeriei şi a unor împrejurări istorice su~ 
ficient cunoscute — latente, sau incomplet desvoltate, demonstrează palpabil și cu oarecare 
aproximaţie nivelul până la care sar putea ridica media rasei noastre. Bănuiesc însă că 
și poenarii sau bucurat mai demult, poate acu o sută sau două de ani, de o și mai 
strălucită perioadă de înflorire a rasei lor decât astăzi. De atunci au intervenit unele 
împrejurări despre cari doctorii ținutului ar putea să istorisească câte ceva, împrejurări 
cari și-au dat de sigur contribuţia nefastă la începutul de declin fizic al acestui splendid 
neam de oameni. Oricum însă, constatarea aceasta nu schimbă întru nimic convingerea 
mea că ciobanii din Poiana reprezintă una din culmile stilului biologic românesc. Aceşti 
oameni, cu figurile lor înalte, de-un aer aristocratic, de o stăpânită încredere în ei înșiși, 
prietenoși și totuși distanți, vânjoşi fără brutalitate și de-o aspră seninătate, vegetativi și 
astrali ca brazii și puternici ca urșii, au fost în timpul din urmă adeseori remarcați cu 
interes și cu admiraţie și din partea străinilor. Sunt puţine regiuni în Europa, unde simpli 
oameni dela munte sau dela țară să facă o impresie tot atât de aristocratică. Au apărut 
în vremea din urmă prețioase şi bine alcătuite cărți de propagandă, cu ilustrațiuni de 
„oameni și locuri din România, și cum de ani de zile imi port rosturile prin străinătate, 
ştiu din experiența zilnică cât de mult impresionează și cu ce stăruitor ecou, chiar. și 
numai din simple fotografii, ciobanii poienari. Nu mă preocupă deloc în rândurile de față 
ce anume „rasă“ înflorește în poienar sub aspect antropologic, cât e de „pură“ această 
rasă, și nici întrebarea dacă românul din alte regiuni nu reprezintă cumva, sub unghiu 
antropologic, altă rasă, sau amestec de rase. Ciobanul poienar mă interesează aici ca stil 
biologic, vital și sufletesc, iar sub acest unghiu, trebuie să mărturisesc că în prezența po~ 
ienarului sunt cu totul furat de simțământul că mă găsesc în fața unui asemenea stil, pe 
deplin realizat și nu numai alcătuit din latenţe, din posibilități, sau din fragmente pe 
cale de a se schiţa. ) 

După ce te-ai obișnuit puţin să consideri rasa ca stil, e sigur că cele mai multe dintre 
așa zisele puncte de vedere „ştiinţifice“, din cari se atacă problema, ți se vor părea tot 
atât de puţin esenţiale ca de-o pildă isprava savantului, care face curbe grafice, după o 

compoziție muzicală. Cu toate avantajiile sale de metodă, considerarea rasei ca stil e 
pândită însă și ea de o primejdie, ba chiar de o mare primejdie. Primejdia e cu atât mai 
mare, cu cât sensibilitatea noastră stilistică e mai rigidă, dar cu atât mai. mică cu cât 
sensibilitatea noastră stilistică devine mai elastică. O sensibilitate stilistică elastică încearcă 
în prezenţa raselor, ca stiluri vitale și sufleteşti, stări întovărăşite de-o anume evlavie, ca 
în fața unor fenomene originare ale firei. O sensibilitate stilistică elastică se va transpune 
cu ușurință şi cele mai adesea cu simpatie în ansamblul de valori fizice și spirituale ale 
unei alte rase. Nu acesta e însă cazul sensibilități stilistice de tip rigid. O sensibilitate 
stilistică rigidă va manifesta o aversiune față de ansamblul de valori fizice și spirituale 
ale unei alte rase. O sensibilitate stilistică rigidă va- avea tendința să vadă în valorile 
fizice şi spirituale ale altor rase — ron-valori. 

Când conștiința de rasă se împerechiază în chip nenorocit cu o sensibilitate stilistică 
rigidă, se produce fenomenul disgrațios și mătăhălos, căruia îi dăm numele de „mesia- 
nism rasist“. Acest fenomen constă în exaltarea valorilor fizice şi spirituale ale unei singure 
rase. Mesianismul rasist e caracterizat prin credința că o anume rasă omenească ar deține 
toate calitățile cu care D-zeu a ţinut să inzestreze genul omenesc, şi că toate celelalte 
rase posedă aceste însuşiri numai parţial sau într'un fel degradat sau viciat. Istoria omenirii 
a avut parte de mai multe ori de asemenea puțin imbucurătoare mesianisme: In afară 
de mesianismul evreesc al vechiului testament și de mesianismul blond al naționat-so- 
cialismului german, despre care actualmente se vorbeşte așa de mult, mai există un me~ 
sianism analog anglo-saxon, precum și unul rusesc. De fiecare dată mesianismul e altfel 
nuanțat și îmbrăcat în altă doctrină, dar în centrul fiecăruia se găsește pretenţia și mândria 
exagerată a unei anume rase de a fi „rasa aleasă“ a lui Dumnezeu. Mesianismele rasiste, 
desvoltate când în doctrină teologică, când în doctrină biologică, sunt în egală măsură 
forme ale unei trufii colective. Că mesianismul se întemeiază odată pe un fictiv contract 
cu lehova sau că se clădeşte pe tot atât de fictive consideraţiuni de știință naturală cu 
privire la superioritatea de nivel şi de destin a rasei blonde, nu e prea important. Mesia- 
nismul vechiu evreesc era bazat pe o așa zisă învoială dela „tu“ la „tu“ cu divinitatea. 
Mesianismul germanilor, cari astăzi țin să se „nordizeze“ cu orice preț prin înzdrăvenire 
fizică şi prin paganizare, se întemeiază nu atât pe un contract teologic bilateral și cu 
paragrafe în regulă, cât pe nişte așa zise privilegii, ce li s'ar fi acordat blonzilor din partea 
naturii. Deosebirea nu ni se pare prea mare. Iehova şi-a schimbat numele în „Natură“ 
și şi-a strămutat preferințele de pe malurile Iordanului pe malurile Spreei. Mesianismul 
rasist, cu toată flora sa de ficțiuni, a existat și există, oricât formele sale ar contraria 
simțământul de respect în faţa configurațiilor și profilurilor biologice, cari ar trebui accep- 
tate în pluralitatea lor. La rândul său anglo-saxonul, de când a pus piciorul în patria insu- 
lară şi în imperiul apelor, s'a crezut, neadmiţând nici o discuţie, neam ales al lui Dum- 
nezeu. Simpatia pe care anglo-saxonul o arată aproape ostentativ vechiului testament nu 
e decât un simptom al acestui mesianism. lar rușii, în momentul când sau trezit la 
conștiința de sine și mai ales la conștiința că sunt un imens popor, au găsit şi ei cu cale 
să-şi exalteze rolul istoric. „Mujicii“ şi „idioţi“ Rusiei deveniră dintr'odată, și cu esclu- 
sivitate, singurii purtători de Dumnezeu pe pământ. Moscova visa la un moment dat să 
salveze omenirea întreagă, adică probabil să o şi supună. (Ar fi interesant să se cerceteze 
în ce măsură a exploatat bolşevismul conştiinţa mesianică a poporului rusesc, în planurile 
de revoluţionare a lumii). 

In acord cu sine însuşi, mesianismul rasist, de orice fel, a fost și este atins de o 
penibilă orbire față de toate virtuțile altor rase. Un popor lovit de această cecitate spiri- 
tuală nu mai e în stare să se depăşească și nu se mai vede decât pe sine însuşi. Toate 

celelalte popoare şi rase sunt văzute în oglinda diformantă a narcisismului de unui singur, 
De cecitatea ce tocmai o subliniarăm mau fost cruțați nici unii remarcabili gânditori. 
Lui Houston Stewart Chamberlain, unul dintre teoreticienii favoriţi ai naţional-socialis- 
mului german, care de altfel a ştiut nu odată să pună în frumoasă lumină problema 
rasei ca atare, îi reproșăm în primul rând sensibilitatea stilistică mult prea rigidă. Lipsa 
de elasticitate l-a făcut încapabil de a pricepe orice nu poartă pecetea blondă a germa- 
nismului. Să ne reamintim numai în ce tan nedrept și disprețuitor vorbeşte el în celebra 
sa carte „Fundamentele veacului al XIX-lea“ de pildă despre vechea cultură egipteană, 
în care cu toții suntem obișnuiți să admirăm fără de nici o rezervă întâia cultură monu- 
mentală apărută în istoria omenirei. Și aceasta pe motivul -— cât de irelevant! — că vechii 
egipteni nu erau „ari“. Sensibilitatea stilistică se poate educa. Să ne amintim ce opinii 
cu adevărat obtuze aveau europenii în genere despre neamurile negre africane, câtă 
vreme încă nimenea nu-și luase osteneala sau nu avuse priceperea să pătrundă în se~ 
cretele culturii lor spirituale. Europenii, cari vor să învețe ceva sau să-şi lărgească și 
să-şi mlădieze puţin sensibilitatea stilistică, sunt invitați să citească sau măcar să răsfoiască 
operele lui Frobenius despre culturile africane. Mărturisesc, şi iau răspunderea sub sem- | 
nătură pentru această judecată, că nu am citit legende mai poetic întruchipate şi mai ` 
profunde ca semnificație, decât legendele negre. Nu mai departe decât acu câteva zile 
am asistat la o conferință despre poezia pigmeilor din centrul Africei. Altă surpriză incre- 
dibilă. Un „imn către curcubeu“ în care pigmeii, aceste furnici umane, aduc laude cu- 
lorilor cerului și imploră curcubeul să nu-i ucidă, ma emoționat mai profund și mai 
stăruitor decât mai multe antologii de poezie modernă a mai multor popoare europene 
laolaltă. Am avut prilejul să aud şi poezie lirică polineziană, de largi ritmuri şi cu me~ 
tafore de început de lume, care ar putea să fie semnată de orice mare poet oriental, 
dela Li-Tai-Pe până la Tagore. Nu am suferit din fericire niciodată de mesianism rasist, 
dar dacă aș fi suferit, cele câteva lecturi întâmplătoare cari mau introdus în sufletul 
coloraților, war fi vindecat definitiv de orice trufie. 

Dacă mi sar pune întrebarea ce atitudine aș lua față de problema amestecului între 
rase, aș răspunde: nici în această chestiune nu mă îndrumă pretinse descoperiri sau prin 
cipii ştiinţifice, ci mai curând sensibilitatea mea stilistică. Mă voi declara cu alte cuvinte 
împotriva amestecului, dar nu din considerente biologice de puritate a plasmei ereditare, 
ci fiindcă mi se pare că amestecul duce în cele mai multe cazuri la lipsă de stil și 
întrun anume sens la lipsă de caracter. E în joc un elementar simţ al stilului și un 
respect cvasi-religios față de formele substanței vitale, simțăminte pe care nu pot şi nu 
înțeleg să le înving. Simțământul că te găsești în prezența unei rase, care a fost favori- 
zată de împrejurări prielnice de a se realiza consecvent cu ea însăși și de a-și traduce 
în fapte creatoare toate virtualitățile, este una din rarele bucurii și generoase satisfacţii, 
la care mi s'ar părea monstruos să renunți cu ușurință. Să nu stricăm, să nu nivelăm, să 
nu spălăcim, noi oamenii, ceeace a răsărit din sânul naturii și al sorții cu iresistibila şi 
convingătoarea putere a unor fenomene originare plastic delimitate prin grație de sus. Nu, 
mai puţin condamnabil ar fi însă și drumul celălalt, al exaltării rasiste. Atitudinea, preten- | 
țioasă în formă, primejdioasă pe cât de naivă în esenţă, a mesianismului rasist, care în | 
ultimele sale consecințe teoretice și practice propagă în ascuns sau pe față imperialismul ! 
spiritual, fizic şi economic al unei singure rase —nu e prin nimic justificabilă. Simţă- 
mântul, singurul, care deschide poarta spre un cadru ecumenic, simțământul de evlavie 
în fața fenomenului raselor — ne dictează să fim noi înșine, sub stelele noastre, şi să 
îngăduim celorlalți să fie şi ei — tot ei înşişi, sub stelele lor. 

x 

RADU GYR 


Horbote-au suflat pe zări de miere 
mânăstiri de crin și de topaz, 
ctitorite din săgeată de viteaz 

sau din coapsă zidărită de muiere. 
Zboruri trec peste hotare-ardelenești, 
dar în aer încă aue departe 

troznet spart pe osia cu moarte 
care-a frânt ciolanele moțești. 

Sub sloduni, în măgura bătrână, 
doarme un vlădică scris în jeţ. 

lei un bulgăre şi nu ai lut în mână, 
dar crăiască frunte de județ... 


Vechi tărâm cu doine legănate, 
unde Corbea putrezea în ocne joase 
între vipere ca bârnele de groase 
şintre broaștele cât ploștile umflate... 
Unde Domn de Rouă, Făt-de-Vraje, 
Împărat de lacrimi şi inel, 

plânse fir subțire de păianjen 

lângă râmnic cu iubire — funigel... 


Peste iezăre cu funduri de vioară, 
peste gresii peste zale de bicaz, 
soare'nalt descalecă pe țară, 
țuguindu-și cuşma lui de cneaz. 
Chiote albastre de pandur 

apele dau buznan dimineți 

cu spinări sburlite de mistreți 

şi lichide vulpi de aur pur. 


Primăvara Țării berze plouă, 

sue rai pe un picior de plai 

ca să vină heruvimi să-şi moae'n rouă 
nufărul călcâiului bălai. 

Păpuşoii năvălesc în Țară 

zornăindu-și săbii de zamfir, 

— şinzăuate'n platină și fir 

armii largi de grâu şi de secară... 

Codri-adânci şi câmpul cu tariaie 
drum de fier purced către oraşe, 
ca să lingă cerul, cu furnale, 
pântec de cuptoare să îngroașe. 
Râu-şi vinde paloșele'n hală. 
Munţii-şi ard rărunchii în uzină. 
Holda curge'n jimbie de beteală 
ca o carne de ibovnică mezină. 


Toamna, Țara'ntinde visterie : 

țandări din viori de chilimbar. 

Calci peste brățări şi-aurărie, 

mergi prin curcubee şi prin far. 

Sus, pe harfe lungi foşnesc cocorii. 
Piersicii : amurg și mahmudele. 

Meri de purpură se scutură de stele 

şi Brumar miroase-a ţuică şi-a podgorii, 
când Ía ţâţele ciorchinelor cu vin 
ierbi bărboase sug smaragd, de parcă 
verzi năluci țâșniră dacii din pelin 

ca să bea şi sub trifoi să se re'ntoarcă. 


Visul, de la munte, pe'nserate, 
lin pogoară pe o plută de alean. 
Carul-Mare geme nestemate 
peste Țară scârțăind mărgean. 


Râpele se năpustesc spre ceruri, 

ca să'nhațe pajurile'n dinți. 

Noaptea, beznele din peştere cu sfinți 

ies, să scuipe'n slavă giuvaeruri. 

Umbra zimbrului din fum de leaturi creşte, 
să-şi aprindă'n luna la pătrar 

cornul alb de trist mărgăritar 

împungând cu vârful în poveste. 


Țară, cântec verde și colindă, — 
românească, dragă, zâmbitoare... 
Sunt un ciob din uriașa ta oglindă 
rotitoare ?n vijelii de soare. 


Ce luceafăr mi-ai turnat în mâini rubine, 
să te fac baladă? Ce bour 

te-a pierdut, din basm moldav, în mine: 
sprintenă copită de azur? 

Căror zări le-ai spus să mă sărute, 

căror bistriţe să fiarbă'n trupul meu, 

de te-am pus pe viersuri şi lăute, 

şi te port sub coastă curcubeu? 

ORTODOXIE ŞI NAȚIUNE: 


DE 
D. STĂNILOAE 


Crima se adresează persoanei. El nu se adresează națiunii pentrucă nu există 
o conștiință ipostatică, de sine stătătoare, a naţiunii. Dar persoanele omeneşti nu sunt 
unități abstracte, desbrăcate de orice determinante și prin urmare întru totul identice. Se 
pot detașa, desigur, dela orice persoană anumite determinante, ca accidentale şi de su~ 
prafață. Dar sunt o serie de caracteristici de cari nu poate fi desbrăcată o persoană, 
chiar dacă am pătrunde până la ultimul ei sâmbure, la ceeace numim eul ei. Nu numai 
trupul, ideile, sentimentele, experiențele unei persoane poartă anumite caracteristici, ci 
şi eul ei, centrul ei ontologic, aceea ce e dat dela începutul formării și organizării unui 
conținut de viaţă personală și conduce din transcendent-imanenţa sa tot procesul 
acesta. Eul nu este simplă entitate ipostasială înzestrată cu forța necesară de-a constitui 
un organism omenesc şi cu acea lanternă la lumina căreia se vede și pe sine și con- 
ținutul său de viață. Dacă centrele acestea ultime ale persoanelor omenești ar fi neutre 
în oricare altă privință, fiind întru totul identice unul cu altul, și dacă toate determinările 
cari deosebesc atât de mult o persoană de alta ar proveni numai din influențele externe, 
din împrejurările în cari trăesc diferitele persoane, n'am înțelege de ce frați născuţi din 
aceiaşi părinți — pot fi chiar gemeni — primind aceiaș educaţie, trăind — b. o. la sat — 
aceiaş viață, se deosebesc totuși enorm întreolaltă, pe lângă toată apropierea dintre ei. 

E foarte curentă opinia că deosebirile între eurile persoanelor se reduc la urma ur~ 
melor tot la împrejurările externe de viață, însă nu la acelea în cari trăesc persoanele 
respective, ci la acelea în cari au trăit înaintașii lor. Experiențele înaintaşilor, istoria lor, au 
străbătut dela suprafața sufletului treptat, în curs de generații, spre adâncimile ontologice, 
arătându-se Îa urmaşi ca determinante ale eurilor lor. 

lar dacă urmaşii se deosebesc totuşi atât de radical între ei în centrele lor personale, 
aceasta se datorește misterioaselor capricii ale legii eredității, care face ca un copil să se 
apropie mai mult de cine ştie ce strămoș íar altul de cine știe ce colateral. 

Faţă de această opinie observăm întâi că tocmai capriciul misterios al legii eredității 
e o dovadă că singură nu poate explica totul, căci legea naturală se caracterizează prin 
constanță neclintită, prin repetare monotonă. De ce doi gemeni nu sunt niciodată egali? 
Ar trebui ca măcar uneori să vedem gemeni identici. Că istoria înaintaşilor ar contribui 
cu ceva la determinarea eurilor urmaşilor, e foarte plauzibil și din punctul de vedere 
creştin admisibil. 

Procesul de variare şi desvoltare a lumii nu e determinat nici numai de Dumnezeu 
şi nici numai din imanență. O conlucrare misterioasă are loc şi în scoaterea la iveală a 
noilor fețe omenești. Toate fețele omeneşti își au modelele lor eterne în Dumnezeu, mo- 

dele cari nu sunt idei statice, ci forțe cari lucrează la alcătuirea chipurilor lor în lumea 
creată, punând la contribuţie și puterile imanente ale lumii. Când lumea a ajuns la acel 
punct de desvoltare în care e prevăzut să apară o anumită față omenească, aceasta apare 
atât ca un rezultat al factorilor imanenți cât şi ca un efect al lucrării modelului-forță 
din transcendenţă. 

Puterile şi împrejurările imanente n'aduc decât acele determinante eului nou, cari 
există în imaginea dumnezeiască a aceluia din veci. Se poate intui şi chiar constata 
printr'un proces mintal analitic această misterioasă colaborare între procesul imanent şi 
ceva mai presus de el. Un eu omenesc nou nu poate fi produs numai printr'un proces 
imanent. Dar acesta își are până la un loc drepturile fui. Doi gemeni sunt fețe omeneşti 
cu totul deosebite din momentul nașterii și chiar al conceperii lor. 

Pe fiecare din ei l-ai putea explica până la un anumit loc, adunând o serie de mo~ 
mente şi de fețe antecedente lui şi aducându-le întrun fel de legătură cauzală. 

Dar nici unul din cele două lanțuri cauzale nu s'a impus prin sine cu necesitate, ci 
ambele au fost determinate inițial de o putere mai presus de cauzalitate. Viaţa, chiar a 
tuturor înaintaşilor, nu e suficientă singură pentru a explica natura persoanelor descen- 
dente. Un temeiu îl poate constitui şi faptul că după Sfânta Scriptură sau după legendele 
cosmogonice orientale fiii primei perechi de oameni erau tot aşa de deosebiți de părinții 
lor și întreolaită, ca şi fiii de astăzi, când în urma fiecărui nou născut sunt sute de gene- 
raţii. Nici o față omenească nu e formată în întregime nici de trecutul care o premerge 
nici de istoria ei proprie. 

Fiecare om vine cu o schemă originară apriorică, determinată numai în parte de 
trecut şi în cadrul căreia are să-și manifeste libertatea creatoare, umplând-o cu un con- 
ținut sau altul. Ipostasul fiecărui om, vine dela Dumnezeu, dar vine străbătând prin me~ 
diul unui trecut acumulat în: părinţii pământești, şi acest drum se integrează în actul con- 
stituirii lui după imaginea ce-o are în ceruri. 

Notele individualizante, pe cari le primeşte eul nou constituit în ordinea lumii, din 
mediul istoriei acumulate în părinţi, privite din perspectiva noastră cronologică par adău- 
gate la alte note pe cari le-ar avea mai dinainte. 

In realitate noul eu se constitue printr'un singur, act, natural-dumnezeesc, cu totul 
simultan, | | 

De aceea nu se poate spune că notele cu cari înzestrează un nou eu trecutul anterior 
lui sunt mai de suprafață, de un ordin secundar, deci posibil de lăpădat de către o per- 
soană, pentru a redeveni în starea de puritate apriorică şi față de influenţele trecutului. 

Numai atâta spunem: nici un eu nu se poate explica numai din trecutul anterior 
lui. In nici un caz nu vrem să spunem că eul în momentul primei lui apariţii în ima- 
nenţă ar avea o stare liberă de orice urmă a trecutului în al cărui mediu începe a se 
scălda. 

Din primul moment al existenţii sale, eul are şi notele pe cari i le dă istoria înain- 
tașilor săi. Inainte de-a avea aceste note, înainte de apariţia în imanenţă, el nici nu 
există. Nu există decât imaginea-forță care până acum a pregătit numai terenul pentru 
lansarea lui în existență, dar n'a parvenit încă să-l constitue. lar imaginea-față a fiecărui 
eu cuprinde toate determinantele lui, inclusiv cele pe cari eul le primește prin mijlocirea 
istoriei ce-l premerge. 


+ 
* x 


In felul acesta calitatea naţională a eului omenesc nu este ceva accidental, de su- 
prafață, aposterioric, ci face parte din destinul esenţial al lui, se cuprinde printre deter» 

minantele imaginii lui eterne. Modelul ceresc al fiecărui om e modelul omului concret, 
precizat istoricește. 

In ce constă calitatea naţională? Evident nu într'o bandieră tri-sau bicoloră, nu 
în afirmarea obstinentă a naționalități proprii, nu în ceeace se chiamă „naționalism“ în 
care intră de multe ori și o notă nesimpatică. Acestea toate pot isvori din calitatea na~ 
țională. Calitatea naţională nu e o simțire, un organ spiritual, o facultate în plus a omului. 
Dacă ar fi așa, sar mai putea vorbi eventual de posibilitatea anulării acestui plus care 
deosebeşte diferitele grupe de oameni, pentru a-i reduce la uniformitatea pretins origi- 
nară. Calitatea naţională nu este un accident adaus umanului pur. Calitatea naţională 
este însuşi umanul într'o anumită formă a lui. Precum orice element material are în mod 
necesar o anumită formă, așa și umanul se prezintă cu necesitate într'o anumită formă 
determinată dinăuntru și deci intrinsecă lui. Un uman pur, nedeterminat de-o anumită 
formă, nu se poate închipui. Chiar informitatea e o formă. Un uman fără o anumită formă 
e o abstracțiune cu care nu poate lucra decât gândirea matematică, nu însă şi cea ima- 
ginativă. Calitatea națională nu stă la un colț al sufletului, nu constitue o piesă din or- 
ganismul spiritual-trupesc al omului. Ea nu este alăturea de gândirea — pur umană, 
de iubirea — iarăși pur umană —, de bucuria și tristețea — din nou pur umane —, O 
însușire deosebită, ci ea este gândirea, iubirea, bucuria, tristețea, acțiunea, conștiința pur- 
tând o anumită dispoziţie, o anumită vibraţie, un anumit gust comun unei grupe de 
oameni și neintâlnit la celelalte grupe. Mustul acesta de anumit gust de care e îmbibată 
iubirea românească b. o., nu face această iubire mai puțin umană. Și nici gândirea ro~ 
mânească nu e mai puțin gândire. Între național și uman nu e nici un antagonism. Dim» 
potrivă, cu cât îți adâncești simţirile umane, cu atât te adâncești mai mult în miezul ca~ 
lității tale naționale. Adâncul umanităţii se află în adâncul firii tale naționale. Doar e 
fapt notoriu că imitatorii simțirilor și atitudinilor străine sunt mai puțin umani, pentrucă 
trăesc mai la suprafață. Un român înțelege şi iubeşte oameni de alt neam nu printr'o 
depășire a calităţii sale de român, printr'o coborire undeva în substratul pur uman al 
personalităţii sale, ci rămânând român. Un român, când simte milă față de un ungur, 
in milă e tot român. Și se simte cu atât mai mult aceasta, cu cât e mai puternică mila. 
cu cât subiectul ei uită mai mult că e român. Iubirea față de toți oamenii, de orice 
neam ar fi ei, nu e nici ea o iubire anaţională. Sentiment anaţional, în rădăcinile și fac- 


tura lui, nu există. 


* 
4 x 


Acestea ar fi premisele ce le are în vedere ortodoxia când, răspunzând la întrebarea 
despre raportul între creştinism şi națiune, nu nesocotește factorul național. 

Ne-ar fi uşor să arătăm cum decurge răspunsul ortodox din aceste premise, încheind 
cu aceasta articolul nostru. Dar deoarece o ramură importantă a creștinismului, catoli- 
cismul, atrage în desbaterea acestei probleme două noțiuni cari turbură enorm claritatea 
datelor problemei, e util să consolidăm răspunsul ortodox şi prin lichidarea eventualelor 
obiecțiuni ce decurg din poziţia catolică. 

Cele două noțiuni de cari face uz catolicismul în desbaterea problemei noastre sunt : 
natura şi supranatura. In aparenţă aceste două noțiuni ar simplifica mult problema: na- 
țiunea e naturală, creștinismul e supranatural, prin urmare supranațional ; creștinismul nu 
poate fi în niciun caz naţional, căci atunci n'ar mai fi creştinism ci păgânism. 

Atitudinea catolicismului în această problemă rezultă din doctrina catolică generală 
care vede totul prin prisma divizionării în natural și supranatural. 

Conform acestei doctrine omul primordial constă din două secțiuni: natura și do- 

num superadditum, sau supranatura. Natura avea în ființa ei germenele morții și pofta 
păcătoasă (concupiscentia carnis). Nemurirea şi curăţenia nu stăteau în natura omului, nu 
erau în legătură ontologică cu firea omenească, ci erau adausuri din afară, neaparțină- 
toare constituției intrinsece a naturii omenești. Prin căderea în păcat nu sa ştirbit întru 
nimic natura omului, ci s'a retras numai donum superadditum. 

„Din cele trei feluri de bunuri pe cari le putem considera în natura umană, — prin- 
cipiile esențiale și proprietățile cari rezultă din ele, înclinarea naturală spre bunul virtuţii 
și darurile gratuite cari constituiau justiția originală — cel din urmă fel a fost ridicat 
total și în toată natura omenească prin păcatul originar... dimpotrivă, principiile esenţiale 
ale naturii cu proprietăţile cari decurg din ele rămân absolut intacte; nici păcatul ori- 
ginar, nici chiar păcatele personale nu pot nimic în această privință. In sfârşit înclinarea 
spre bunul virtuţii nu e nici ea diminuată în sine prin păcatul original care nu slăbește 
natura, sursă și principiu al acestei înclinări (I. E. Masson, Dict. de Theol. Cath. t. XI 
col. 41—42). 

Ortodoxia nu știe de acest dualism ontologic în omul primordial, ci învață că ne~ 
murirea și curăţenia erau potențe naturale ale lui, pe cari avea să le desvolte deodată 
cu întreagă natura sa. Doar chipul dumnezeesc a fost impregnat în însăşi constituția 
naturii omeneşti, nu a fost ceva adaus ca un supra, ca ceva neesenţiai ei. Am face pe 
Dumnezeu creator al morții și al păcatului, dacă am spune că natura omenească pe care 
a creat-o ar fi prin firea ei, în mod normal, păcătoasă și muritoare. Căderea în păcat ar 
apărea în acest caz neînțeleasă, dacă pe Adam l-ar fi reținut dela păcat nu voia lui, ci 
donum superadditum, de care catolicii spun că era frâul care strunea în Adam concu- 
piscența naturală lui. Cum se face că acest dar dumnezeesc a cedat la un moment dat 
poftei spre păcat a omului sau asalturilor şarpelui? In general nu înțelegem de ce ar fi 
făcut Dumnezeu pe Adam cu două secțiuni: cu natură păcătoasă şi muritoare şi cu un 
frâu supranatural. Intrucât e chip al lui Dumnezeu, natura omenească e bună, are ca 
ceva firesc, normal, viața spirituală superioară, legătura cu Dumnezeu. Dar întrucât e 
creată, această natură are şi posibilitatea să se schimbe, poate să cadă din viața ei di- 
vino-omenească normală, poate să se știrbească, să altereze chipul dumnezeesc impregnat 
în ea. lată ce spune teologul rus, Păr. S. Bulgacov („Rugul nears“ ed. rusă, pg. 24—25): 
„Omul nedesvoltat şi tânăr avea în sine şi puterea vieții — posse non mori — şi pu- 
terea purității — posse non peccare — nu ca un dar extraordinar, donum superadditum, 
ci ca normă înternă, ca fire autentică a naturii sale. Și moartea,şi păcatul, deşi posibile în 
om în virtutea caracterului său creat, au fost pentru el nenormale şi contrare firii sale“, 
Omul era cu totul deschis acţiunii dumnezeești, fiind destinat la deplina realizare a în- 
dumnezeirii sale, numai în baza neprihănirii sale : Dumnezeu venea în fapt de seară să 
vorbească cu omul, ca cu un prieten, dar această „convorbire“ nu era un donum supe- 
radditum în raport cu natura lui necrescută încă, ci dimpotrivă această comuniune cu 
Dumnezeu îi 'era dată şi destinată lui, în baza naturii sale“. Astfel prin păcatul originar 
nu s'a retras simplu donum superadditum, așa încât natura să rămână în întregimea ei. 
Starea omului după căderea în păcat nu e o stare naturală, starea „naturii pure“, ci o 
stare de stricăciune a naturii; el nu-și mai are natura lui în plenitudinea și senzul ei 
firesc, el are o natură ştirbită, în care s'a introdus defectuozitatea. Pentru catolici, însă, 
omul a rămas cu natura lui deplină. 

Avem deci de-a face cu două concepții despre natura omenească. Desigur defini- 
țiunea formală a naturalului poate fi aceiaș: sfera naturalului unei ființe cuprinde toate 
acele puteri, însuşiri şi acte cari ţin de acea ființă, cresc din ea, o manifestă pe ea și nu 
sunt accidente sau adausuri artificiale, necesare ei. Dar în concret concepția ortodoxă 

este că viața spirituală nu e ceva accidental, necesar naturii omenești, ci ține de ea, ex- 
primă sensul și direcţia ei. Viața spirituală fiind participare la viața dumnezeiască, ur- 
mează că natura omenească e astfel făcută că nu poate trăi o viață adevărată, decât 
participând la viaţa dumnezeiască. Naturii omenești nu-i este imprimată numai capaci- 
tatea de-a participa la viața dumnezeiască, de-a se îndumnezei, ci şi necesitatea după 
ea, organul care caută acea viață, fără de care natura sau sufere cumplit sau se închir- 
cește într'o viață subnaturală, oarbă, defectuoasă. 

Sar părea că e o contrazicere să numești viața spirituală, comuniunea cu Dumnezeu, 
îndumnezeirea, naturală. Doar ce-i natural omului creşte din om, pe când viața lui spi- 
rituală e legătura cu ceva ce vine de dincolo de el, cu Dumnezeu. Totuși nu-i aci nici 
o contrazicere. Viaţa spirituală, îndumnezeirea, sau oricum i s'ar mai spune participării 
omului la viața dumnezeiască, e în primul rând act omenesc de lansare în divin sau 
de absorbțiune a divinului. Act sau funcțiune omenească de nutriție spirituală. Dacă 
mâncarea materială nu este ceva extranatural, nu poate fi nici mâncarea spirituală. Floarea 
încă se nutrește cu aer şi lumină. Procesul acestei nutriții nu e supranatural florii. Dim- 
potrivă, fără el floarea se închirceşte și mai duce câtva timp o viaţă nevoiașă, subnatu- 
rală, ca apoi să moară. Suntem de acord că o aplicare perfectă a definiției naturalului 
(creştere din sine) nu se poate face la viața spirituală a omului (precum de altfel nu se 
poate face la nici o altă activitate a omului). Participarea la ceva din afară de sine e 
într'o anumită privință altceva decât creştere din sine. Dar dacă ne gândim că omul e 
în întregime făcut de Dumnezeu, deci chiar o creştere din el a vieții spirituale ar fi tot 
un fel de participare la bogăția dumnezeiască, și dacă ne mai gândim și la aceea că 
între însuşirile naturale cu cari l-a creat Dumnezeu pe om una dintre cele mai esenţiale 
este aceea să participe, cu preţul plenitudinii vieţii sale naturale, la viața dumnezeiască 
putem socoti această participare la viața dumnezeiască, îndumnezeirea omului, ca ținând 
de natura lui, fiind cerută de ea şi manifestând-o pe ea. 

De natura omului nu ţine numai trupul și sufletul, ci și viața dumnezeească-ome- 
nească, Omul e o ființă teandrică în natura lui. Noi distingem nu între natural și supra- 
natural, ci între viață fără Dumnezeu și în Dumnezeu. Dar viața naturală e cea în 
Dumnezeu. 

Are vreo însemnătate practică această deosebire intre ortodocşi şi catolici cu pri~ 
víre la sensul naturii omeneşti? Nu e cumva numai o ceartă pentru cuvinte? Are o 
însemnătate destul de mare. Mai ales în legătură cu problema noastră. Intre elementele 
cari constituesc natura unei ființe există o sudare atât de perfectă, încât formează la un 
loc un întreg cu un singur sens, o unitate perfectă. Deși de substanță deosebită, elemen- 
tele constitutive ale naturii umane poartă pe trepte diferite aceleași caractere şi abia toate 
la un loc exprimă și realizează în acte comune, sensul și destinul ei- Așa cum sufletul» 
deşi de substanță deosebită în raport cu trupul, formează cu trupul un întreg, exprimă îm- 
preună un senz și realizează împreună orice act, la fel în viața spirituală 'a omului se 
întâlnesc într'o unitate misterioasă harul dumnezeesc cu actele sufletești și trupești, ex- 
primând şi realizând împreună viața deplină a naturii omenești. Și cum natura omenească 
se prezintă la fiecare persoană cu anumite caractere individualizate, viața spirituală, care 
ține de natura cutărei sau cutărei persoane, va purta şi ea, în felul ei, aceleași caractere 
individualizate cari se manifestă în suflet și se fac vizibile în trup. Viaţa spirituală, oricât 
ar fi de profundă, e alta la fiecare persoană. Nu sunt doi oameni cari să experieze {a fel 
participarea la viața dumnezeiască și să o manifeste în aceleași roade, în acelaş chip. 
N'au fost doi profeţi cari să aibă aceleaşi viziuni și să folosească aceleași imagini pentru 
a exprima experiențele lor. Nu e vorba aci de deosebiri cari despart pe oameni, de jus- 

tificarea individualismului în sensul izolării religioase. Cei ce au alte viziuni şi se văd 
siliți să le exprime în mod deosebit, știu în acelaș timp, tot prin experienţă religioasă, că 
trebue să le refere la acelaș subiect care li sa descoperit. Ei se înțeleg perfect unul pe 
altul, căci ştiu că în fond exprimă acelaș lucru cu mijloace ' puțin deosebite, după cui 
puțin deosebită e natura fiecăruia. Iubirea sub influența experienții religioase e ex- 
periată deosebit de fiecare om. Dar aceasta nu însemnează că nu se pot iubi. Sobor- 
nicitatea nu e uniformitate, ci armonie, aceiaş melodie cântată la un loc de instru- 
mente puţin deosebite. Viaţa spirituală are și ea caracterul național al subiectului care 
o trăeşte, l 

Cu totul alte consecințe rezultă din concepția că viața spirituală e supranaturală, nu 
formează impreună cu natura un întreg ontologic. In sectorul supranatural nu vom in~ 
tâlni în mod necesar caracterele individuale pe cari le are natura în diferitele persoane. 
Supranaturalul e unul, iar persoanele sunt diferite, natura e variată. Și oricât sar aminti 
adagiul lui Toma d'Aquino: „Gratia non tollit naturam sed perficit“, supranaturalul e 
conceput totuși nu într'o continuitate organică cu natura, ci ca un sector despărțit a cărui 
misiune este nu atât să trezească puterile naturii la viața deplină, cât mai degrabă să re~ 
ducă natura la tăcere, să o potenţializeze, întocmind deasupra ei, nu din pământul ei, 
un fel de grădină aeriană, supranaturală, cu virtuțile ei, cu viața ei. 
Astfel se vorbeşte de virtuți infuzate prin har, nu, cum am zice noi, exfuzate din natura 
omenească. E drept că subiectul acestor virtuţi infuzate e lăsat să fie tot omul, dar evi~ 
dent că în acest rol subiectul omenesc e desbrăcat de toată individualitatea lui concretă, 
redus la rolul unui simplu agent fizic pentru manipularea virtuților infuzate. Alte carac- 
tere ale naturii sunt înăbușite de har: de pildă concupiscența. In general nota personală, 
determinantele particulare au să fie înăbușite de supranatură, care e de caracter general: 
uniform. Perfecţionarea naturii de către har se ințelege și ca o corectare a naturii, ca o 
reducere la starea de potență a unor însuşiri ale ei. De calitatea naţională supranatu- 
ralul nu vrea să ştie nimic, fiind o calitate particulară. Calitatea naţională nu poate de- 
veni o calitate supranaturală. Rămânând numai în sfera naturalului, catolicismul o priveşte 
cu suspiciune. 

Vom încerca să arătăm și printr'o scurtă cercetare a procesului de ridicare a naturii 
din starea căzută, că separația omului în natural şi supranatural e greşită. 


* 
* x 


Fără îndoială refacerea naturii omeneşti căzute se face printr'un ajutor de sus. Faţă 
de natura deteriorată, se distinge limpede coborirea puterii de sus, dela Dumnezeu. Dar 
primului om nu i s'au dat tot astfel, în două reprize, o bază ca natură cu înclinații spre 
păcat, și un adaus extraordinar, ca frâu contra păcatului. Aceluia í s'a dat totul la un loc 
ca un întreg. 

Acest infra şi supra îl observăm la omul de azi nu numai în momentul când peste 
ce are el deteriorat vin puterile de sus, ci şi după aceea, atâta timp cât între acele puteri 
şi starea sa păcătoasă de mai înainte nu s'a făcut o sudare perfectă, atâta timp cât natura 
nu e scoasă din defectuozitate, nu e reparată. La un creștin neperfect, păstrând încă im- 
pulsuri tari spre păcat, se poate vorbi încă nu de natură şi supranatură (pentrucă natura 
în sensul ei adevărat nu-i ceva păcătos), dar în orice caz de ceva infra şi de ceva supra. 
Observăm aceasta intuitiv în sufletul nostru, fiecare. Putem vedea cum în anumite mo- 
mente suntem duși de porniri pismașe, poiticioase, inferioare, și putem simți cum în alte 
momente vine peste ele, slăbindu-le, ceva de sus, de dincolo de sfera noastră omenească. 

Dar distincția aceasta nu se mai poate face la un creştin perfect. (Sigur, un creștin 

absolut perfect n'a existat, dar au fost personalități cari s'au ridicat la mari înălțimi). De 
pildă la apostolul loan. Se mai pot distinge în sufletul lui două zone: una infra, a lui, 
păcătoasă, şi una supra ? Mai poți spune: acestea sunt porniri și gânduri de jos, celelalte 
de sus? Nu este el în întregime creștin ? 

Şi aceasta este ţinta spre care tind creștinii: la o sudare deplină a puterii de sus cu 
starea deteriorată a lor, astfel ca să nu fie în ei două zone, ci un întreg care nu e altceva 
decât natura omului restabilită, natura lui cum a fost cugetată și creată de Dumnezeu. 
Harul și voia omului nu se mai simt ca două principii de acțiune ci ca unul singur: 
voia luminată şi întărită spre bine. Simţirile omului nu mai rămân sub har cele vechi 
ca prin forța cumva fizică a harului ele să arate numai altfel de cum sunt, ci efectul ha- 
rului trece cu totul în constituția intrinsecă a lor, transformându-le, inobilându-le, Efica- 
citatea barului nu e reală decât din momentul în care a reuşit să-și convertească forța 
lui în forță intrinsecă a puterilor și organelor cu cari este înzestrat omul. Harul nu e o 
entitate ipostasiată, o grămăjue de putere dela Dumnezeu trimisă în suflet, cum învață 
catolicismul când spune că harul e creat, e prin urmare desfăcut de Dumnezeu („Graţia 
sfințitoare este deci o realitate distinctă de Dumnezeu. creată, infuzată și inerentă sufle- 
tului“ J. van der Meersch, Dict. de Théol cath. t. VI col. 1609). Harul e acțiune, lu- 
crare a lui Dumnezeu, nedesfăcută de ființa lui, izvorind din ea. Cât timp această acțiune 
rămâne exterioară puterilor sufletești ale omului, chiar fiind în suflet, nu poate produce 
efecte cari să fie aie sufletului, virtuți ale omului. Numai când acțiunea aceasta a lui 
Dumnezeu trezește, desvoltă, întărește facultățile sufleteşti, devine deci forță intrinsecă 
a lor, se vor ivi simţirile şi faptele creștine, cari sunt ale omului. Se mai poate distinge, 
în aceste simţiri și fapte ale omului, un sector natural și unul supranatural? Mai vedem 
aci o natură care rămâne cu starea ei, şi deasupra ei o supranatură, înăbușind-o? 
Intregul om, cu toate facultățile, însușirile, pasiunile, caracteristicele lui, s'a ridicat, toate 
acestea umplându-se ca niște organe cu forță nouă, îndreptată spre bine. Teologul rus 
B. Vâșeslavțev (Etica erosului transfigurat, ed. rusă, Ymca press, Paris 1931, pg. 67—70) 
spune, referindu-se mai ales la Părintele răsăritean, Maxim Mărturisitorul: „Patimile în 
totalitatea lor nu sunt rele în ele însăși; ele sunt bune în mâna celor ce râvnesc o viață 
bună. Patimi ca dorința, voluptatea, frica, prin sublimație se transformă; dorința în dorul 
puternic după harurile dumnezeeşti, voluptatea în fericirea și încântarea sufletului pentru 
darurile dumnezeeşti, frica în teama corespunzătoare de greşală, mâhnirea în căință. Vi~ 
ciosul e zidit din acelaș material ca şi virtuosul... Puterile naturale ale sufletului și tru- 
pului... devin rele numai atunci când primesc o formă deosebită, adecă forma pervertirii. 
Ideea fundamentală a întregii ascetici și mistici greco-răsăritene e îndumnezeirea (Ywats). 
Indumnezeirea este sublimația continuă a întregii ființe a omului și a tuturor puterilor 
trupului și sufletului lui... Sublimaţia opune categoric ascetica și mistica creștină oricărei 
ascetici și mistici necreştine, fie ea hindusă, neoplatonică, gnostică, stoică. Acolo nu e 
sublimaţie, acolo e negaţie; nu mântuirea lumii, ci mântuirea de lume... Pentru ascetica 
negativă transfigurarea sufletului și a trupului, învierea, este o absurditate. Ceeace e inferior 
(trup, patimi, emoții, subconștient, natură, cosmos) nu „se mântueşte“, nu se modelează și 
nu se sublimează, ci se desrădăcinează, se neagă şi se taie. 

Puterile, însuşirile, caracteristicile omului nu se convertesc, nu se topesc în har, ci 
lucrarea harică se lasă turnată, se modelează după aptitudinile și facultățile omului. Ca- 
litatea națională, care nu e altceva decât forma cea mai generală a sufletului, nu se 
dizolvă în har ci harul se lasă turnat în tiparul sufletului naţional, sublimând această 
calitate a sufletului. 

Distincția între ce vine de sus și ce aduce omul nu se mai poate face la un creștin 

bun decât cu amintirea: gândind cum era inainte de a se fi perfecționat creștinește. Să 
luăm o asemănare: bolnavul și medicina. Bolnavul este natura omenească după căderea 
în păcat. Medicina e harul care-l vindecă. Omul la început n'a fost făcut in două reprize 
și secțiuni distincte: după natură bolnav, dar prin leacul ce í se picura, ținut în stare de 
sănătate. A fost creat ca un întreg sănătos. După ce-a devenit bolnav, se observă 
cum restabilirea se face printr'un leac din afară de el. Și distincţia între omul bolnav și 
leac se observă încă până ce leacul a străbătut bine țesuturile lui, sa absorbit în ele și 
prin aceasta a devenit sănătos. 

Sigur, asemănarea aceasta are defectul că închipue pe om ca primind harul dumne- 
zeesc numai întrun anumit răstimp și după aceea nu-l mai primește, îl are în sine. In 
realitate omul stă continuu sub efluviile harului și starea lui se înalță, se îndumnezeeşte 
continuu. Dar aceasta este viața firească a naturii lui. Cum toate cresc în trup, așa și 
omul e făcut să crească în Duh, în Dumnezeu. Natura nu are o limită în înălțarea ei, nu e o 
entitate statică deși are o cale, un cadru în desvoltarea ei. Tine de natura omului să-l plouă 
continuu harul dumnezeesc, dar să absoarbă continuu această ploaie, producând roade tot 
mai frumoase. Lucrarea, acțiunea dumnezeească asupra omului devine tot mai puternică, 
mai întețită cu cât facultăţile omului, trezite, întărite de har, sunt mai capabile să primească 
forțe nouă, să presteze o muncă mai intensă, să-și mărească capacitatea de simțire, de 
virtute, de lucru. Mărimea harului ce se dă e în funcție de mărimea și calitatea orga» 
nelor sufletești ale persoanei respective. Viaţa internă a organelor sufletești și acțiunea 
externă a lor e permanent o refracție a lucrării harice asupra sufletului, între ele menți- 
nându-se o strictă proporție. Se spune în ascetica ortodoxă că omul ridicat pe înaltele 
culmi ale dumnezeirii răsfrânge întocmai cu sufletul lui lucrarea dumnezeiască exercitată 
asupra lui, încât el și Dumnezeu sunt două subiecte în lucrare comună, cu iradiere de 
forță comună, Dumnezeu ca izvorul fiinţial al acestei lucrări, iar omul devenind dumnezeu 
prin participare. Dacă la început, până nu a fost în stare să absoarbă deplin în țesuturile 
sale forța lucrării harice, se observă la om şi observă şi el o discontinuitate între el și har, 
un vacuum, un oarecare hiatus, — după ce sufletul și-a câștigat deprinderea acestei ab- 
sorbiri, după ce sa făcut sinteza în harul dumnezeesc, nu mai observă această disconti- 
nuitate față de puterea harului ce continuă mereu să vină. Omul este ridicat în lumina 
dumnezeiască și nu mai distinge surplusurile cari îi vin mereu, ci se simte scăldat într'o 
lumină continuă, articulat cu ea, se simte în elementul său, se simte subiectul ei. Indum- 
nezeit și plin de har este sufletul său, indumnezeire și har îi vine continuu. Nu se mai 
distinge o natură (în sens păcătos) şi o supranatură, 

Dar dacă nu se mai poate vorbi de-o natură și de-o supranatură, ci pur și simplu 
de-o natură în normală desvoltare, nu urmează oare de aci pentru creştinism: o frângere 
în bucăţi, o variare după fiecare individ şi națiune? Nu se periclitează ecumenicitatea 
creștinismului ? 

Răspundem hotărît: nu. E drept că din sinteza între creștinism și starea pe care o 
aduce fiecare om sau națiune, rezultă mereu și mereu alte tipuri de creștini. Altfel de 
creștin a fost apostolul Ioan și altfel apostolul Pavel. Harul face să înflorească germenii 
ce se cuprind în fiecare om, precum ploaia și soarele, deşi aceleași, fac să înflorească 
fiecare plantă altfel. Harul se manifestă înobilând și înfrumusețând, sublimând aptitudinile 
și conținuturile de viaţă ale fiecărei naţiuni. La o naţiune înfloreşte sub influența puterii 
dumnezeești o lirică superioară, pentrucă acea națiune a adus înclinații sentimentale. La 
alta o filosofie, la alta o organizaţie, la alta o artă superioară. Lirica a două popoare 
creştine se deosebeşte pentrucă alte sunt motivele, amintirile, incidentele vieții, rezonanța 
sufletească la fiecare din cele două popoare. Creştin devine tot conținutul de tradiţii, 

de preocupări, de aptitudini, de creațiuni, de manifestări al unui popor. Tot intervalul 
vieţii sufleteşti, diferit dela om la om și dela popor la popor, scăldat şi frământat de 
acelaş har dumnezeesc, de aceleași învățături creștine, devine creștin. Și atunci evident 
că fiecare popor reprezintă altfel realizat creștinismul, 

Dar atunci cum rămâne cu ecumenicitatea creștinismului ? Există două feluri de ecu- 
menicităţi. Există o ecumenicitate egală cu uniformitatea. In sensul acesta, ecumenic e 
tezaurul credinţei şi harul privite în sine; ecumenic în sensul acesta e creștinismul consi- 
derat ca un sistem de idei și sinteze dumnezeești de sine stătător, distinct de roadele pe 
care le produce în fiecare ins sau națiune. Și există o ecumenicitate înțeleasă ca o 
simfonie, ca un câmp de flori stropit de aceiaş ploaie, încăzit de acelaș soare, ingrijit 
de acelaș grădinar. Aceasta este ecumenicitatea creștinismului considerat ca viaţă, ca E 
relație vie între om și Dumnezeu. Un subiect al acestei relații este omul cu indivi- 
dualitatea lui, cu tot conţinutul lui de viață. Ecumenicitatea în acest al doilea înțeles nu 
mai cuprinde numai sistemul uniform de idei şi puteri care stă gata să lucreze în oameni, 
ci toată spiritualitatea acelor popoare în cari lucrează credința și harul. Tot conţinutul 
spiritual al acelor popoare se acordă; e între acele conţinuturi o simțire de frate, deci 
diferite, răsună în ele aceiaş melodie de bază. Există o relație de ecumenicitate între 
viaţa sufletească a unui român și a unui rus, între folclorul grec și sârb. 

In felul acesta se poate spune că creștinismul e și supranaţional, dar și național. Ecu- 
menicitatea nu e sfâșiată prin nota națională. 

Cu totul alta este situația catolicismului. Pentru el natura nu devine altfel sub influ- 
ența harului, aşa n'a devenit altfel după căderea în păcat. Ea rămâne îngustată la ceeace 
este omul înainte de-a cobori asupra lui harul. Natura nu poate ieși din această stare 
care este fonciarmente păcătoasă. Harul rămâne pururea un pedagog ce ţine în frâu un 
elev care nu poate deveni intern, real, altfel. Elevul se zbate continuu, dar nu poate 
ieşi din zăbală. Dacă pedagogul s'ar depărta un moment de lângă el, s'ar deda îndată la 
blestemăţii; dispărând frâul, ţâșnesc automat poftele şi faptele rele. 

Catolicismul nu știe de-o schimbare intrinsecă a stării omului păcătos sub dogoarea 
harului dumnezeesc. 

Dacă-i așa, evident că un individ ca și o națiune păstrează sub acel supra dela 
Dumnezeu o natură care e prin fire potențial păcătoasă. Natura nu se poate propriu zis 
creștina. De aceea creştinismul rămâne totdeauna ceva deasupra, nepenetrant ontologic în 
natură, neabsorbit de ea. Rămân două planuri distincte: unul variabil, al indivizilor şi 
naţiunilor în starea lor naturală potențial păcătoasă, și altul uniform, ce planează deasupra 
„tuturor, supranatural. A vorbi de-o naţionalizare a creștinismului, echivalează evident, în 
acest caz, cu o blasfemie. Ar însemna să faci creștinismul păcătos, dacă natura cu care 
vreai să-l fuzionezi rămâne fonciarmente păcătoasă. Ecumenicitatea în catolicism. nu e 
înțeleasă, de aceea, decât ca uniformitate. In ea wau ce căuta spiritualităţile specifice, dar 
creștine, ale diferitelor popoare. Pentru el creştinismul însemnează numai sistemul de idei 
şi puteri ce planează deasupra. Când zic catolicii despre catolicism că e supranaţional, aceasta 
o înțeleg ei în sens exclusiv şi lateral. Calitatea naţională fiind o calitate naturală, nu se | 
poate ridica în acel supra, fără a înceta să existe. Și nici acel supra nu poate avea nici . 
un efect intrinsec asupra calităţii naționale, care nu poate fi decât naturală după catolici. 
Faţă de calitatea națională ca atare, catolicismul nu poate avea de aceea nici un interes. 
Intre supranatural şi natural rămâne pururea o prăpastie de netrecut ; supranaţionalui în- 
semnează și el un loc ontologic în afară de toate naţiunile: internaționalul. 

Faţă de abstracţionismul catolic, ortodoxia apare ca o mamă care-și întinde dragostea 
mântuitoare peste întreg omul, peste toată bogăţia lui moştenită și dobândită. 

DE 
VICTOR PAPILIAN 


Dox Goldenfun Zanwel și cu Gherş Tiegerstedt, dintre clienți, se mai găseau în 
cafenea. Și era târziu, târziu de tot, aproape de închiderea localului. Dar nici ora trecută, 
nici vorba convingătoare nu puteau înfrânge rezistența cinicului Tiegerstedt. 


— Ne lipseşte un sprijin, Gherş... un sprijin, împrejurul căruia tot iudaismul să se 


constituiască bloc... 

— Un Messia... făcu în batjocură Tiegerstedt. 

— Da... un Messia?.. răspunse Goldenfun, şi cuvintele lui simple, fără niciun temeiu 
de convingere, dar şoptite adânc, aproape înnecate, svâcniră, pentru întâia dată dela 
începutul discuţiei, în inima tovarăşului. La urma urmei și el era tot Evreu... 

— Crezi, Zanwel, car mai putea exista azi un ins, care să se înalțe într'atât deasupra 
noastră, prin puterea minţii, bogăția științei și puritatea moralei, încât să se impună cu 
autoritate de mântuitor, massei dispersate şi atât de inegal diferențiată a ludeilor ?.. 

— Da.. 

— Imposibil !.. L-ar ucide timpul, nu oamenii... 

Goldenfun clătină dureros capul. Tiegerstedt se simți cuprins de milă. Din ochii 
posedatului său prieten curgeau în plâns tăcut, umbre dureroase, lacrimile de odinioară 
ale părinților și profeților, prefăcute de timp în umbre. Și în rostul lui, Tiegerstedt parcă 
prindea, când nostalgia timpurilor patriarhale, când răsunetul fanfarei psalmilor. Trebuia 
însă să-l cheme la realitate. Aşa era cinstit. 

— Vezi tu, Zanwel... să recunoaștem... creștinii ne-au luat înainte... 

'— Goldenfun se încruntă. O încruntare teribilă, nu a chipului, ci a oaselor parcă 
în cap, gata să pleznească de atât necaz. 

— Vechea noastră îscusință, continuă Tiegerstedt, e falimentară față de puterea 
creştinilor... 

Deodată, în sufletul lui Goldenfun se făcu liniște. Nici durere, nici desnădejde. De~ 
zastrul lui Tiegerstedt era iremediabil! Cunoștea tema: puterea creştinilor!.. și motivul 


` - 85 


© BCU Cluj 


ei: o nemărturisită admiraţie pentru numele Celui ce ar trebui blestemat cu „Imach 
Șemo“. !) 

Era liniștit însă, fiindcă la spatele lui se găsea o nație întreagă, iar prin gura lui 
Tiegerstedt vorbeau doar câțiva renegați. 

— Gherş, te ucide trufia... această mizerabilă trufie, care, dela Martin Buber, it 
renegatul Levertoit, a ajuns la nefericita concepție a lui Melamed și Klausner... 

— Da, Zanwel... să schimbăm tactica. Să revendicăm pe Isus pentru noi, să-L con- 
siderăm ca pe cel mai strălucit exemplar al nației evreeşti... Atunci putem spune cam 
învins pe creștini... 

Zanwel nu şi-ar fi închipuit că Gherș să fie atât de căzut! Cu câtă nepăsare pro~ 
nunța numele Celui tras pe lemn! Acel nume, ce trebuia ocolit de tot ludeul adevărat 
și doar închipuit prin imaginea unei cruci. 

— Să recunoaştem în învățătura lui Isus, o morală de natură iudaică. Să nu-l deo- 
sebim de Hilel și Șamai decât prin valoarea învăţăturii, nu prin natura ei, şi atunci am 
învins. Incă odată... Să-l revendicăm, ca pe exemplarul cel mai strălucit al naţiei noastre 
şi mândria ei... 

Chelnerul le întrerupse discuția, adresându-se lui Gherş: 

— Ora două, domnule doctor... 

Gherș plăti pentru amândoi. În stradă, parcă nemulțumit cu concesia făcută lui 
Goldenfun, redeveni agresiv : 

— Voi cu bigotismul vostru servil, întrețineți o chestiune Isus... Dacă n'ați fi voi, 
creştinii de mult L-ar fi nimicit... Dar voi continuaţi să-l. crucificați... 

— Ei şi?.. E vreun rău ?... 

— Da, un rău... căci crucificându-L, Ii înviați. 

— Nu-i adevărat... se răsti Goldenfun. Pentru noi, El e crucificat de-a-pururi... 

— Atunci, făcu în batjocură Gherș, cu adevărat e Dumnezeu.. căci, în ciuda voastră, 
EI trăieşte... și întinse mâna tovarăşului său. 

Convorbirea se termină cum începuse, în batjocură și necaz. Zanwel se îndreptă spre 
casă. Sentimente și gânduri ciudate, contradictorii, scârbă împotriva poporului care putea 
da naștere la astfel de monştri ca Tiegerstedt, şi alţii de teapa lui; și apoi o dragoste 
nespusă, care din dezastrul actual se prelungea inapoi de-a-fungul veacurilor, până în 
timpurile biblice şi inainte, până la sosirea Messiei. Gherș îl socotea posedat, pentrucă nu 
voia să se ralieze curentului modernist al lui Klausner și Vise, şi al tuturor oportuniștilor 
care prin știință căutau să scuze slăbiciunea sufletului. Pentrucă om cult -- licenţiat în 
matematici -- nu înţelegea să precupețească diploma pentru o situație, ci liber, să trăiască 
fără fast şi belșug, din meditații, decât să-și vândă convingerile unui salar la stat sau 
comunitate. Pentrucă nu-și trădase tovarășii, ci continua să activeze, gustând voluptatea 
tuturor riscurilor, în mișcarea comunistă! Desigur, pentru Gherș, era un posedat și un prost 
chiar; pentru doctorul Gherș Tiegerstedt, fostul conducător comunist, azi burghez înstărit, 
cu clientelă din belșug, automobil la scară și situație oficială în partidul la putere!.. Da. 
El, Goldenfun Zanwel, era un posedat, un posedat al marei idei! Pentru el, însemnătatea 
poporului iudeu, de acum începe să se arate... și Messia... 

Zanwel a ajuns acasă. Urcând scara de-a-lungul celor patru etaje, până în mansardă, 
încearcă să-şi stăpânească mintea. Are de lucru. Poimâine, o conferință la cerc, despre 
legile lui Einstein. Să fie simplu, pe ințelesul tuturor, dar totuși să nu compromită cu 
nimic măreţia teoriei. In odaie, mare neorândueală. Cărţi, însemnări, fișe, note pe masă, 
patul răvăşit, în lighean apa care i-a servit la ras, pe scrin, rest de mâncare. 





1) Numele lui să piară. 

— La Gherș, toate se incheie ca pe resorturi... 

Şi zâmbind ironic, își aminteşte burgheza casă a lui Gherș, unde dă meditații, cu 
servitoare stilizate — bonetă, șorț cu bretele, pantofi și ciorapi de mătase— curăţind cu pă~ 
mătuful praful, ca în operetă. 

— Da... Gherș a pierdut de-a-pururi plăcerea studiului și a meditaţiei... Căci studiul 
nerăsvrătit și meditaţia în limitele bunului simţ sunt simple pretexte, scuze, cu care insul 
își ascunde neputința, prostia, sau, în cazul lui Gherș, oportunismul. 

Fericit, Goldenfun se aşează la masă să-şi ia caietul. Citește ultima frază: „Dacă, po~ 
trivit concepțiunii lui Einstein, considerăm mecanica drept fundament al tuturor fenome- 
nelor naturale“... Goldenfun se opreşte. Ciudat? Oboseala l-a ajuns dintr'odată, după ce 
ore întregi a suportat, mai bine zis a dus de»a-călare parcă, grelele cuvinte ale tovară- 
şului nedemn. L-a doborit sarcina tocmai când, scăpat de ea, ar îi trebuit să-și angajeze 
sufletul și să-l miște liber în spectacolul măreț al universului. Cuvintele lui Gherș nu-i 
dau pace. E 

— Nu există îns, care să strălucească prin puterea minții, forța trupului şi puri- 
tatea morală... 

— Ba există}. se înfurie Zanwel, și gândirea i se întoarce asupra-și. Sistemul einste- 
inian, oricât ar fi el de măreț, nu e la urma urmei decât tot o măsură pentru prețuirea 
unui individ... Messia cere însușiri care să depăşească omenescul... 

Şi bucuria că mai există ceva rezervat unui ales, îl excită ca în delir. Pe Einstein 
îl urăște. E prea mare ca om, iar pentru Messia, prea mic. 

Zanwel se desbracă înfrigurat și se bagă în pat. Cuvintele tovarăşului său nu-i dau 
pace. Mereu îl scot din mulţime, il ţin la vedere, alături de marii oameni ai timpului. 
Puritate morală !.. Ei bine, el o are... lată ce lipsește altora, poate chiar și lui Einstein... 
A închis ochii. Comparaţia nu-l mai înspăimântă. Câţi din colegii lui creştini nu se 
compară cu Napoleon! La creștini, Napoleoni; la Evrei, Einsteini... Da1.. Dar nu Einstein 
e idealul, ci Messia. 

Şi gândurile îl duc mai în trecut, în copilărie, când în orășelul său, în Noua-Suliţă, 
umbla ia școală. Se vede mic, în heder, pe bancă, ingânând după melamet Alef, bet, 
gimel, daled, hei... Apoi, în curte sau în stradă, retras de ceata gălăgioasă a celorlalți 
copii, meditând la gândul cel mare: Messia!.. Minte, puritate morală și învăţătură, toată 
silința lui ascunsă, de copil ambițios, în acest scop l-au mânat. Și într'o zi în clasă, un 
obraznic îndrăzneț a dat busna peste el, rostind cu glas tare, ceea ce el ţinea ascuns cu 
grije pentru sine: Eu vreau sajung Messia... Era vecinul lui, Gherş Tiegerstedt... Şi 
această îndrăzneală l-a rănit până în măduva sufletului. li fura parcă un drept. Tiegerstedt 
era bun fa învățătură, știa buchile pe dinafară, cu „Siderli“ se juca, dar, obraznic și guraliv, 
nu dădea nicio sfințenie învățăturii. Așa a rămas toată viața. Și în Odessa, la universitate, 
şi în mișcarea comunistă! Mesianismul, pentru Gherş, a fost un pretext de îngâmfare şi 
de oportunism, nu o convingere, ca la el. Da!.. Dincolo de Einstein, de acest strălucit 

- reprezentant al neamului, va veni acel, căruia Einstein nici legăturile încălțămintelor nu 
va merita să le strângă... 

Gândurile lui Zanwel se frâng, se amestecă, se joacă. Imaginile cele mai variate, 
dela molecule, bobii materiei, și până la aștri, bobii cerului, nebuloase născute din cioc- 
nirea sorilor, şi sori proveniţi din frânturile nebuloaselor. Și această imensitate, cuprinsă între 
cosmos și atomi, prinsă în linii geometrice coordonate, sau în formule greoaie, invârtind o horă 
fantastică în jurul unui mic talmudist îmbrăcat ca la fotograf, în samethit, caftan și ţițeș, 
ce privește crucea unui blestemat cu „imah șemo“. 

In stradă, ieșind din curtea lui Gherş, dela lecţii, Goldenfun a întâlnit un „chassid“ 

cu bocceluța în mână, gata să intre înăuntru. L-a cunoscut după mizerabila lui imbrăcă- 
minte, caftan murdar, cizme căzute, tichie neagră, după barbă și paies, dar mai ales după 
acea privire, unică în omenire, privire nemișcată, prostită, pentru cei neinițiați, privire cu 
întunericul întors în afară și lumina lăuntric îndreptată, către sfânta prezență a gândului 
cel mare şi unic. Un „chassid“ venit cine ştie din ce colț cucernic al țării, la acest „mis- 
gnaged“ de Tiegerstedt, brutal şi raționalist! De bunăseamă la grea cumpănă se afla i 
omul, dacă și-a părăsit el lumea lui, cu sfințenia și cumințenia ei reglementată de secole, 
sfaturile unui rabi generos și înțelept, şi pacea agitată a unui mic târgușor nespurcat de 
injoncțiunile continue ale goimilor. 

— Unde te duci, bătrâne? 

— La doctorul Tiegerstedt... Sunt bolnav... 

Lui Goldenfun i se făcu milă de bietul bătrân. Avea să fie brutalizat de servitoare, 
trimis cu vorbe aspre la spital, căci doctorul Tiegerstedt nu făcea pomană acasă. 

— Vino cu mine, bătrâne... Te-oi ajuta eu... 

Și-l trase de mână. 

— Doctorul Tiegerstedt e un om mare și învăţat... nare timp acasă... 

— Ma trimis rabi... 

— La el te-oi duce... dar, mâne dimineață... 

— Dar până mâne ?.. N'am unde să dorm... Dela gară vin... 

Goldenfun pricepu. Trebuia să facă mila până la sfârşit. 

— O să dormi la mine... 

Şi porniră împreună. 

— De unde vii, bătrâne? 

— De la Borșa. 

— Unde-i asta? 

— In Maramureș. 

Şi bătrânul își deslegă limba. Vorbea bine românește, dar față de bunăvoința lui 
Goldenfun, o dete în idiș. Trebuia să se facă sănătos. Acasă îl așteptau cinci copii și nevasta, 
apoi două nurori cu cinci nepoți. 

— O duceţi bine? 

— O ducem.. 

— Rabi, om de treabă? 

— Pânea lui Dumnezeu.. 

— Dar goimii ?,. 

Bătrânul făcu un gest de dispreț. 

—- Se poartă rău ?.. 

-— Nici nu-i văd... 

Pe Zanwel, cuvintele bătrânului îl nemulțumiră. Și ăștia, în gheto lor mizerabil, departe 
de creştini, erau nişte trădători; de altă speță decât Gherş, niște trădători prin neputinţă. 
Nici nu se întâlneau cu goii, de frică. Dovada lașităţii lor o cunoştea, ȘI totuși înainte de 
osândă, avea datoria să cerceteze. 

— Bătrâne, făcu el, care sunt dușmanii voştri cei mai mari? 

— Goimil, răspunse cu tot naturalul, omul. 

— Bine... aşa e! Dar pricina răului? 

Bătrânul ezită. 

— Legea lor... 

Goldenfun se simţi uşor excitat. 

— Aşa e.. Dar legea... legea, le-a dat-o cineva. 


Daciei salau 

Bătrânul dete din umeri. soa 

— Acel ce le-a dat legea... Acela e marele vinovat... 

Bătrânul aprobă fără convingere. Goldenfun se răsti : 

— Pe acela trebue să-L urăști tu, dacă ești cu adevărat un adevărat „Chassid“,.. 

Străinul părea obosit de insistența lui Goldenfun. Dar Goldenfun era tot mai îndâriit ; 
voia să-i scoată neapărat un cuvânt de blestem. 

— Cine e acela? 

— Care? 

— Cei cu legea creştină ? 

Bătrânul ridică umerii. Goldenfun se înfurie: 

— Ce-i baţi joc de mine? 

Omul cătă la el, speriat. Oare ce-l apucase? Păruse un om detreabă... Sau căzuse pe 
mâna unui nebun? 

— Cine a dat legea creştină ? 

— Nu ştiu... Să mă bată Dumnezeu... 

Goldenfun, mai să cadă jos. Era cu putință? Puteau exista încă asemenea exem- 
plare de idioţi, în secolul nostru și într'o țară civilizată ? 

— Omule, naí auzit de... 

„_ Goldenfun se opri. Imaginea celui crucificat îi veni în minte, dar numele... numele, 

pregeta să-l rostească. 

— Omule, mwai auzit de cel mai mare dușman al tău? 

— Creştinul? ` 

— Creștinul... Aşa el.. Dar duşmănia lui, dela cine se trage ? 

Bătrânul îl privea idiot. 
— N'ai auzit tu, de un mare trădător, de un păcătos, de copilul unei hure, care a 
fost tras pe cruce ?,.. 

Bătrânul clătină din cap. Zanwel îl privea cu ochi speriați. 

— N'ai auzit de Isus Hristos? 

— Hristos?,.. repetă omul. 

— De Isus Hristos... | 

— De Isus Hristos ? 

Și apoi cu tot naturalul: 


— N'am auzit... š 


* * 


— Atari imbecili, n'am crezut să avem în neamul nostru, Gherş... Inchipueşte-ţi, n'a 
auzit nicicând vorbind despre Hristos... 

Gherș Tiegerstedt zâmbi. 

— Ce te miri?... Crezi că e singur... Sute de mii sunt la fel.. 

— Imposibil... 

— Să dăm crezare lui David Baron, care a constatat acest fenomen in Polonia, Rusia 
şi Asia mică... 

Goldenfun schiță o mișcare de nemulțămire. 

— David Baron!.. Incă un renegat... 

Tiegerstedt nu răspunse direct + 

— Şi totuşi, omul tău urăşte pe creştini... 

— Da... făcu repede Goldenfun, m'am convins... 

— lată fenomenul cel mai interesant... O adevărată ură fără obiect şi fără motiv... 

— Ba nu, Gherş... El urăște pe creştini... pe persecutorii de secole ai neamului evreesc. 

Tiegerstedt comandă încă un rând de cafele, apoi schimbă vorba. Goidenfun, în afară 
de nebuna lui pasiune împotriva creștinilor și a lui Hristos, era un om interesant, cu care 
îți puteai petrece, seara, câteva ore plăcute. Insă de sub învățătura şi cultura sa, țâșneau 
cele mai năstruşnice gândiri sau copilăroase porniri. 

— In orice caz, îți mulțumesc Zanwel, că mai scăpat de o caracatiță... Mâne, la 
spital... da. Dar nu acasă, să-mi murdărească parchetul cu noroiu din Merenieg sau — 
Doamne fereşte — să-mi lase cadou, vreo ploșniţă... 

— Şi totuși aceşti nemernici Chassidimi luptă împotriva Acetuia... 
~ Tiegerstedt îi întrerupse elanul: 

— Ura ta te păcăleşte.., Tu iubești-pe Hristos... 

Goldenfun se încruntă. 

— Gherș!.. 

— Da, continuă Tiegezstedt. Indiferenţa mea e mai ucigătoare decât a ta pasiune... 
In ea, Freud ar descoperi și iubire... iubire mare, în aceeași proporţie cu ura... 

— Prostii... 

. — Oho, Goldenfun l.. Nu te repezi aşa, Freud e şi el, un exemplar strălucit al neamului 
nostru. Din parte-mi, permite să-l preţuiesc mai mult decât pe umilul cerşetor maramu- 
regan, azi oaspetele tău. 

Şi fericit de a putea ocoli chestiunea, începu a expune teoria freudiană. 

— Iubirea dublează ura.. 

Goldenfun își da seama că tovarășul lui avea dreptate. De pildă, el ura pe Gherş 
Tiegerstedt, încă din copilărie, pe vremea când amândoi aspirau să ajungă Messia; îl ura 
şi acum, când, burghez insolent, îl sfida şi totuși nu putea fără dânsul. 


— Freud este cel mai mare om al timpurilor moderne, mai mare ca Marx, idolul - 


nostru de odinioară, mai mare ca Einstein, idolul tău actual, fiindcă Freud a avut curajul 
să atace ceea ce se credea inatacabil: însăşi structura morală a sufletului nostru... 

Goldenfun asculta cu un gând distrat. Auzea cuvintele tovarăşului său, dar parcă le 
depozita pentru mai târziu, ca să le judece; preocuparea minții lui era tot la bătrânul 
maramureșan și la a lui ignoranță. 

— Conştientul psihologilor a fost întunecat de puterea inconştientului, matca unde 
se zămislește gândirea și acțiunea... și iubirea — o marfă de fabricație prea creștină — a 
fost tradusă în fapt, printr'o serie de incidente sexuale, dintre care incestuosul complex 
al lui Edip e cel mai caracteristic... 

Goldenfun înregistra mereu: forțe instinctive, cenzură, efecte, ponderili; perver- 
sitatea copilului, imoralitatea sufletului adult, dar judecata stăruia numai la bătrânul Nahum 
Peri, din Maramureș, care odihnea în mansarda lui, doborit de boală și de oboseală. In 
juru-i simţea cum mintea țese mereu, parcă din a sa pasiune și din cuvintele lui Gherș, 
un nou gând, un gând măreț. Bătrânul era un trimis al soartei. Gherș vorbea tot mai 
avântat. lată un subiect, freudismul, care strica superba lui indiferență, și pe măsură ce 
el strivea, distrugea şi umilea tot ce e nobil în sufletul omului, în inima lui Goldenfun, 


flacăra sfântă a iudaismului se înălța, parcă pornind dela bătrânul Nahum și dela miti 


oanele ca el, răspândite pe tot pământul, Sufletul i se muia, lacrimi simțea în ochi. O 
mare arătare se pregătea în mintea-=i, o arătare pe care simţirea o prevedea mai înainte 
de judecată. Și deodată prinde mâna tovarășului său : 
— Gherş... Gherș.. 
Tiegerstedt se opri supărat. 
. © — Gherş, am descoperita 
„= Ce? 

— Bătrânul Nahum epe calea cea dreaptă... EI și cu milioanele de Evrei neștiutori... 

Tiegerstedt schiţă o mişcare de nemulțămire. 

— Ei aduc la îndeplinire marea pedeapsă a lui Izrael... 

— Nu înţeleg... 

— Ei Il pedepsesc cu „Imach Șemo“.. 

Tiegerstedt ridică din umeri. 

— Să mergem, Gherş... Mă duc să-i dau sărutul meu de frate, să-l veghez noaptea 
şi să-l mângâiu, dacă sufere... El construește viitorul nostru.. 

— Eşti un naiv, Zanwel, în entuziasmul tău... făcu Gherș plătind. O sută de milioane 
de Perli Nahumi constructori nu fac cât negativistul Freud... 

Și se despărţiră. Goldenfun pleca însă fericit. Găsise una din marile descoperiri care 
avea să-i fericească neamul. Bătrânul Nahum era un trimis al soartei. Altcum nu se putea 
explica o atare coincidență. Bătrânul şi sfințenia lui erau izvoade de inspirație. Ajutorul 
adus de el își avea obârşia, de bunăseamă, în lumea patriarhilor și a înţelepților lui Izrael 
pe vremea de demult, când gândirea, într'un spasm de viață nouă, se logodea cu uni- 
versul.. Deodată, judecata i se opri în minte. Inaintea lui, cotind colțul unei străzi, un 
convoi se ivi, cu soldați ducând între baionete două fete tinere, după port și ţinută, 
studente. Goldenfun înțelese numaidecât: două comuniste. Fireasca lui simpatie pentru 
cele două tovarășe în nenorocire, fu însă repede înăbușită de un gând mai mare: întâm- 
plarea nu trebuia smulsă din marele concept al iudaismului, care acum se zămislea. Ea — 
simțea el bine — nu falșifica, nici nu contrazicea descoperirea lui de mai înainte; deci 
ascundea un tâlc ce trebuia găsit. Grăbi pasul și, prin drumul cel mai scurt, se opri în 
Cişmigiu. Avea trebuinţă de izolare, de liniște. Işi alese banca cea mai retrasă, de unde, 
printr'un ochi deschis în frunzișul pomilor, putea privi cerul pulsând viu prin fiecare 
astru. Goldenfun simţi o plăcută surexcitare. Noaptea asta poate era hotărită marei des- 
coperiri, pe care Nahum Peri abia o începuse. Prea se închega bine totul! Schemele 
lui Freud invocate de Gherș, teoriile lui Marx răscolite de cele două comuniste și for~ 
mulele lui Einstein legate în minte-i de bolta cerească trăiau aievea, nu în risipa unei 
proaste reverii, ci întrun sistem bine închegat, un gând lovindu-se la precizie cu cel 
trecut şi cu cel următor. In acelaș timp simțirea lui căpătase un dar voluptuos și o putință 
de a cuprinde universul în întregime. Și deodată izbucni. Nu mintea, ci inima, îi revărsa 
în tot trupul, căldura plăcută a marei descoperiri. Ar fi vrut să plângă de fericire. Se 
repezi afară din grădină, în primul taxi întâlnit. Dal... li venea să plângă.. Ochii, orga- 
nele simțirii, cunoșteau adevărul înaintea minţii, care împreună cu trupul trăiau altă pasiune. 
Gâfâia ca în luptă. Pumnii i se încleștau până ce unghiile și le simțea în carne, şi dinții 
scrâșneau parcă să macine pietre... Biroul lui Gherș era luminat încă. Urcă val-vârtej. 

— Gherş... Gherș, am venit să plâng în braţele tale... 

Gherş îi curmă avântul: 

— Liniștește-te, Zanwel... 

— Nu, Gherş... Am nevoie de nebunie, căci mintea mea a zâmbit marei descoperiri... 
descoperire care va face fericirea neamului lui Izrael... l 

— Linișteşte-te, Zanwel... 

— Gherș, lasă-mă să fiu nebun... Ascultă aci... Sântem în pasul premergător al 
gloriei... Trebue să-ți mulțumesc. Lasă-mă să te îmbrățişez. Te-am urit, dar de azi înainte 
te iubesc... 

— Zanwel, o să-ţi pierzi mințile.. 

— Să le pierd, dacă prin pierderea lor, aduc gloria neamului meu. 

Și gâfâind începu să-şi detalieze, parcă și pentru dânsul, descoperirea. 

— Tu mi-ai dat imboldul... tu, arătându-mi măreția teoriei lui Freud... Ei bine, da1.. 
lată rostul nostru pe paani: să nimicim?.. | 

Gherş surâse ! 

— Asta-i un adevăr „La Palice“.., 

— Gherş, reluă grav Zanwel, tu nu vezi cum totul se înlănțueşte întrun sistem... 
Einstein a nimicit universul creștinilor. Marx, societatea lor, iar Freud, sufletul... Totul e 
sub puterea noastră). Totul, totul!.. 

Și izbucni în plâns. 

— Linişteşte-te, Zanwel... 

— Nu... Nu vreau. Vreau să plâng în hohote, ca un nebun... Acasă, bătrânul Perl 
“Nahum se roagă. Rugăciunea lui ma ajutat.. La revedere, Gherș... Bucură-te... Am ajuns 
să trăim gloria cea mare, gloria poporului ales... 


* 
* x 


„Războinice viteaz, încinge-ţi sabia!.. Podoaba și slava! Da, slava tal.. Fii biruitor... 
'Sue-te în carul tău de luptă... Apără adevărul, blândețea, neprihana.. Și dreapta ta stră- 
lucească prin isprăvi minunate ?.. Săgeţile tale sunt minunate... Sub tine vor cădea popoa- 
rele... Şi săgețile tale vor străpunge inima vrăjmaşilor împărăției tale“... 

Cuvintele psalmului îi amintesc căsuţa din Noua-Suliţă, haderul, melamedul și învă- 
țătura lui de mic talmudist. Psalmul i-a venit pe nevrute, când a trebuit să se bage în 
pat să adoarmă. Poate i s'a transmis pe neştiute dela bătrânul Peri Nahum, care doarme 
alături în mica bucătărie a gazdei. 
` ` Zanwel nu poate adormi. S'a sculat și s'a îmbrăcat. Noaptea asta este hotăritoare. 
„Poate să și moară. Ei și?... Gloria lui Izrael a făcut alte multe victime! Apoi își zâmbeşte 
sieşi. Nu victime, ci eroi! lar el va fi de bunăseamă, eroul eroilor. Ce păcat însă că 
mintea bătătoreşte pe loc... Ii trebuesc noui excitaţii, ca s'o silească mai departe. Cafelele 
dela cafenea și ceaiurile de acasă și-au pierdut efectul. Alte posibilități nu mai are. Ba 
"da: studiul1... Studiul matematic cere o concentrare pe care la urma urmei o dobândeşti 
prin flagelarea minţii întru obținerea formulelor. Formulele matematice sânt paşi giganţi, 
pe care îi faci în univers. Şi iată care: e datoria lui de față: să cucerească universul! 
“Studiul mai are avantajul că distruge îngâmfarea trupească a eului, chiar însăși voinţa de 
a fi. Studiul e post și totdeodată iuxură. Goldenfun şi-a ascuţit creioanele, a luat top de 
hârtie; sărac este dar pentru lucru îi plac rafinamente de om bogat. Niciun fel de risipă. 
Hârtie multă, creioane ascuţite fin, să nu se mai încurce, când mâna, ca purtată de un 
spirit, va începe să înșire. Apoi a deschis uşa mare dela balconul mansardei. Are lipsă 
de aer. Cerul este obiectivul ce trebue cucerit prin minusculele formule matematice. Deci 
să fie de față! Gândul descoperit astă seară, sau capătă verificare, sau, de nu, mai bine 
să moară odată cu trupul său. Pentru gloria lui Izrael!... Ii trebuia ceva concret, un simbol 
vizual pipăit, nu numai imaginat, un simbol ca un semn al lui Dumnezeu, o unitate, în 
'càre să fie înscrisă toată gloria neamului lui Izrael. Trebue neapărat să facă viu paradoxul 
lui Poincaré, să mărească universul cu dimensiuni de milioane, și totuși în această mon- 
struoasă deformație, ochiul lui să rămână același. Atunci totul se va lămuri, aștrii îşi vor 
 desvălui misterele, și atomii, ca sub un puternic microscop, vor fi disociați în părtice- 
Jele lor constitutive. Goldenfun trăiește o clipă unică. Un sentiment de putere extraordi- 
pară îi mişcă sufletul. Ochiul e acelaşi, strâns ținut în țarcul orbitei de cumințenia trupului, 
căci orice-ar spune Gherș, el e sănătos, dar universul se desfășoară ca o armonică, sub 
vraja minusculei formule matematice. Nicio constrângere, nicio piedică nu mai există! 
Creionul aleargă iute, salturi face mintea, demonstraţii curg peste demonstraţii... Zanwel 

gâfâte de bucurie. Și deodată, iureşul se opreşte în bot, în hârtia goală: Quod erat de- 
monstrandum... pr 

Innebunit, se repede în balcon. Dezastru l... Bolta nemișcată e aceiași. Zanwel se în- 
„ toarce. Nu e mânios. In clipe de acestea, mânia mare niciun rost. Lucrarea matematică i-a 
sleit puterea, acum are lipsă de un nou ajutor. Îi trebuia un alt izvor de viață, prin care 
să folosească puterea telescopică a formulelor, căci adevărul e ascuns în pânza aştrilor, pe cer 
şi acea pânză trebue s'o destrame cu acele vederii. Deci, alt mijloc de a silui mintea, 
dincolo de imboldul judecății și simţirii! Există... trebue să existe)... Da, a găsit... Extazul, 
rugăciunea!... Dar de rugăciunea cea mare, cea sfântă, rugăciunea unică, a lui Izrael, pentru 
care el, care cândva a dubitat, nu e vrednic! Tremurând a deşteptat pe Nahum : 

— Bătrâne, îmbracă-ţi sfântul tales și încingeţi pe frunte tfilinul... Dumnezeu iți 
ordonă... g 

Bătrânul a ascultat, s'a îmbrăcat, apoi şi-a scos din legătură vestmintele sfinte. 

— Acum începe și te roagă... 

Zanwel a stins lumina. Nimic nu mai e omenesc în acel mister ce se pregăteşte. Ală- 
turi de bătrânul care se roagă, el priveşte prin uşa deschisă, la bolta cerească. O beţie 
a cărnii îl cuprinde. Da... Rugăciunea, mai mult decât învăţătura, va izbuti. Gândirea lui 
a înfrânt prin putere şi înțelegere, legile gravității şi acum e prinsă între rugăciune şi 
minune. O bucurie necunoscută, un delir uşor şi fericit, face să se unească cele două 
puteri. 

-— Roagă-te, bătrâne... 

— Şema Israel Adonai elohenu, Adonai, echad... 

Goldenfun se simte stăpânul universului. Libertate şi putere]... 

— Roagă-te, bătrâne... 

— Veahavta et Adonai elohecha bechol fevaveha... 

Goldenfun râde cu plăcere. Ipoteza paradoxală a lui Poincaré a realizat-o prin mur» 
murul rugăciunii bătrânului. lată un astru, pesemne Betelgeuse. A rămas fix înaintea lui, 
ca la comandă. Și deodată, înfățișarea lui se schimbă. Nu mai e un punct la întâmplare, 
aruncat întrun crâmpei de cer mort, nici o nebunire astronomică explorabilă doar prin 
ascensiunea calculului matematic, ci o forță vie, o năzuință în univers... 

— Roagă-te, bătrâne... 

Sgomotul de noapte al orașului e slăbit. Il îndepărtează rugăciunea. Pământul se 
stinge întrun fiuit tot mai subțire, dincolo de granița rugăciunii; aci, se desfăşoară in 
voluptoasa febră, întunecata catapeteasmă a cerului. 

Astrul, odată descoperit prin schimbarea formei, îşi arată adevărata lui alcătuire. Viaţă 
liberă, și nu energie eliberată, se desprinde din el, 

— Roagă-te, bătrâne... 

O lumină nouă înfrânge atmosfera învăluitoare. Perdele de aburi se tot trag în lături. 
Sufletul lui Zanwel creşte pe măsura noului univers, dar trupul lui, minunea rugăciunii, 
rămâne acelaşi. Acum el pricepe totul. Construcţia matematică, pentru care odinioară 
„simţurile lui erau neputincioase, își găsește verificare. Va veni deci și rândul celorlalte 

descoperiri. Tot ce s'a făcut până la el a fost doar un joc metafizic, de oarece nimeni 
n'a putut pipăi, cu ochii, adevărul. 

— Roagă-te, bătrâne... 

Și mai mult! Când se va înapoia, va putea impune după pofta sa, marele gând găsit 
în eternitate. Deodată se oprește, Ultimii aburi de metal s'au dat la o parte și inima astru- 
lui se arată ca o comoară deschisă. 

Goldenfun prinde mâna bătrânului + 

— Priveşte... 

Nahum şi-a întrerupt rugăciunea. 

— Ce vezi?... 

Bătrânul răspunde speriat: 

— O cruce, pe care se sbate... 

Goldenfun îl repede înapoi. 

— Destul... Roagă-te... 

Bătrânul și-a pornit rugăciunea. Dar deodată cu rugăciunea şi tabloul sa schimbat. 
Universul e prefăcut în dans sălbatic, Aştri, nebuloase, comete... și toate, toate, în lu- 
mină, o cruce. Zanwel priveşte în fos. Ochii lui disting jocul elementelor în atomi. Se 
plimbă cu ușurință printre toate cotiturile, pe drumuri întortochiate dintre aștri şi atomi. 
Dar pretutindeni aceiași obsesie : cruci, cruci... 

— Bătrâne, ce vezi? 

— Cruci, pe care se sbate același... 

— Opreşte... Tu wai dreptul să-i pronunți numele... 

Zanwel simte că înnebunește. Se găsește la marele impas. Pentru ce?... Pentru ce?... 
Sânt două soluţii. Da... Mintea lui matematică le-a prins... Sau universul a captat, spre 
bucuria neamului lui Izrael, răstignirea, pentru ca batjocura să trăiască vie de-a-pururi... 
sau răstignirea trăiește vie din porunca lui Dumnezeu, pentru gloria, nu a pământului, ci 
a universului, și atunci, Dumnezeu i-a minţit... 

— Roagă-te, bătrâne... 

Bătrânul şi-a mărit puterile rugăciunii. 

— Roagă-te lui Dumnezeu... 

— Mă rog... 

Zădarnică străduință ! Mintea lui Zanwel nu poate da răspunsul. Acum, doar glas de 
prooroc... 

— Bătrâne, spune-mi tu, pentru gloria cui vorbesc acum cerurile ?... 

Și bătrânul prooroc, privind în cursul timpurilor ca într'o carte deschisă, a răspuns: 

— Pentru gloria lui Dumnezeu... 

— Minciună, minciună)... Nebunule! 

Bătrânul însă și-a ridicat braţele, în semn de adorare. 

— Atunci, mă duc să nimicesc totul... 

Puterile lui Zanwel sânt deasupra puterilor universului. A găsit marele simbol: ura)... 
Dar nu ura măruntă, păcătoasă, pământească, ci ura cosmică, putând nimici totul, chiar 
pe Dumnezeul cel mincinos 1... 

— Bătrâne, priveşte... Intr'o clipă, toate aceste lumi vor fi la pământ... 

Și înălțându-se pe balustrada balconului, s'a aruncat în spaţiu, să adune într'o îmbră- 
țişare toate crucile de lemn, ca pe un mănunchi de așchii și să le arunce în foc. 

ETNICUL ȘI LOGICA MODERNĂ: 


DE 


VASILE BĂNCILĂ 


Dra cunoașterii e multiplă. Deosebit de faptul, des invocat, că nu putem cunoaște 
deloc sau nu putem cunoaşte desăvârşit realitatea metafizică, drama cunoaşterii are şi 
alte aspecte aproape tot atât de grave. Vom schița aici câteva din ele, cele mai insemnate, 
pentru a le pune în legătură cu perspectiva înțelegerii etnicului. 

Cunoaşterea e condamnată, în foarte multe cazuri, să nu poseadă suficient tocmai 
obiectul pe care vrea să-l studieze. E cunoscut cazul metodei introspective din psiho- 
logie şi critica principală, ce i se aduce. Faptele sufleteşti, în momentul când sunt trăite, 
nu sunt propriu zis cunoscute; iar în momentul când sunt cunoscute, nu mai există 
propriu zis, deci cunoaşterea, ce se aplică asupra lor, lucrând, cel puţin în mare parte, 
asupra unei absenţe, nu mai e o cunoaştere autentică, cu adevărat directă, așa cum îi 
place metodei în chestiune să se numească. În privinţa aceasta, e o mare deosebire între 
oamenii de ştiinţă și poeţi. Pentru aceştia din urmă, faptele sufletești nu devin creatoare 

"de adevărată poezie decât în amintire ori măcar după ce momentul prim de trăire a fost 
trecut. Altfel, violența sentimentului ar strica armonia poeziei sau, în cazul când senti- 
mentul e domol, ar avea timp să se adune și să creeze o stare sufletească poetică, 
Oamenii de știință însă nu ar putea realiza ceva cu adevărat mulțumitor, decât dacă ar 
prinde faptele sufletești chiar în timpul când se produc, ceeace e cu neputinţă, fiindcă 
lanterna cunoașterii, de îndată ce intervine, transformă aceste fapte, In știință, pentru a 


cunoaşte obiectul, trebuie mai întâiu să-l constitui, adică să ieși din el. Această operaţie. 


e perfect valabilă când e vorba de obiecte fizice căci acestea rămân, în lumea externă, . 


identice cu ele însele. Nu tot așa e cu obiectele sufletești. Constituirea lor pentru cunoaștere, 
ieşirea din ele, poate echivala cu desființarea lor. 

Dar introspecţia nu e singurul caz când cunoaşterea riscă să nu poseadă obiectul, pe 
care-și propune să-l studieze. Pentru a merge deadreptul la idea, pe care vrem s'o ex- 
punem, vom face o afirmaţie, care poate părea curioasă: atunci când. într'o epocă, se 
studiază o realitate, e semn, de foarte multe ori, că această realitate ori nu mai există ori, 
întrun fel sau altul, e în declin. S'ar putea stabili dacă nu o lege, dar o regulă cu mare 
aplicabilitate, formulată astfel: ceeace nu mai e actual, se transformă în știință, E adevărat 
că reciproca — ceeace e obiect de ştiinţă, nu mai e actual -- nu e tot atât de adevărată, 
dar e adevărată și ea în foarte multe împrejurări. Epoca noastră, de pildă, e plină de 

studii ştiinţifice sau filozofice asupra religiei. Nu e aceasta semnificativ ? Femeile, cu instinctul 
lor sigur, îşi dau întotdeauna seama că atunci când partenerul lor sentimental face prea 
mult consideraţii teoretice asupra iubirii, e dovadă că aceasta e mai mult simulată ori pe 
ducă. lar epoca noastră e invadată de asemenea consideraţii, ceeace trebuie pus în legătură 
cu artificializarea sentimentului. Astfel, în vremea pe care o trăim, s'au desvoltat o serie 
de discipline, cari sunt într'o situație stranie: etică fără moralitate, teologie, în sens larg, 
fără credinţă, pedagogie fără educație, în parte chiar estetică fără adevărată frumusețe, 
metafizică fără mister... și lista sar mai putea continua. E aici o nevoie de compensație 
istorică: atunci când ceva dispare, cel puţin să se facă știința lui, pentru a-i păstra ima- 
ginea sau pentru ca să se încerce, cu ajutorul ştiinţei, reproducerea lui. Fenomenul nu e 
lipsit de patetism. El ne amintește de cazul acelor odoare păstrate intacte timp de sute 
şi mii de ani în pământ, dar cari, în clipa când sunt scoase la iveală și încep a fi studiate, 
se transformă în scrum. E aici parcă un blestem, care apasă asupra cunoașterii. De aceea, 
dacă oamenii de ştiinţă ne dau singura cunoaștere metodică, în schimb ei nu ne dau 
adesea decât o cunoaştere iluzorie. 

Nu vrem să spunem prin aceasta că acum se încearcă o ştiinţă a națiunii fără naţiune. 
Afirmația își are însă adevărul ei, indicând greutățile principiale ale unei asemenea ştiinţe, 


„Epoca noastră e o epocă prezumțioasă căci, pe deoparte, părintele ei spiritual e orgoliul, 


iar, pe de altă parte, ea a vădit mari neputințe lăuntrice şi, pentru a le masca, își exa- 
gerează prezumțiile. O astfel de prezumție e aceea că ea a descoperit etnicul. Natural, 


„principiul doctrinar şi ştiinţific al etnicului e modern, dar nu și idea lui. Rar a fost pe 


lume o realitate mai adâncă, de care să se fi luat mai târziu conștiința formală. Totu, o 
conştiinţă. a etnicului a fost. lată câteva versuri din literatura sanscrită, prezentate de 
marele Coşbuc: 

Foc celor ce-au ucis şi fură! 

Bogaţilor, plumb cald în. gură! 

Pumnal celor mândriți cu rangul! 

Și cui își vinde țara, daţi-i ştreangul! 


Și e vorba doar aici de oamenii cei mai metafizici și ezoterici de pe lume, reputați 
ca detaşaţi de lucruri şi lipsiți de revoltă socială! Desigur, «țara», mai ales în acest caz, 
nu se poate identifica cu etnicul, dar e cu neputinţă ca sentimentul și viziunea etnicului 
să nu fi fost dela sine implicate în acest termen. Ce să zicem apoi de folklorul românesc, 
în care o bună parte vorbeşte de străini şi de nostalgia pentru fragmentul de cosmos 
colorat de intimitatea vrajei etnice şi consfințit de bucuria vieţii, pe care numai el o dă? 
E destul să ne gândim apoi la vechimea poporului evreesc. Dar acesta a avut o conştiinţă 
despre el, pe care nimeni nu o poate tăgădui. Oamenii de altădată vorbeau de seminții, 
istoricii şi geografii vedeau popoare pe spinarea globului. Apostolii apoi, dacă nu mă 
înșel, s'au adresat popoarelor, iar nu statelor, nu cu scopuri etnice, dar cu intuiţia deo- 
sebirilor dintre neamuri. Mântuitorul însuş a spus: «Drept aceea, mergând învățați toate 
neamurile..». E aici, pe lângă o dumnezeiască sete de încreştinare a făpturei, și o supremă 
vedenie etnografică a lumii. 

De fapt, etnicul a trecut prin trei faze: faza întâia, cea mai lungă, în care etnicul și-a 
trăit proprietatea lui primordială, dar nu era obiect de reflexiune; faza a doua, în care 
era obiect de revendicări şi de doctrină, dar fără a fi propriu zis o problemă ştiinţifică 
așa cum a fost în secolul trecut; și ultima fază, cea de azi, când el e constituit obiect 
pentru știință, continuând, pe de altă parte, să fie motiv de revendicări. Astăzi etnicul şi-a 
pierdut, în parte, ingenuitatea de. trăire. La aceasta se adaogă două fapte agravante 

casetele 


cultura. modernă are, în general, prea puţin adevărat simţ istoric; și familia e acum în 
criză. Căci nu munţii de istorie livrescă şi nici cultul individualului sunt istorismul au- 
tentic, după cum nu trista arcă, pe care s'au refugiat două egoisme, reprezintă adevărata 
familie. Familia adevărată e o continuă creiare de geografie şi de istorie. Fa cuprindea 
pe deoparte, trei generaţii, pe de alta, o implicare de înrudiri și relații în așa măsură, 
încât se putea considera, atunci când a apărut, ca prima coagulare metafizică colectivă, 
etnicul devenind, în această perspectivă, o familie mare. Familia în acest înțeles şi simțul 
istoric sunt de altfel în legătură, presupunându-se reciproc. Astăzi familia e în multe locuri 


săracă și, pe de altă parte, membrii ei sunt adesea prea deosebiți ca suflet. Pe când, 


odinioară , familia era nu numai bogată în membri, dar aceştia erau organic asemănători 


ca structură spirituală, aşa că puteau alcătui o stare de spirit comună. Azi familia se ` 


prezintă frecvent ca o cohabitare de membri puţini și disparaţi. Ea nu mai poate fi o 
bază puternică pentru etnic. Suferinţa familiei e deci suferința etnicului. Și acelaș lucru e 
cu simţul istoric. Etnicul e în primul rând istorie — şi poate fi înţeles ca o radiare organică 
a familiei în vechea ei calitate de captare umană a spaţiului şi timpului. | 

Şi cu toate acestea, etnicul e o imensă realitate și are un mare viitor. Căci dacă 
intelectualii sunt adesea prea alambicaţi pentru ca să mai fie ceva, poporul a rămas adânc 
etnic, cu toată mediocrizarea modernistă de suprafață, De altfel, intelectualii întotdeauna, 
astăzi și în trecut, au fost mai puţin etnici decât poporul. Organicitatea istorică şi familia 
în înțeles patriarhal! sunt și acum puternice în popor. lar unii intelectuali, deși asvârliţi în 
curentul culturii și vieții sociale moderne, descind prea direct din popor şi-i trăiesc 
măcar o parte din sedimentările spirituale. Așa că, din acest punct de vedere, s'ar putea 
afirma că greutatea unei științe a etnicului e tocmai fiindcă etnicul e prea puternic... 
Am spus doar că ceeace nu mai e actual se transformă în ştiinţă. Dacă, prin urmare, nu 
avem o ştiinţă proprie a etnicului, poate fi şi pentrucă acesta e prea actual și acțiunea 
de trăire și impunere a lui primează asupra științei. De altfel, exagerând, dar nu cu mult, 
şar putea zice că viața puternică ware nevoie de știință. Numai când nu mai e viață 
intensă, e nevoie de cârjele ştiinţei. Viaţa viguroasă şi maiestuoasă își este sie-şi propria 
ei știință şi nici o ştiinţă nu o poate suplini. În acest înțeles, viața e cunoscătoare prin 
ea însăș, posedă implicit funcția cunoașterii, datorită căreia a dat adesea peste cap pro- 
poziţiile oamenilor de știință și și-a realizat expansiunea. Știința autonomă, pur abstractă, 
rezultă mai degrabă dintr'o dezagregare a vieţii, care eliberează cunoașterea în stare izolată 


; cu avantagii de precizie, dar cu mari riscuri spirituale. Nu insistăm însă asupra acestor 


lucruri, pentrucă aici intervine un alt aspect al dramei cunoașterii, pe care trebuie să-l 


“punem în legătură cu etnicul. 


Sunt momente în istoria culturii, când deşi obiectul de studiat are o mare realitate 
şi deşi cunoașterea poate ajunge până la el, nu-l poate sesiza în intimitatea lui, fiindcă 
de data aceasta cunoașterea a devenit improprie pentru el. Sunt epoci cari înțeleg anume 
lucruri şi epoci cari nu le înțeleg, deși lucrurile au rămas. Între înțelegerea naturii etni- 
cului și tipul înțelegerii moderne e, în foarte mare parte, o incongruență. Etnicul e ceva 
adânc real, unic, complect când nu e falsificat, esențial; e o existență profundă, împletită 
în urzeala cosmică, e ceva am zice ontologic. Dar logica modernă e, în general, peri- 
ferică, compozită, unilaterală, individualizată la exces și cu ceva de venetic în lume, cu 
o psihologie de bastard față de realitate, de indată ce e vorba de realitatea pură, organică, 
și nu de realitatea confecționată în laborator. Logica modernă e formală, aritmetică și 
generalizatoare, pe când logica etnicului este existenţială, nedisociabilă, iar universalismui 
ei provine nu din generalizare, ci din adâncime. E deci foarte explicabil că ştiinţa modernă 
în multe cazuri, când studiază ceva, începe prin a-l distruge. Căci falsificarea, înlăturarea 

specificului, schimbarea lentilelor proprii, echivalează cu o distrugere, cu o stranie dena~ 
turare. Faptul acesta e prea important pentru ca să nu însistăm asupra lui. Cu ştiinţa 
etnicului nu se ocupă, în majoritatea cazurilor, cei cari au spirit etnic. Căci spiritul etnic dci 
real e în popor și în câţiva intelectuali. Știința etnicului o fac oamenii de știință. Dar oamenii 4? AMI), 
în general, wau intuiţia vieţii. Atomismul spiritual şi intelectual modern, empirismul, care i 
, ating de obiceiu pe oamenii de știință, fac să dispară apercepția reatităților sufleteşti ge~ 
„nerale, a entităților oarecum. Aproape totul e redus la fenomene. Ce nu e fenomen izolat 
lori ce nu se poate pune în teascul de fenomene, care e logica iînductivă, riscă să rămână 
i neînțeles. Logica ştiinţifică modernă e stăpânită de ideea de fenomen, de unde decurge 
; ideea de influențe și ideea de componente, pe cari oamenii de ştiinţă ai epocei le caută 
i în orice. Dar, în felul acesta, nu se vede tocmai specificul și tocmai generalul. Generalul 
i, unic, nu generalul fabricat de industria generalizării. Generalul real, nu generalul artifi= 
cializant al inducției. Sa ivit chiar și teoria că nici individul nu mai e o realitate, ci o 
succesiune de stări şi ecuaţii. Însuș principiul îndividualității e amenințat. Individualul e 
! dizolvat întrun flux de stări, senzații, fapte, conjuncturi. Și dacă e așa, cu atât mai mult 
retnicul o să apară ca ceva de neințeles, ca o realitate străină, ca un drum cvasiconven- 
i țional de valori tranzitorii, ca o matcă de variabile istorice, ca o inconsistentă cale a 
laptelui. Devenim neînstare să mai cunoaştem valorile acestea supraindividuale şi supra 
empirice, Le-am pierdut aproape sensul. Nu mai suntem realiști adânci, ci zgomotoşi, nu 
mai suntem realiști contemplativi, ci dinamici, cari, în beţia mișcării cu orice preţ, alunecăm 
pe deasupra realului: aruncăm bobul pentru a reține pleava, fiindcă aceasta e mai «sensibilă», 
mai aparentă! Spiritul modern devine astfel inapt pentru a înțelege, în fond, etnicul. 19) 
De fapt, neînțelegerea etnicului sau înțelegerea lui exterioară, ceeace e aproape acelaş 
lucru iar uneori mai rău, e numai o varietate a unei neînțelegeri mai generale, pe care 
“o are epoca modernă, față de religie, mister, istorie — etnic, Neinţelegerea religiei e un 
fapt cunoscut. Nu tot așa de cunoscut e însă celălalt fapt: neințelegerea etnicului. Aici 
am fost sclavii unei iluzii; am crezut că — de vreme ce despre etnic sa vorbit atât, de 
vreme ce am asistat la atâtea doctrine naționaliste, la atâtea revendicări și lupte, de vreme 
ce au apărut savante tomuri sociologice — etnicul e pe deplin şi fidel înțeles. S'a făcut 
atâta caz de etnic, încât am crezut că l-am cunoscut. In realitate însă, cunoașterea ne~ 
cesară pentru a înțelege etnicul e în mare măsură identică cu aceea necesară pentru a 
înțelege religia, aşa că atingem aici un destin în foarte mare parte comun! Se poate vorbi 
deopotrivă aproape de tragedia religiei și a etnicului în epoca noastră, cu toată aparența 
contrară. Într'un fel, nici o epocă n'a fost mai opacă pentru spiritul etnic propriu și n'a 
devorat mai multă substanță etnică neînlocuibilă, mai mult spirit etnic, decât epoca aceasta 
în care trăim şi care sa întitulat adesea ca fiind timpul «naționalităților». Căci etnicul şi! 
religia, bine înțelese, sunt realități spirituale frățeşti: ele sau născut împreună în istorie. | 
Totemul era semnul religios și semnul etnic. Ele au concrescut în timp. Religia a adăpostit 
etnicul într'o vreme când acesta ar fi fost, altfel, distrus de propriile-i spaime și impre- 
ciziuni; etnicul a hrănit religia cu vitalitate mereu proaspătă într'o vreme când aceasta 
avea mai multă nevoie de ea. Religia şi etnicul au înfrățit ca două fire din acelaș grăunte 
de grâu sufletesc. Născute din 'polivalența sufletului uman, ele au rămas înrudite chiar 
când, din neînțelegere ori rătăcire vremelnică, sau războit şi s'au opus în lupte fratricide. 
Atunci etnicul a combătut religia cu un patos religios, iar religia a combătut etnicul cu 
o vitalitate etnică, cu aproximativ aceeaș lungime de undă spirituală, adresându-se de 
cele mai multe ori acelorași suflete, cu o anume structură. De aceea religia şi etnicul 
trebuie să se sprijine reciproc căci sar putea ca moartea unuia să fie moartea celuilalt. 
In istoria etnicului și a religiei, se poate aplica cu succes metoda variațiilor concomitente 

din logică, căci în acest caz sar privi aceste două realități din afară, deci logica științifică 
e aplicabilă. Dar această variație concomitentă a etnicului și a religiei, spune enorm. In 
Evul Mediu, etnicul de fapt n'a fost slab, ci a fost pur şi străbătător, la umbra «luminoasă» 
a credinței religioase, de vreme ce atunci sau născut masivele etnice moderne. Ghiocelul 
care pătrunde prin straturi de frunze și zăpadă, nu e slab, ci e mai tare decât stânca ce 
se lasă mâncată de vreme. Dar vă închipuiți că astăzi, în această Europă ştiinţifică, uni- 
formizatoare, tehnică, mai e posibil să se îinfiripeze din nou un izvod etnic, o nouă 
creație de popoare, afară dacă nu din distrugerea altora? 

Asocierea etnicului cu religia în conceperea unei logice, e menită să aducă o mai 
bună înţelegere a amândurora. În orice caz, devine mult mai uşor de înțeles acum că 
etnicul, de vreme ce e înrudit cu religiosul, nu a fost atât de mult favorizat, precum se 
crede, in ființa lui dinăuntru, de epoca modernă, epocă ce a suflat peste realitate un 
è? poleiu de abstracții, a stricat frăgezimea îndividualului și, ceeace trebuie puternic subliniat, 
a nimicit în mare respiraţia și creaţia folklorică... O epocă cu astfel de voluptăți nu poate 
avea tocmai o proprie înțelegere a etnicului. Incongruența între știința modernă și logica 
etnică e dată în vileag de definițiile ce s'au adus naturii etnicului. Astfel, sau s'a dat o 
definiție unilaterală, spunându-se că etnicul e istorie ori limbă ori tradiții ori rasă ori 
teritoriu, etc.; sau s'a dat o definiție empiric-eclectică, spunându-se că toate acestea la 
un loc formează etnicul ; sau s'a dat o definiţie relativistă, spunându-se că pentru unele 
etnicuri e caracteristică limba, pentru altele istoria, pentru altele rasa..; sau s'a dat o 
definiție generală, formală și funcţională, spunându-se că etnicul e o «voință». N'a lipsit 
nici o definiţie pur convenţională ori politică a etnicului. Pentru Constituţie, de exemplu, 
nu există deosebire între Român şi cetățean român, deși această confundare silește textul 
Constituţiei la unele ambiguităţi, căci realitatea faptelor e mai puternică decât teoria. 

Dintre acestea, mai tipică ni se pare tendința de a identifica etnicul cu rasa. Această 
tendință întrunește cele două caracteristice ale spiritului modern : pozitivismul, în domeniul 
teoretic, imperialismul, în domeniul practic. Rasismul are desigur temeiurile lui serioase : 
acela că sângele are mare importanţă în etnic și acela că politica rasistă poate fi, la un 
moment dat, necesară ca valoare de reacție. Dar altfel, e greşit, fiindcă rasa are o sferă 
mai mare decât etnicul și fiindcă reducerea etnicului la rasă e o coborire, o materializare 
a tainei etnice. Dar e aici logica pozitivistă modernă, care interpretează astfel etnicul; 
după cum tot ea, dar în sens invers, tăgădueşte etnicul în alte împrejurări, ajungând la 
internaționalism. Neputând înțelege misterul etnic, îl tăgăduește ori îi dă o valoare de 
accident efemer. Acelaş spirit pozitivist mai poate realiza o ispravă: aceea de a concepe 
un etnic şi un naționalism fără Dumnezeu, adică o doctrină etnică laică, fiind incapabil 
să observe că numai religia dă etnicului suprema spiritualizare, valorificarea maximă și, 
mai ales, acea armonie, care-l fereşte de excese imorale ori deadreptul patologice. Știm 
că au fost și sunt patrioți luminaţi, deși laici. Dar aceștia au profitat, pe dedesupt, de 
zestrea ereditară religioasă, ceeace, în loc să combată, confirmă ideea noastră. 

Aşa dar, epoca modernă, empirică, pozitivistă, juridică şi democrată, nu înțelege sau 
înțelege parțial şi greu etnicul, care e ceva esențial, organic și aristocrat. -Există desigur 
şi o democraţie a etnicului, dar aceasta are cu totul altă configurație şi altă orientare decât 
democraţia modernă. Etnicul nu e, prin urmare, chiar la el acasă în vremea noastră. 
lată de ce azi se face de cele mai multe ori chiar etnicism cu mijloace, psihologic şi spiritual 
vorbind, neetnice! Ceeace, în ultima analiză, nu e o bucurie pentru etnic, căci duce la o 
deformare a lui. Acelaș e cazul și pentru religie, susținându-se viaţa religioasă cu mijloace 
nereligioase, deși poate ceva mai puţin. De înțelegerea ființei etnicului, mai mult s'au apropiat 
poeţii sau cei cu logică de poeţi, fie în cântecele lor fie în unele încercări filozofice 

pe cari le-au dat. Opera unor anumiţi poeţi ar trebui foarte atent studiată și trăită, pentru 
a se obține acel sentiment rar al prezenţei etnice, al ființei aeriene a etnicului, al purității 
lui primordiale de apă ne'ncepută, pentru a se avea beneficiul unor sugestii de valoare în 
cunoaşterea firii etnicului. Aceste afirmații nu trebuie să surprindă. Căci doar poeţii au 
mai păstrat vechea logică de înțelegere directă și esenţialistă a omenirii. De aceea când 
un Renan sau un Valéry vorbesc de națiune, simți ecoula ceva autentic. Dacă însă wau 
putut merge până la capăt, e fiindcă s'au lăsat influențați de spiritul modern. Când oamenii 
de știință vorbesc de etnic, de cele mai multe ori e ceva impropriu. De obiceiu, ori etnicul 
S'a retras din ei, ori logica lor a devenit fără putere asupra acestor lucruri. Ei ignorează 
că pentru a înțelege etnicul trebuie mai întâi o reformă a logicei. E plină de semnificație; 
din acest punct de vedere, cartea remarcabilă a unui filozof român, apărută recent, care 
se ocupă pe sute de pagini cu etnicul, bate la toate uşile, încearcă toate lacătele, pentru ca 
la urmă să propună suspendarea judecății, fără ca mai întâi să fi încercat o .descindere 
eroică în intimitatea chestiunii — căci logica acestei cărți, altfel de o mare onestitate și 
de o rară armonie, e pozitivistă. Epoca noastră nu e deci fericit dotată pentru a înțelege 
etnicul. Cred că mult mai adânc i-ar fi înțeles Evul Mediu, dacă el şi-ar fi putut pune 
astfel de probleme. Evul Mediu avea o înțelegere esenţialistă, calitativă, înțelegea proto- 
_ tipurile şi realităţile generate și adânci și avea la dispoziţie misterul vieţii etnice ingenue 
în primul ei avânt de înfiripare şi armonizare sub soare. Dar sunt idei la cari o epocă nu- 
poate să se gândească, deşi le-ar înțelege, şi sunt idei la cari o altă epocă se gândeşte, 
deși nu poate sau îi e greu să le înțeleagă. 

In sfârșit, mai e un aspect al dramei cunoaşterii, care interesează etnicul. De data aceasta, 
el e de natură morală, dar angajează tot atât de adânc perspectiva înțelegerii etnicului. 
” Când e vorba de cunoașterea realităţilor spirituale, e indispensabilă o însușire, de care nu 
„e nevoie pentru cunoaşterea realităților fizice. Această însușire e simpatia desinteresată. 
Un necredincios nare dreptul să vorbească despre religie, nu numai din motive morale 
. sau religioase, dar în primul rând din motive ştiinţifice: lui îi lipseşte obiectul. Sunt trei 
atitudini cari pot vicia înțelegerea valorilor spirituale: ori indiferență ori simpatie interesată 
ori antipatie. Cea mai rea, din punctul de vedere al cunoașterii, e cea dintâi. Dar în 
' vremea noastră e multă indiferență, căci sunt mulți oameni cari au sărit din realitate sau 
au fost eliminați de ea. Tot aşa, e și multă părtinire și ură. Faţă de etnic, se întâlnește 
nu rareori una din aceste trei atitudini: sau simpatie subiectivă, care merge până la excese 
de narcisism etnic; sau antipatie violentă, care merge până la excese de satanism fie în 
raporturile internaționale, fie în luptele sociale ori culturale interne; sau absență, răceală, 
de heimatlosism spiritual. In aceste trei cazuri, etnicul suferă un întreit martiraj și o 
întreită necunoaștere. Inţelegerea lui cere o mare simpatie obiectivă căci, din fericire, 
există o astfel de simpatie. Dar o epocă ce a început cu distrugerea unui popor şi a 
sfârşit cu masacrarea altuia, nu poate pretinde că are această simpatie, oricât caz ar face 
de ea. Așa că dacă, recapitulând, adăogăm acestea la cele precedente, nu va apare fără 
fundament să vorbim de răstignirea etnicului în timpul nostru, alături de anume izbânzi 
certe, pe cari le-a avut. — Oamenii de cultură, cari au păstrat inrudiri intime cu natura 
etnicului, sunt datori să lucreze, prin promovarea unui nou spirit în cunoaștere și în 
morală, pentru înmulțirea acestor izbânzi. In această direcţie, se pare că îi va ajuta orien- 
tarea actuală a reflecțiunii filozofice. In adevăr, să nădăjduim că noul ontologism, ce se 
anunţă, va creia în sfârşit un statut spiritual, care să aducă zile mai bune pentru adevărata 
înțelegere a etnicului. 

IDEL 


O scrisoare „către dreapta“, publicată de curând 
într'o revistă de tineri, inaugurează noul zel misionar 
al scriitorului Panait Istrati. Am citit această scri- 
soare, precum am citit aproape tot ce a scris până 
azi Panait Istrati; am văzut deopotrivă câteva de- 
zolate mărturisiri de credință — ale mai multor cre- 
dinje defuncte — din fragmentul unui jurnal intim 
apărut în numărul de sărbători al unui ziar. 

Am privit atent aceste pagini, cu mult scrum, cu 
“multă cenuşă de viață — o trompetă obosită mai 
chema încă spre nu ştiu care liman — şi mam 
gândit mai ales că nu există nimic mai urit decât 
cuvântul de „ideal“ atunci când îl lăsăm, gol, să 
“plutească în vag. Drama poeților romantici, aceasta 
a fost cu siguranță -— iar stridențele ei, care încep 
-Sù fipe de prin secolul al XVIII-lea, le-am auzit destul 
până azi, Aşa dar totul nu a fost lichidat; drumuri 
demult bătute, va trebui să le luăm dela început şi 
s'ar părea, cu adevărat, că ar mai fi poate încă ceva 
de spus... Dar noi ştim bine că nu mai este nimic, 
că totul e clar acum. Cine vrea să privească bine, 
“va şti că nimic nu îi este mai uşor. Şi totuş Panait 
Istrati îşi închide ochii lui mari, unde Sau înnecat 
şi au murit atâtea poveşti — abia dacă se mai pri- 
"veşte pe sine: nici asprele întoarceri ale vieții nu 
l-au învățat nimic, nici atâtea experiențe trăite ! Cât 
de straniu îmi apare întradevăr, acum mai ales, acest 
om care încă mai vrea să facă prozeliți... 

Nu ştie el, Panait Istrati, că nimic din ce a spus 
până acum nu a fost adevărat, că toată iluzia de 
gândire, care adeseaori sa rătăcit în scrisul lui, a 
minţit cu o dramatică sinceritate poate — ceeace a- 
daugă însă, cu siguranță, un accent de durere mai 
mult în atâta faliment de viață ! Vers V'autre flamme ?... 
Dar flacăra aceasta nu mai aruncă astăzi nicio lu- 
mină.. 

Nu ştiu într'adevăr dacă au trecut cinci ani, cel 
puțin, dela aceste ultime nădejdi — şi iată-l acum 
pe Panait Istrati, mai sfâşiat decât oricând, vorbin- 
du-ne de „moartea sufletului lui care bâjbâe într'un 
întuneric de nepătruns...“ /nfunericul acesta noi l-am 
priceput demult, Rămâne acum 'să arătăm că Panait 


OAMENI 


RĂSPUNS LUI PANAIT ISTRATI SAU ÎNTRE ANARHIE ȘI ILUMINISM 


FAPTE 


Istrati niciodată nu a cunoscut mai mult decât aceste 
miragii oarbe pe care le ştim, mobilizate toate par'că 
numai în serviciul unei impenetrabile nopți, acest 
„întuneric de nepătruns“ din care nouă ne va fi 
dat să auzim mereu, tot mai mult, înfriguratele la- 
mentări de azi. 

Să mărturisim mai repede, dela început, că nicio 
adversitate mam mai putea să avem împotriva acestui 
mare scriitor, pe care îl iubim, 

Panait Istrati, întradevăr, o lungă poveste a inimii 
mele., L-am urit, l-am iubit, l-am detestat şi l-am 
adorat, rând pe rând ! Pe cine ar fi putut să lase 
indiferent Panait Istrati, ce inimă de piatră ar fi 
putut să se întoarcă dela el, să uite mai ales că 
acest splendid vagabond şi acest artist incomparabil 
idealizase, întinsese peisagiul românesc pe harta 
unei lumi întregi P... Cu aceste drepturi care să re- 
cunoaştem că sunt numai ale lui, Panait Istrati mi-a 
intrat în suflet adânc — sufletul acesta de adoles- 
cent hotărît să primească pe noul prieten aşa cum 
era în Sfârşit, cu toate viciile, cu toate deficiențele, 
cu toate frumusețile lui. Imi era aproape egal atunci 
dacă Panait Istrati era la dreapta sau dacă era la 
stânga, dacă era comunist în sfârşit sau dacă îşi 


. mai iubea o țară peste care, de altfel, nu se cam 


sfia deloc să arunce noroiul tuturor destrăbălărilor 
internaționale. Dar Panait Istrati era comunist atunci. 
Agresiunile lui astfel, oricât de infame sar fi 
părut, aveau totuşi logica lor şi se puteau explica 
destul de uşor. Respingând, fireşte, ideile vinovate, 
foată lumea a înțeles, a făcut aproape un credit ne- 
limitat marelui scriitor şi Panait Istrati în fara a- 
ceasta ma avut niciodată să sufere pentru ideile lui. 
Niciodată întradevăr dreapta românească nu a fost 
mai larg înțelegătoare şi mai mult generoasă — ca 
şi când cazul lui Panait Istrati ar fi trebuit să fie 
piatra de încercare care să verifice destul de frumos 
inteligențele româneşti. Aceste afirmații poate se cer 
dovedite. E ceeace vom face acum. Dar va trebui 
poate să facem mai mult, să pătrundem puțin mai 
adânc — acum mai ales întradevăr, când, altfel 
decât artist, Panait Istrati încearcă să ne ofere pilda 

existenței lui şi ni se propune doctor ca să ne dea 
el, nouă tuturor, legile noui de viață. 

Va trebui să întocmim aici un scurt bilanț, să 
vedem, întrun cuvânt, câte sincerităţi cu sine a avut 
Panait Istrati, cât va mai trebui în sfârşit să-i ier- 
făm — căci va trebui să-l iertăm mereu —, iar pe 
alt plan mai ales, să vedem care este, câtă este, gân- 
direa lui, a acestui nou doctor care apare azi şi care. 
vrea să ne învețe pe toți. 


+ 
+ * 


Panait Istrati vine în România în 1926 mi se pare. 
Activitatea lui comunistă era pe atunci destul cu- 
noscută. Se luaseră chiar măsuri să fie apărat. A 
fost inutil. Nimeni nu avea să-l atace pe Panait 
Istrati. Directorul acestei reviste chiar, care era, ca 
şi acum, unul din cei mai severi exponenți ai dreptei 
româneşti, scrie în Cuvântul de atunci, în chiar ziua 
sosirii lui Istrati, un articol de largă, de jrancă 
prietenie literară pentru scriitorul glorios care venia 
pare-se, să ne cunoască mai mult, Scriitorul acesta 
era comunist întradevăr, dar acest comunist era în 
definitiv un mare scriitor, ideile lui îi aparțineau — 
şi apoi el purtase peste foarte multe granițe fru- 
musețile noastre, ale acestui pământ. Cu astfel de 
gânduri a fost primit Istrati la noi, şi nu-l ştiu pe 
Nichifor Crainic nici până azi să-şi fi schimbat pă- 
rerile despre literatura acestui scriitor. Aceste lucruri 
(mai ales când este vorba de adversari) se practică 
mai greu în redacțiile noastre. Imbrăţişat astfel de 
scriitorii dela Gândirea şi dela Cuvântul (un articol 
generos a fost scris atunci. şi de Cezar Petrescu) 
îmbrățișat cu atât mai mult de grupul dela Vieaţa 
românească, Panait Istrati a cunoscut, atunci, în 
România, un real trium} : nu ştiu dacă s'ar fi putut 
face mai mult! 

Nu i Sa cerut, fireşte, pentru aceasta, lui Istrati, 
nici să-şi schimbe ideile nici să-şi abdice... „idealu- 
rile“ lui! S'ar fi putut spera totuşi, oricum, că mo- 
safirul avea să rămână, pentru câtva timp cel puțin, 
cu o memorie mai justă, căci el răspunsese mai ales 
atâtor efuziuni cu o reconfortantă prietenie... A! 
totul se petrecuse frumos. 

Dar desiluzia nu avea să întârzie prea mult, 

Panait Istrati se întoarce în Franța, la Paris. Ce 
declară el lui Frederic Lejèvre pentru Nouvelles lit- 
teraires? Că a fost primit în România cu ouă clocite, 
că s'a strecurat greu printre baionete şi că aceiaşi 
teroare, (oligarhia capitalistă, mi se pare) l-a urmărit 
chiar până la mormântul mamei lui, 

Aceasta vi se pare, poate, excesiv Pi. 

Ei bine, Panait Istrati va trebui totuşi să facă 
mai mult ! 

În nu mai ştiu care an, întradevăr, dar tot după 
vizita lui Istrati la Bucureşti, P. E. N. - Clubul se 
întrunește la Bruxelles. Mai mulți scriitori români 
participă la congres. Pe neaşteptate, se anunță ve- 


nirea lui Panait Istrati, cu o conferință pe care el a 
finut-o în preziua chiar a deschiderii congresului. 
Ce a fost această conferință? Dela început până la 
sfârşit o penibilă şarjă împotriva României, a te= 
roarei din această fară, a intelectualilor ei, aceiaşi 
pe cari Panait Istrati i-a întâlnit, i-a iubit, i-a îm- 
brățişat, i-a.. sărutat adeseaori ! Bomba astfel pusă 
tocmai atunci când trebuia — căci se înțelege uşor 
situația creată delegaților români — Panait Istrati 
Pa aşteptat, fireşte, să dea explicații. Cu primul tren 
el a părăsit Bruxelles... 

În sfârşit, tot din această epocă mai datează un 
discurs finut de Panait Istrati la Odessa, prin care 
se cerea anexarea Basarabiei la Republica Sovietelor ! 

E drept că atunci tot Nichifor Crainic — care sa- 
lutase, aşa cum am spus, venirea lui Istrati la noi — 
a scris un articol de oarbă durere şi de justă fero- 
citate, care ar fi vrut ca Panait Istrati să fie pus 
a zid, 

Revolta aceasta era, poate, puțin grăbită. Se uitase 
că Panait Istrati era şi rămăsese comunist — sau, 
cel puțin, aşa se închipuia el... 

Aderența lui cu scriitorii români fusese numai de 
suprafață, un elan regretat mai târziu. Cum a trecut 
granițele, acest scriitor vagabond şi-a regăsit cama- 
razii lui adevăraţi, uitând, fireşte, pe aceia mai puțin 
interesanți, pe cari îşi închipuise un minut că i-a des- 
coperit la noi... înțelegem mult, aşa dar, şi explicăm 
fot, cum vedeți, afară poate numai de minciunile pe 
care Panait Istrati le-a spus lui Frederic Lefèvre! 
Aici, cu destul regret, sinceritatea lui Istrati rămâne 
grav descoperită — iar toată bunăvoința noastră nu 
mai poate nimic. Dar mai rămâne ceva. Rămâne co- 
munismul lui Panait Istrati. Şi acesta se cere privit 
mai atent, 

Cum a devenit Istrati „comunist“, vom vedea când 
va trebui să analizăm formația şi procesul gândirii 
lui. Ne interesează acum numai, de cea părăsit el o 
religie al cărei fanatic atâta de fervent era, până la 
un anumit minut cel puțin... Vers l'autre flamme este 
o versiune numai. Dar poate mai este şi alta.. 

Se ştie că între Panait Istrati şi d-ru Rakowski, 
fostul ambasador sovietic la Paris exista o strânsă 
prietenie, la care mai participa, mi se pare, Anatole 
de Monzie şi alfi intelectuali ai stângii franceze. Dar 
în acest timp intervin grave schimbări în conducerea 
Sovietelor. Trotzki este trimis în exil. lar într'o bună 
zi Rakovski este chemat să dea nu ştiu ce explicaţii 
la Kremlin... Nefericitul diplomat şi aventurier nu 
bănueşte nimic, se duce la Moscova. Panait Istrati 
îl însofeşte... lată aşa dar că i se deschide, acum ~ 
pentru prima oară, paradisul pe care îl lăudase atât 
de mult! 

Dar ce a văzut Panait Istrati la Moscova, constitue 
iarăşi un capitol foarte complicat. Până la condam- 
narea şi exilul lui Rakowski, impresiile lui Istrati 
le publica Humanité, cu lux de entuziasm. După a- 

ceastă condamnare şi după acest exil, care au atins 
pe Istrati în marea lui prietenie, aceleaşi impresii 
dar cu altă culoare, Sau publicat mai mult în ga- 
zetele de dreapta... Abia acum Panait Istrati băga 
de seamă deficiențe grave, care viciau o lume lăudată 
de el, dar pe care n'o cunoscuse deloc ! Abia acum 
vedea bine mizeria comunistă... Dar ar fi văzut-o, 
ar fi denunțat-o el mai ales, dacă mar fi fost atât 
de adânc atins în bunul cel mai de preț, în prietenia, 
în viața intimă chiar a inimii lui ?... 

Să nu mai continuăm. Sunt aici câteva zig-zaguri 
numai, care aruncă destule pete de umbră şi sunt 
câteva indicații mai ales care pot să vorbească mai 
mult despre anumite sincerităţi ale lui Panait Istrati. 

Dar aceste sincerități, oricât de paradoxal ar părea, 
au existat întradevăr — căci pe Panait Istrati va 
trebui să-l apărăm, el trebue împotriva tuturor, îm- 
potriva lui mai ales apărat. Şi când a înjurat Sovie- 
tele şi când le-a lăudat, şi când ne-a înjurat pe noi 
şi când spune că ne-a iubit, când a mințit în sfârşit 
în nu ştiu ce groaznică pasiune, în aiurarea nu ştiu 
cărui delir, — Panait Istrati a fost totdeauna sincer, 
dar numai cu el. Zstrati nu s'a vândut niciodată : el 
totdeauna s'a dat, s'a dat prodigios unui neant pe 
care el l-a trăit frenetic şi care l-a sorbit cu nesaf. 
Dovada cea mai vie este însăşi ființa lui de azi, a 
omului pe care-l vedem. Chiar cărțile lui care, ele, 
s'au vândut destul, ne înfăţişează astăzi totuşi un 
Panait Istrati trist, sărac, pe un pat de spital aproape 
— după ce au chivernisit, cu siguranță, destui edi- 
tori, Panait Istrati pleacă în sfârşit din apus, la 
apogeul unei situații literare pe care puţini au a- 
vut-o ca el. Dar pleacă pur şi simplu, pentrucă el 
nu se mai simte bine, acolo... 

Secretul astfel nu mi se pare greu de pătruns. 
Omul acesta a trăit într'adevăr o viață de patetic 
acord cu sine, în fiecare minut, cu toate subiilele 
contradicții din el — dar de totai refuz, de compactă 
nepricepere a vieţii, a oamenilor, a lucrurilor dim- 
prejur. 

Și dacă această gravă eroare — care are totuşi 
poezia ei — nu poate fireşte să dărâme substratul 
moral al unui om, ea interzice însă orice imixtiune 
în lumea ideilor şi face ridicol oricare accent mi- 
sionar. Dezolat, strivit de viața pe care ma înfeles-o 
şi care nu l-a primit, omul acesta se înfăţişează 
acum, la 50 de ani, mărturisind întunericul pe care 
l-am văzut. A proectat el însă vreo lumină în această 
beznă, ca să aibă dreptul acum să ceară mai mult ? 

A? Panait Istrati a pornit în viață vagabond... 
El singur povesteşte undeva cum mama lui, căzută 
pe prag, nu l-a mai putut opri. Nicio forță într'a- 
devăr nu i şar fi putut opune acestui răscolitor de 
țări, acestui navigator flămând pe apele incerte ale 
vieții. Dar atâta de singur, când furtunile urlau în 
jurul lui, pe Bărăganul acesta fantastic al lui Istrati, 
ars de viscol şi de durere, atunci el a întins mâna 


după ce îi trebuia mai mult — după iubire, după 
prietenie. S'a format atunci, cu siguranță, în sufletul 
scriitorului nostru acest absolut moral care comandă 
toată opera lui. Prietenia, iubirea, vor fi astfel va- 
lorile supreme de vieață. De aceea, peste toate sum- 
brele lui rătăciri, se înalță mereu, mai sus, din Pa- 
nait Istrati acest lucru imens de frumos: un cult 
nemuritor închinat prieteniei, dragostei de om, pe care 
el îl pricepe însă cu un Sens absolut şi l-ar vrea 
realizat integral în toate instituțiile omeneşti. 

Mai mult decât vagabondajul lui Gorki, cine nu 
vede aici flacăra nestinsă a lui Tolstoi? De câte ori 
tristețile lui Panait Istrati mai ales, nu mau jäcut 
să mă gândesc la prințul Nechludov, care a căzut şi 
el, învins de oamenii pe cari şi-a închipuit că iubirea 
lui numai i-ar fi putut ridica ! Ignorând ca şi Tol- 
stoi materialul uman, pe care nu-l priveşte decât 
printrun fel de oglindă interioară, gândirea lui Pa- 
nait Istrati este tot atât de penibilă, tot atât de 
goală. Tolstoi ridica odată un teribil protest împo- 
triva oricăror organizaţii sociale, împotriva legilor, 
cum spunea el, dar din care acest deconcertant a» 
narhist nu izbutia să vadă decât un aspect exteriors 
al forței care constrânge pe cer slabi şi săraci: în 
ultima analiză astfel un păcat de iubire. Panait Istrati 
nu vede şi nu simte mai mult, „Voiu muri convins— 
ne spune el acum — că orice organizație nu profită 
decât organizatorilor ei, niciodată organizaţilor“, Ce 
definiție mai bună a anarhiei Sar fi putut găsi? A! 
Panait Istrati este aici tot, întreg. Vocabularul lui 
chiar denunță o formație spirituală care aminteşte 
destul iluminismul veacului al XVIII-lea francez. Luaţi 
la întâmplare profesiile lui de credință, pe care le 
vreți... Panait Istrati vrea „dreptatea absolută“ : „tot 
ce nu e dreptate absolută, e nimic...“ El a fost tot- 
deauna un „iubitor de oameni“ numai, şi a vrut 
„binele omenirii... Binele omenirii — iată toată gân- 
direa lui Istrati... Cât de sărace, vai, formulele acestea 
care nu spun nimic! 

Dar iluminismul nu a fost niciodată departe de 
anarhie. Primul pas a fost revoluția franceză pentru 
aceiaşi dreptate absolută, pentru aceleaşi drepturi 
ale omului... Al doilea, crima monstruoasă din Rusia, 
petrecută la repezeală, într'o noapte care încă nu s'a 
Sfârşit, Al treilea... dar să sperăm că vom putea să 
ne apărăm din timp. 

Nu, nul, Panait Istrati nu a fost niciodată vinovat. 
Comunismul, i s'a spus că ar însemna iubire de 
oameni, de cei slabi mai ales... Cum ar fi putut el 
să nu se dea, cum ar fi putut să reziste? Dar un 
dezastru atât de grav pe care l-a trăit, l-a adus în 
punctul acesta mort în care se găseşte azi: Acum el 
este omul care nu mai aderă la nimic. Şi totuşi îl 
găsim din nou, dând sfaturi şi lecții de viață tine- 
rilor cari se duc să-l vadă. Ce le spune el acum, nu 
cântărește mai greu decât ce a spus până azı, Ne e 
milă să amintim, este cu lotul inutil să mai discutăm, 

`` Evreul astfel, pentru Panait Istrati, nu este niciodată 
vinovat, după cum „nu e vinovat prazul că nu e 
trandafir...“ Dar pentru noi Evreul nu este nici praz, 
nici trandafir : el este Karl Marx... E revoluţie, este 
răscoală, e praf de puşcă. Şi dacă e politicos să nu 
bag de seamă când cineva a mâncat praz şi miroase, 
e imprudent să nu dau la o parte praful de puşcă 
pe care-l simt arzând ca să pregătească aceleaşi ca- 
tastrofe pe care Panait Istrati le-a văzut destul la 
vecini., 
Să ne ierte Panait Istrati dacă nu vrem să discutăm 
mai mult, Să spunem totuşi că el nu a fost niciodată 
comunist, după cum nu mi se pare mai mult nafio- 
nalist acum, când capriciul lui dintrun ceas frumos 
ne asigură că îi ține mai cald o înjurătură româ- 
nească decât recea politețe a occidentului... Nu, Pa- 
nait Istrati e vecinicul anarhist. Toute licence sauf 
contre lamour... Să nu uităm în definitiv că el a 
trăit în Franța, şi în anii după război care au reac- 
tualizat prodigios romantismul veacului trecut, P&- 
cheurs de perles, a scris odată Panait Istrati. Era, 
îmi aduc aminte, o poveste de subtil vagabondaj spi- 
“ritual, de dureroase desnădejdi trăite, cum nu ştiu să 
fie alta mai frumoasă. Pe atunci, Henry de Monther- 
lant, rătăcitor fără popas şi el, aduna într'o „feerie“ 
personală elegantele lui iluzii de sincretism şi de al- 
ternanță. Şi nu ştiu de ce, dar printr'o apropiere poate 
uşor de făcut, aceşti scriitori mi-au apărut deopotrivă 
ca prizonierii unui destin imposibil. 

Viscoleşte şi acum pe cerul lui Panait Istrati. Acest 
viscol care nu se mai sfârşeşte, în romanul lui scris, 


în romanul lui trăit, este larga poezie a acestui scriitor 
care, astfel, totdeauna o să ne rămână scump. Pa- 
nait Istrati poate să renunțe liniştit la accentul lui 
misionar de azi. Noi îl invităm să creadă chiar că 
această renunțare este o datorie a lui, O lume pe care 
niciodată ma înțeles-o, cum ar şti el să ne reveleze 
acum legile ei ? — Eu sunt otrava care distruge ac~ 
țiunea de masă, ne spune Istrati cu drept cuvânt... 
Să sugrume mai repede vipera aceasta care ţipă din 
el, această otravă s'o ascundă cât mai adânc. Cu 
pasiunea lui înfrigurată după o existență permanent 
primejdioasă, acest activ eroism cu care el a trăit 
până azi în plin contact cu misterele vieţii şi ale 
morţii, — Panait Istrati are mult din predestinarea 
acelor damnaţi pe cari exaltatul poet al Florilor răului 


îi vedea. 
Au rire eternel condamnés 


et qui ne peuvent plus sourire... 

El să rămână numai în acest decor fantastic şi 
insinuant, care ne-a sedus pe toți. Să auzim mai de- 
parte sirenele care plâng pe vapoare înnoptate ple- 
cările lui Panait Istrati, atâtea locuri pustiite de 
moarte şi de durere, atâta sfâşietoare prietenie 
risipită pe toate prăpăstioasele culmi ale vieții... 
Panait Istrati numai atunci oficiază demn cultul cel 
mai înalt al dragostei de om. Căci atunci Panait 
Jstrati este unul din marii artişti ai acestui timp 
sărac. 

De aceea noi stăruim mult, îl rugăm, să rămână 


numai atât. 
TOMA VLĂDESCU 


FUNDAMENTUL BIOLOGIC AL RASEI 


Dacă nu e revistă mai importantă să nu consacre 
barem un articol pe lună asupra raselor, dacă nu e 
vitrină de librărie în care să nu vedem vreo nouă 
monogafie privind acelaș subiect, cum de curând a 
apărut documentata lucrare a lui P. P. Negulescu, 
` — deși titlul de „Geneza formelor culturei“ nu prea ne 
dă de bănuit materialul enorm și ales asupra biologiei 
rasei — și în sfârșit dacă la Lipsca s'a creat o catedră 
de „teoria raselor“, cu scopul bine determinat de a 
arăta superioritatea rasei germane, vă închipuiţi cât 
de mic e spaţiul rezervat acestei chestiuni în revista 
noastră — pentru studiul subiectului de faţă. Vom 
căuta totuși să redăm cât mai pe scurt și mai clar 
noţiunile de biologie cari au fost aplicate la rasă, 
unele mai vechi, altele recente, în plină discuţie. 

Se insistă azi mai mult asupra criteriilor biologice 
relativ specifice diferitelor rase — pentrucă s'a văzut 
că ciasificările celelalte erau extrem de superficiale. 
Această lipsă de preciziune și claritate revenea, 
“cum constată foarte logic Hooton, și din faptul că 
criteriile pe cari se fonda termenul de rasă difereau 
dela autor la autor. Astfel se diferenția o rasă de 
alta fie după culoare (rasa albă), fie după religie 


(rasa semită), fie după limbă (rasa latină), fie după 
poziţia geografică (rasa irlandeză) etc. Nu e de mi~ 
rare să ne pomenim mâine, ţinându-se seamă de 
temperamentele predominante ale unei rase, că se 
vorbește de o rasă schizoidă sau o rasă ciclotimică, 

E sigur că deși s'a scris enorm pe acest teren va 
trebui totuși timp a se face statistice complete și cer- 
cetări amănunțite spre a se vedea cari sunt adevă- 
ratele caractere specitice uneia sau alteia din rase. 

In mâna unui spirit obiectiv, singure criteriile bio- 
logice pot fi studiate judicios, ştiinţific, spre a putea 
da rezultate exacte, 

ȘI va trebui luminată odată această noțiune de 
rasă, căre nu e atât de misterioasă cum o cred unii 
autori, cu sau fără vreo tendință bine definită, de~ 
oarece, strâns legată de aceste noțiuni, este aceea de 
importanță socială imediată și deci e necesar a fi cu- 
noscută de toată lumea. 

Trei principii biologice au fost aplicate la studiul 
rasei: 4) antropologic, b) biochimic și c) biotipo- 
logic. i 

Datele antropologice, cele mai vechi, aplicate la 
noțiunea diferenţierei raselor, au găsit caractere di- 

ferite dela o rasă ia alta, din două puncte de vedere 
— al unei Morfologii descriptive şi a Morfometriei. 

Astfel, după culoarea tegumentelor s'a făcut marea 
împărțire a raselor în rasa albă, neagră și gal- 
benă. 

Leuco-dermii (albii) sunt europenii, majoritatea así- 
aticilor occidentali și africanii dela nord, polinezienii, 
hamiţii, dravidienii. 

Xanto-dermii (galbenii) sunt asiaticii mongoloizi, 
boșimanii și hotentoții. 

Melano-dermii (negrii) sunt negrii-negroizi, papu- 
așii melanezieni și australienii. 

S'au căutat explicaţiuni ştiinţifice a acestor diferite 
culori ale pielei și s'a ajuns la concluziunea că cei 
albi ar poseda acest pigment pentru a se feri de 
frig, iar cei negri s'ar feri prin pigmentul melanic de 
razele actinice ale soarelui. Nu pare a se cunoaște 
exact origina şi rostul pigmentului galben. E cert 

„însă că pigmentul este în funcțiune de anumiţi fer- 
menţi cari sunt transmişi după legile heredității. 

Multipleie nuanţe ale culoarei pielei apărute în sânul 
aceleași rase, cum sunt brunii și blonzii din rasa albă, 
au făcut ca aceste principii de diferențiere să fie 
extrem de relative și fără o valoare științifică. 

Din punct de vedere al morfologiei descripiive s'a 
mai vorbit de culoarea și forma părului, a nasului, 
a craniului, și treptat s'a ajuns la morfometrie. 

In privinţa taliei, s'a etichetat după Haddon : pigmei 
1,48 m; mici 1,48—1,58 m; mijlocii 1,58 --1,68; mari 
1,68—1,72 giganți peste 1,72 m. Rasele cu talia cea 
mai mică s'ar găsi prin Africa centrală iar cei mai 
înalți oameni ar fi scoțienii (1,79). 

S'a vorbit de felul ocupaţiunilor, climatul, soarele, 
frigul, hrana, etc., factori cari ar influența talia indi- 
vidului. Azi când se cunoaște atât de precis rostul 
glandelor endocrine — în special gl. hipofizară și 
tiroida — în geneza formei corpului și în deosebi a 
taliei — e sigur că numai datorită acestor hormoni 
în plus sau în minus apar pitici și giganți. Insă 
aceste funcțiuni glandulare evident sunt tot sub 
direcțiunea unor factori-hrană, climă etc., cari au 
influențat transformări transmise în urmă hereditar. 

Plastic și în special morfometric, s'a studiat capul. 
S'a văzut că, privite de sus, unele cranii sunt atun- 
gite, altele rotunde. Această formă este exprimată 
printr'un indice cefalic — care este expresiunea ra~ 
portului dintre diametrul transversal și diametrul 
antero-posterior — acesta din urmă fiind împărțit 
cu 1%. 

Dacă raportul este sub 75, craniul este dolicocefal, 
între 75—80 este mesocefal, peste 80 este brahicefal 

Trei mari autori și-au legat numele de acest studiu : 
-Broco, Retzius și Gratiolet. 

Deniker asociază cele două criterii, pigmentarea 
și indicele cefalic, pentru a ajunge la o clasificare 
peniru rasele europene. 

Astfel ei împarte , rasa blondă și rasa brună. 


a) Rasa blondă dolicocejală — tatiă mate cu ochii 
albaştri — blonzi (tipul nordic) care ar trăi la nord 
peste 50 latitudine. 

b) Rasa blondă subbrahicefală, în special pria cen- 
trul Rusiei. 

Rasa brună o împarte în 4 grupe: 

a) Bruni dolicocefali (Italieni și Portughezi). 

b) Bruni brahicefali (Europa centrală, Români). 

c) Bruni mezocefali (Spanioli-ltalieni-Francezi), 

d) Bruni brahicefali (Albanezi, Boznieci). 

Alţi autori găsesc clasificări mult mai. complicate, 
cum este Rosa, care are 20 grupe aparte din rasele 
europene. 

S'a adăogat la studiul craniului, cel al masivului 
facial și al nasului. Se pare că forma nasului s'ar 
transmite hereditar ca o constantă forte și astfel s'ar 
putea diferenţia rasele după această formă și în spe- 
cial după un indice nasal, care se obţine prin ra- 
portul dintre lungimea nasului și lăţimea lui, luată 
cu un compas care atinge aripile nărilor. 

Deniker descrie, ţinând seama de acest îndice, 
trei grupe de diferite rase. 

a) leptorhinieni (europenii, arabii, și asiatici din 
Asia mică). 

b) mezorhinieni (galbeni și piei roșii). 

c) platyrhinieni (negri și australieni), 

Studiul antropologic aplicat la rase ajunge să stu- 
dieze raportul dintre greutatea creerului și a cor- 
pului — prin indicele de cefalizare al lui Dubois. De 
curând, la congresul de neuro-psihiairie dela Berna, 
Ariens Kapers din Amsterdam comunica o docu- 


mentată lucrare asupra indicelui de cefalizare la . 


unele rase actuale, comparativ cu unele rase preis- 
torice, El merge mai departe și studiază legătura 
dintre morfologia creerului şi aceea a formei cra- 
niului. dolicocefali, brabicefali. 

Dacă din p. d. v. al indicelui de cefalizare se pot 
vedea deosebiri nete între unele rase, de ex. negrii 
cari au relativ-disproporționat capul cu corpul 
enorm de mare, e foarte greu însă a admite că sa 
pulut ajunge la un criteriu științific sigur de dife- 
rențiere în ceeace priveşte forma craniului și mor~ 
fologia fină a creerului. Nu ştiu ce va da viitorul 
însă. 

Toate aceste cercetări sunt însă extrem de grele 
când ele se fac exclusiv pe schelete, ceeace a de- 
terminat pe Virchow să spună că e imposibil oricărui 
craniolog să recunoască, după studiul formei şi al 
dimensiunilor craniului, rasa din care el face parte. 
Cele citate de P. P. Negulescu — în privinţa incer- 
titudinii ce domină încă în domeniul acestei științe — 
își găsesc aci locul meritat. Se descoperise o groapă 
la Paris, în care un antropolog identificase, în cra- 
niile găsite, că ar fi vorba de cranii ale Calmucilor, 
Bașkirilor sau Finlandezilor din armata rusă. In urmă 
se constată că e vorba de craniile unor femei 
moarte de holeră în 1832, 

Cercetarea grupelor sangvine formează principiul 
biochimic care s'a aplicat la studiul raselor. 

Incă din antichitate se cunosc anumite legi cari 
arătau forța care se transmite prin sânge. 

Și poporul cunoaște fenomene de „potrivire şi ne- 
potrivire de sânge“. Intr'adevăr, se știe azi, în urma 
cercetărilor lui Hirschfeld, că serul sangvin al unor 
indivizi are putere să aglutineze globulele roșii ale 
altor indivizi, pe când 'în alte cazuri globulele roșii 
nu suferă. modificări, 

Din aceste diverse combinaţii s'au găsit patru feluri 
de sânge etichetate după grupele sangvine pe cari 
le posedă. O, A. B. AB. sau, după altă numire, grupul 
L 1], II], IV. Această calitate a sângelui este trans- 
misă hereditar după legile lui Mendel și a putut face 
obiectul unui studiu științific asupra diferențieri raselor, 

Raportul dintre numărul de indivizi cari prezentau 
grupa A plus cei cu grupa AB, şi dintre numărul 
de indivizi cari prezentau grupa B plus AB s'a numit 
raportul biochimic rasial. Aplicat la diferite popoare, 
s'au găsit diferențe certe între ele. Astfel ia englezi 
s'a găsit raportul 4, 5, francezii, 3, 2, italienii și ger~ 
manii 2, 8, evreii 1, 9, turcii 1, 8, arabii 1, 3 și ne~ 
grii O, 8. Aplicat de către d-l Prof. Ionescu Mihăiești 
și elevii săi pe o serie de 4022 de copii, români și 
evrei, s'a găsit raportul biochimic rasial la români 
2.44 iar la evrei 1,94. 

Bazându-se tot pe raportul biochimic rasial, La- 
hovari ajunge să adune într'o mare masă slavă o 
serie întreagă de — sub grupuri care aveau acelaş ra~ 
port. Ungurii, deși plasați de o mie de ani în sânul 
Europei, unde d. p d. v plastic greu pol fi diferen- 
țiaţi de celelalte popoare, prin cercetarea acestui ra~ 
port biochimic rasial sau găsit afinități certe între ei 
și rasele asiatice. Ce important factor științific pentru 
noi, când azi se vorbește mult, prea mult, fără să: se 
pomenească nimic de acest lucru. Doctorul Manuilă, 
un aprig muncitor pe acest teren, a examinat indi- 
cele a șase rase din România și a găsit reconfirmat 
indicele românilor la 2, 2, al ungurilor 1, 6, al evreilor 
1, 6. Cercetările au fost făcute până în 1932 pe 4368 
de indivizi și sunt în curs, ajungând până azi la statis- 
tice extraordinar de importante — având un serviciu 
special la dispoziţie. ; 

Biotipologia, adică studiul constituţiei în legătură cu 
întreaga personalitate a individului, a fost aplicată de 
asemenea la deosebirile raselor. 

Şcoala italiană, prin Nicola Pende și Viola, a fixat 
bazele biotipologiei — ştiinţa care face legătura dintre 
temperament și înfățișarea fizică a individului. Printre 
multele clasificări, credem cea mai reală a lui Kret- 
Schmer, care distinge 3 grupe de indivizi: 

a) leptosom — astenic înalt, slab. — b) atletic şi 

c) picnic (scund și gras). 

Leptosomul este individul. cu un corp. îngust, fața 
strâmtă, nasul ascuţit, nu întotdeauna astenic ci pu- 
tând fi musculos însă uscat — un bun sportiv. 


z 


106 


Afleticul are o puternică desvoltare a scheletului 
și a mușculaturii — umeri laţi, toraxul și centura 
scapulară mare, abdomen întins. 

Picnicul este caracterizat printr'o expansiune a ca~ 
vităţilor viscerale, statură mijlocie, fața lată și mola- 
tecă — gras congestiv. 

Leptosomii și atleticii ar avea în general tempera 
ment schizoid, adică sunt indivizi puţin sociabili, re~ 
trași, cu o viață interioară îniensă uneori — îndărăt- 
nici și ascunși, temători, timizi și prevăzători. 

Picnicii din contră suni indivizi cari se adaptează 
ușor mediului, comunicativi, sociabili, constitue tipul 
cicloid și sunt predispuși, în stare patologică mintală 
ja maniaco-depresivi. 

Intreagă această personaliiate, care dă individului 
o anumită mască, este determinată de glandele 
endemice și sistemul neuro-vegetativ. Astfel glan- 
dele hipofize -— tiroidă suprarenală etc — provoacă 
și susțin toate deformațiunile plastice precum și o 
serie de turburări plastice, modificând întreaga per~ 
sonalitate a individului. Această factură căpătată 
și transformată din incitaţiuni glandulare se transmite 
bereditar, după legi cunoscute, și astfel se explică 
cum în anumite rase găsim predominând anumite 
caractere. 

Factorul hereditar intervine numai la transmiterea 
rasei din tată în fiu; însă — dacă o serie de cauze 
exogene sau endogene apar la un individ, acesta 
va procrea, va transmite defecte cari adunate vor da 
o dâră de degenerare a rasei. Aci se pune problema 
mare a acestor degenerări și îndreptarea lor prin 
ceea ce sa numit cu o vorbă frumoasă eugenie, de 
care nu ne vom ocupa acum. Dar prin datele expuse 
mai sus— fie anthropologice fie biochimice și în 
speciali biotipologice—noi putem constata elementele 
deviate dela scheletul rasial princeps. Şi pentrucă a 
face măsurători e lucru mai greu, ne rămâne obser- 
vaţia asupra vieţii unei rase — asupra producţiei pe 
teren artistic, cultural, religios — și în special etica 
unui popor. Toate aceste construcții ale unei rase sunt 
în legătură cu sămânţa rasială — mai important — cu 
mediul în care s'a putut desvolta cutare sau cutare 
rasă. Am văzut câtă importanță au pentru orice 
transformare sau modificare fizică sau psihică a in- 
dividului hrana, clima, necazurile sau bucuriile ȘI 
în sfârșit diferitele noxe — cari nu omoară ci lasă 
în urma lor indivizi bolnavi, cari în aparență par să- 
nătoși și cari transmit sigur sub diferite forme boala— 
descendenților lor.— 

Pende consideră diferența mare care există între 
italienii de nord și cei de sud — datorită infiuenţei 
mării, a căldurii, a alimentelor cu pește, bogate în 
săruri de iod — a celei din urmă — de unde apare o 
factură hipertiroidară — adică oameni iuți, vioi, in~ 
teligenți, întreprinzători — spre deosebire de cei din 
nord, hipotinidieni — lenți, foarte grei — ajungând 
până ia cretinoizii din Alpi, 

Maranon — celebru endocrinolog spaniol — crede 
de asemenea că există o mare diferenţă între 
cei din nord şi cei din sud, deși au acelaș nucleu 
rasial, 

Evreii—popor expus, dealungul veacurilor, atâtor 
necazuri, atâtor emoții — au devenit artritrici, ner- 
voși, majoritatea lor bolnăvicioși. Căsătoriile apropiate 
dintre ei, adăogate la celelalte cauze, fac ca această 
rasă să degenereze şi să găsim o serie întreagă de 
tipuri unde vedem modificări chiar de ordin pato- 
logic — în afară de cele de ordin plastic și morfo~ 
metric. Aceşti indivizi taraţi, nu dispar ci din contră, 
procrează (și se cunoaște natalitatea mare la evrei) 


o serie întreagă de elemente, deviate, susceptibile a 
face maladii cu totul aparte — specifice rasei. 
Poporul românesc prezintă din punct de vedere 
rasial un nucleu solid — cu calități fizice și morale 
indiscutabile — și cu norocul de a fi aruncat pe un 
teren cu un climat și hrană bogată în toate sărurile 
necesare întreţinerii bunului echilibru hiologic. Insă 
cauze externe toxice (alcoolul) şi infecțioase (sifilisul 
şi tuberculoza) par a ne bate la ușe și chiar a fi trecut 
demult pragul pe ici, colo, cu tendințe groaznice de 
a ne altera această rasă de elită. Să deschidem ochii 
cu un ceas mai devreme și totul se va îndrepta. 


Dr. D. GRIGORESCU 


CRONICA LITERARA 


T. C. STAN: Cei şapte frați siamezi — roman ; GABRIEL DRĂGAN. Pe frontul Mărăşeşti învie 


morții — roman ; HENRIETTE IVONNE STAHL.: Steaua robilor — roman; D. GHERGHINESCU-VANIA + . 


Amvonul de azur — versuri; ION LUCA, Rachierifa — dramă istorică; DUILIU ZAMFIRESCU. Poezii— 


(Colecția „Clasicii români comentaţi“). 


O carte a zilei de azi-—și care va trece odată 
cu ea — romanul de început al d-lui T. C. Stan. Hi 
spune „Cei șapte frați siamezi“ ; putea tot atât de bine 
să-i spună „generația nouă pe înţelesul tuturor“, 
acestui instantaneu de viață dintr'un colț al peisa- 
giului bucureștean în anul de graţie 1952, dacă nu mă 
înșel ; creionat cu talent, incontestabil, dar cu o grabă 
care e caracteristică manifestărilor intelectualităţii 
noastre de ultimă oră. Numai divers — deşi ar vrea 
să fie amplu -— romanul acesta tineresc e mai mult 
un magazin literar al clipei, iscusit întruchipat din 
toate — dar absolut toate — problemele cari agită ti- 
neretui de azi, — așa cum răzbat ele superficial în 
publicistica „generaţiei“ — în toate aspectele sub 
cari ne-am obicinuit noi să-i vedem gazetăreşte 
problematica lui tragică. 

„Tocmai în această promptitudine de a servi pe ci- 
titorul bine intenţionat cu ultimele noutăţi asupra 
„generaţiei“ — promptitudine care nu știu dacă pro~ 
vine dintr'o ambiţie ce și-a plasat rău energiile sau 
dintr'un simplu calcul comercial, căci autorul e in~ 
teligent şi știe să se ascundă după fraze — stau și 
interesul și caducitatea romanului d-lui T. C. Stan. 
` Ce nu găsești în această carte — fie în povestire, 
fie în discuţii, căci eroii discută îngrozitor de mult 
și de frumos, ca nişte ultra-hamleți cari se plimbă 
pe crenelurile vieţii monologând nesfârșit pe a fi sau 
a nu fi: șomajul intelectualilor, situația fiilor de țărani 
cărturari, tendințele spre colectiv, comunismul, garda 
de fier, manifestaţiile politice ale ţărănimii. 

Totul însemnat cu dibăcie şi inteligență, într'o po~ 
vestire alertă, care nu se poticneşte nici când dis~ 
„Cuţiile se lungesc peste fire; noul romancier nu e 
lipsit de darul de a crea o atmosferă, de a prinde 


just un fragment de viaţă sau o siluetă umană, de 
a le însemna pe hârtie cu trăsături ușoare, 

Insă se pare că temperamentul său vioi, optimist 
chiar, nu prea îl face să se simtă bine la răscrucile 
de ger —în care urlă lupii tuturor desnădejdilor, — 
ale probiematicei generaţii, aşa cum a văzut-o d-sa 


alături de alţii și așa cum a luat-o în braţe întreagă, 


cât e de mare. 

Pornit într'o atmosferă de caldă și tihnită boemă, 
— cu toate cele câteva discuţii mai posomorite 
dintre personagii — romanul vrea să se urce brusc 
la un diapazon tragic, odată cu intrarea eroilor în văl- 
mășagul crud al vieţii (mă întreb însă, până la a~ 
ceastă confruntare patetică pe ce tărâm trăiseră 
aceştia în București, foștii studenţi neajutoraţi de mai 
ieri ?). Momentul de încordare nu găsește în autor 
suficiente puteri de inhibiție; nu afli în sufletul lui 
acei cutremur care să se transmită și lectorului. Nu 
e vorba de renunțarea la obiectivitatea creaţiei ci de 
găsirea materialului adecvat momentului. 

Sensibilitatea minoră a autorului, în stare să colo- 
reze minunat clipele umile ale cotidianului, — sce- 
nele de gospodărie a celor șapte eroi ai romanului -— 
e insuficientă pentru străluminarea momentelor de 
maximă încordare. 

Atunci d-l T. C. Stan, inevitabil, se integrează în 
umbra acelui tragic al orașului nostru așa cum i-a 
văzut Cezar Petrescu. Personajul oarecum simbolic 
al romanului, Toni Călugăru, — cu indiferența lui 
somnolentă, ca un sfârșit pe drum de singurătăţi și tri~ 
steță, — e un om din lumea d-lui Cezar Petrescu, după 
cum și toată idila și drama Ninei — toată neputincioasa 
dorință de fericire a lui Sandu, sfărâmată atât de stupid 
de el însuși — sânt iarăși trăsături din aceiași lume. 

Yar moartea unuia dintre eroi — a lui Isaia, pe care .. 


d-t T. C. Stan îl sacrifică, intelectual inadaptabil 
vremii, mai aproape de eroii lui Brătescu Voinești — 
se rezolvă insignifiantă, în fapt divers. Tehnica aceasta 
e pândită de multe primejdii, între cari exagerarea 
în simplitatea nudă a povestirii. Ceea ce s'a întâm- 
plat aici. 

De altfel acest erou trebuia să moară — atât de 
departe de sufletul nostru — fiindcă era singurul ce 
îi incurca pe autor. Ceilalţi îi sânt mult mai aproape; 
au un echilibru interior care nu se prea potrivește 
enunțărilor lor din discuţii ; și autorul, care voise la 
un moment dat să închidă în carte o furtună, îi a~ 
șează până la urmă, frumos, în câte-un colțișor apărat 
al jumii de azi, 

Da, așa e viaţa, dar pentru aripile mari ce părea 
ia un timp că vrea să le desfășoare povestirea, a~ 
ceastă resemnare împăcată e puţin. 

Oricum însă, cartea aceasta, care e puţin mai mult 
decât un roman-cronică, trebue să fie citită. Acum, 
căci mâine îi vor trebui note la fiecare pagină ca 
să fle înțeleasă. Asta e soarta cărţilor cari vor să 
spună totul, repede. 

.". 

Intruchipat cu o mai puţină stăpânire a meșteșu- 
gului literar, cu stângăcii evidente de stil și compo- 
ziție — romanul d-iui Drăgan e mărturia naivă a 
unui zbucium mai adânc. E o durere căreia nu i-a 
găsit încă expresia, și poate nu i-o va găsi nicio- 
dată; o simţi însă, dincolo de paginile cari te revoltă 
adesea prin neîndemânarea ce o arată. 

E ceea ce îl salvează oarecum. Căci dacă am 
măsura-o cu diversele metre și proporții estetice, 
cartea asta ar fi de multe ori condamnabilă. 

E în primul rând în ea un didacticism ucigător, care 
pe de o parte se manifestă printr'o preocupare 
exagerată a documentării, care transformă partea 
intâia din roman — evocarea războiului pentru in~ 
tregire — într'o cronică, pe alocuri patetică, însă 
mai des punciată cu fraze stereotipe, de raport mi- 


titar, a luptelor din Moldova. Apoi o grijă excesivă. 


de a-și prezenta eroii în atitudini impunătoare ; iată 
cum răspunde personajul principal — Mircea Bo- 
teanu — unei invitații la dans: Sigur că știu. Îmi 
plac mult tango-urile şi valsurile, singurele cu o 
finută demnă şi pline de euritmie şi grație. (pag. 299). 

In plus, stângăcii de limbă și mai ales de compo- 
ziție, romantisme neingăduite unui roman de aspră 
realitate ca acesta: toată acea apariție feminină și 
luxoasă, în partea a doua a cărţii, a orfanului Mircea 
Boteanu, fiul sergentului sărac, căzut la Mărășești. 

Această ciudată și facilă metamorfoză a volunta- 
rului sărman și entuziast de altădată în omul supra- 
rafinat în eleganță și cultură, aproape snob, de mai 
târziu, falsifică aproape cu totul datele problemei ce 
şi-o pune această carte. 

Și e păcat. Căci renunțând fa discuţiile inutile și 


trecătoare asupra Gaata la toate acele elemente 
de gazetărească actualitate- cari tind să transforme 
dela un timp cetitorul nostru într'un fel de detectiv ` 
literar, avid să identifice sub un personaj și o în- 
tâmpliare un nume cunoscut sau o afacere de scandal 
— îspită de care n'a scăpat d-l T. C. Stan — d~i 
Drăgan a pornit să clădească pe temelii ce puteau 
să-i asigure înălțarea cartea aceasta închinată răz- 
boiului ce trebuia să ne aducă și sufletește o altă 
Românie. 

Problema nu se mai pune aici oarecum marxist : 
neliniştea tineretului în imposibilitate de a-și găsi o 
utilizare în structura de azi a statului, 

Romanul creşte din același fond de revoltă, însă 


-lărgit și adâncit: durerea de a vedea întinată jertfa 


morților clăditori de ţară prin meschinăria şi mur- 
dăria zilelor noastre. 

Recunosc însă că un fond de durere și revoltă nu 
e suficient ca să ai un roman, 

Cu atât mai mult cu cât oniani s'a lăsat 
prins de ispite ușoare: acel romantism de care vor- 
beam și îndepărtate reminiscenţe din tragedia inte- 
lectualului neînțeles de femee, însemnată în „Dan“, 
acel bun și uitat roman al lut Vlahuţă. 

Firul puternic al emoției, pe care puteau să cris- 
talizeze ușor faptele, se diluează astfel și rătăcește. 
Şi ia urmă înebunirea profesorului universitar Mircea 
Boteanu în fața priveliştei dezolatoare a Mărășeștilor 
pustii și uitaţi în ziua de amintire a culmii tragice a 
războiului nostru — apare astfel ca un proces sufle- 
tesc, nu nefiresc, însă mult nelămurit, 

Astfel o carte ce putea să fie mare, însemnătoare 
de timp, ne vine sfioasă și șovăitoare — ca un regret, 
sau, cine știe, ca o prevestire a marilor înţelegeri 
ce vor să vină. 

+ r * 

Spre deosebire, d-şoara Stahl știe să scrie, în ade- 
văratul înțeles al cuvântului. Nu vreau să spun prin 
aceasta că ştie să scrie românește, Dimpotrivă. 
Enormităţi de acord ca aceasta: Privirea clară a 
ochilor lui Lucian însă o urmăriră (p.67); ar fi ho- 
fărit că nu mai trebuia vorbit (76) ; sau o rugăciune 
către Domnul în felul acesta de neînchipuit : Te rog, te 
rog, Dumnezeu (p.212) te fac să-ţi pui întrebarea până 
la ce punct se poate însuși prin învățătură o limbă 

Dsşoara Stahl știe însă să scrie o proză frumoasă. 
O proză în care se îmbină o sobrietate aproape 
masculină, o evitare atentă a pateticului — care o 
ispitise frecvent în precedentul volum — îmbogăţită 
totuși printr'o împungătoare acuitate a întuiţiei și o 
desnădăjduită luciditate, Aș vrea să pot cita de pildă 
episodul morţii unei bătrâne, mama unuia din per~ 
sonagiile de boltă ale cărţii (capitolul XXIII).. 

Insă cartea se citește încet și cu trudă; amănuntele 
însemnate precis, neașteptate și totuși la locul lor, 
încep să te obosească — un lux steril al puterilor 
sufletului. E o deficiență de dinamism, 

Romanul vrea să fle o carte a iubirii. Insă o iubire 
călăuzită de o „stea a robilor“, văzută ca o fatali- 
tată a cărnii pe care luciditatea noastră modernă o 
străvede în toată tristețea ei elementară, însă căreia 
nu poţi să nu i te supui. 

De aci, o atmosferă de sensualism apăsător — ires- 
pirabilă aproape. 

Toate personagiile cărţii aproape, n'au de lucru 
efectiv ; lupta tragică a vieții de azi e undeva, foarte 
departe de cartea aceasta. Și atunci oamenii ei stau 
aplecaţi doar peste propriile lor gânduri şi instincte. 
Insă şi axele lor sufletești sânt şubrede; de aceea 
ritmul vieţii tor interioare e mai mult mișcat prin 
mecanisme de asociaţie. Suprapunerile de momente, 
în cari acelaşi cadru exterior aduce la un numitor 
comun până la absurd două stări sufletești cari tre~ 
buiau să fie cu totul diferite (ex. întâlnirea cu Panu 
în salon p. 33-35) sânt caracteristice pentru acest 
amorfism interior. 

Cu deosebire în psihologia eroinei—Maria—această 
lipsă de ordine lăuntrică e accentuată până la mor~ 
biditate. Somnolenţa ei sensuală, ca o amorţire hip- 
notică în care trupul ascultă doar de legile lui, se 
comunică întregii lumi din preajmă-i. lar peste ra~ 
rele tentative spre viaţă și soare, o desolantă conștiință 
a inutilităţii oricărui efort aruncă o lespede apăsătoare. 

Astfel viziunea de lumină cu care se încheie po~ 
vestea nu lămurește nimic în fond; căci o desminte 
întreaga carte. 

Oamenii din romanul acesta poartă fiecare un gol 
sufletesc, pe care se străduesc să-l umple: cu orice. 
S'ar părea că în sufletul Mariei acest gol e pricinuit 
de sfărâmarea de către Sașa a iubirii sale, care îi era 
tot atât de necesară ca și aerul. Și atunci toată po~ 
vestea n'ar fi decât istoria înhumării în întuneric a 
unui sentiment. Până la o nouă explozie de lumină 
interioară, care e cea finală. 

Dar ceilalți oameni ai cărții, ce au pierdut de sânt 
aşa pustii ? 

Hotărit, cărțile în care oamenii nu au ce face sânt 
cele mai greu de înțeles. 

+ * 

Lirica d-lui Gherghinescu-Vania, alături și de 
mult materiali amorf, aduce o lumină blândă și liniș- 
tită, sub care chiar durerea adâncă undueşte clară 
şi nemișcată, ca și apele în ochiuri. 

O poezie care nu caută revoluții, nici în vers nici 
în gânduri, ci apare simplă sublimare liniştită a unor 
frământări, a unei suferințe chiar, ce îşi cereau sfi- 
oase expresia. 

Uneori această simplitate de veştmânt a simțirii e 
chiar excesivă ; 

Codrii se liniştesc și apele tac, 
Păsările au adormit de mult 
Pitite prin scorburi de copac. 

Dar de cele mai multe ori stihul acesta simplu se 

mlădiază potrivit cu unda clară a simţirii acestui 


poet care își găseşte cea mai curată expresie a sa i 


într'o apropiere fără niciun cutremur, — calmă ca a 
fiului de tatăl cel bun — de ființa plină de pace a 
Dumnezeirii : 

Doamne — sufletu-mi de Tine-i plin 

Cum e o dumbravă de răcoare, 

Cum îi plină de parfum o floare, 

Ori un bob de strugure cu vin. 

liricul acesta și-a umplut într'atâta cămările sufle~ 
tului cu această lumină liniștită de sus, încât chiar 
și poezia sa erotică — ce mărturisește la cei mai 
mulți o explozie de vitalitate elementară — pe el 
îl aduce aproape de aceleași cărări înalte, simțind 
cum îi pătrunde în suflet Dumnezeu 

Ca într'o locuință creștină 
Sfinţită cu stropi de lumină. 

Această lumină îl face în stare să poarte ușor 
povara unei suferințe — ce-și găseşte atât de ascuns, 
atât de eterat, mărturisirea în Suferinfe şi alinări. 
Sub geana ei de dincolo de fire, pământul acesta 
care ne poartă viaţa și ne așteaptă pe toți în adân- 
cu-i, îi apare doar ca un prag spre o altă lume — 
albă, fără chin + 

Pământule, prietenul meu drag, 

Mă plec spre tine — tn genunchi mă plec, 
Imbrăţișez țărâna ta pe prag 

Și-aştept, umil, să te deschizi — să trec. 

Astfel că nu poți înăbuși o părere de rău când 
iți dai seama că aceste accente adevărate sunt totuși 
rare în Amvonul de azur; poetul nu și-a lămurit 
încă filonul propriu, sau puterile-i de creație nu 
suportă îndelungi încordări. 

* 3 * 

Din episodul creionai de Neculce, al rachieriței pe 
care Dumitrașcu-Vodă o iubeşte încărcând-o de su~ 
limanuri și plimbând-o în droşcă prin lași, — d~i lon 
Luca a închegat o dramă rotunjită ca teatru și ad~- 
mirabii scrisă ca limbă românească. Spre deosebire 
de atâta teatru care se tipărește pentrucă nu poate 
fi jucat, drama aceasta e făcută ca să fie citită. Cred 
de altfel că aceasta ar mai putea fi unica justificare 
a unei piese în versuri, astăzi, 

E în stihurile acestei ,„Rachieriţe“ o bogăţie de rimă 
şi de cuvânt care te-ar ului dacă nu ai putea ghici 
uşor truda cu care a fost adunată. In adevăr, în 
versul dur, sentenţios, oprit, strunit mereu, se stră- 
vede lămurit efortul unui făurar care până a nu fi 
poet e convins că metalul creaţiei trebue bătut cu 
trudă pe nicovală ca să rămână. Versul e ciocănit 
aspru, neîndemânatec chiar, dar închegat, de o mână 
ce pare cu totul din alte vremuri. Însăși truda de a 
nu repeta niciodată în această carte o rimă, e atât 
de grăitoare în gratuitatea ei naivă. 

Piesa aceasta, turnată astfel în tipare ale căror fin~ 
căperi își moștenesc formele încă dela căutările de 
început ale marelui Will, se așează liniștită pe acea 
bună linie a teatrului nostru istoric și va rămâne 

aici, fără să piardă prin alăturarea de lumina operei 
de maestru a lui Al. Davilla. 

Căci paradoxul literaturii noastre e acesta, ca ro- 
manticii noștri să însemne pentru noi clasicii de cari 
avem nevoie. Și ei iși merită locul fiindcă, —mai 
mult decât revoluționari, căci la noi nu aveau pe 
cine să dărâme în literatură, —au fost ctitori de 
limbă și de tipare de expresie. 

Drama d-lui Luca e și ea romantică în fond, clă- 
dită pe motivul atât de drag gălăgioșilor revoluțio-— 
nari din veacul trecut — motivul purității în noroiu. 
Rachierița atât de urită de Neculce e pentru d~i 
Luca o ființă înaltă, ce-și păstrează puritatea până 
la sfârșit, izbutind prin jertfa situaţiei sale să salveze 
întreaga țară de apăsarea străină. 

Acest motiv romantic creionat, însă fără cele mai 
multe din stridențele hugo-liene, se complică dar se 
și umanizează mult prin căinţa tânărului boer, care 
o impinsese fără să-și dea seama la pierzanie, și 
prin dorința lui chinuitoare de a-și răscumpăra pă- 
catul, chiar şi printr'o pribegie rusească în țară pentru 
a-i regăsi rachieriţei iubitul-lăutar. Insă acest cân- 
tăreț care în piesă apare ca un simbolic purtător al 
doinei, până la urmă înnebunește și se ucide oportun, 
pentru ca rachierița și boerul căit să se poată iubi, 
deși țara nu-i înțelege, căci pentru ea ce vede-un 
neam că-i tău rămâne tău. 

Asta e piesa. Și aşa naivă cum e, cine ştie, poate 
o vor ceii urmașii, când lucidele noastre vivisecții 
într'o epocă ce se schimbă de azi pe mâine vor fi 
doar inutile despicări ale firului în patru, 

x a * 

In urmărirea metodică a unui adânc cumpănit pro~ 
gram editorial, „Scrisul Românesc“ ne dăruește 
într'un compact volum lumea de graţie senină, sta- 
tuară, a poeziei lui Duiliu Zamfirescu. Deși plănuită 


modest, ca un auxiliar al școlărimii — câtă o mai fi 
rămas studioasă astăzi — colecţia ;„Clasicilor români 
comentaţi“, sub îngrijirea d-lui prof. N. Cartojan, 
răspunde într'atâta unui gol în lumea tipăriturilor 
noastre încât îi putem apropia realizările de minu- 
nata operă a editurii „Minerva“ odinioară. 
Ediţia aceasta a poeziilor lui Duiliu Zamfirescu e 
îngrijită de D-na Mariana Rarincescu. Aceasta în» 
seamnă că e precedată ca și celelalte volume ale 
colecţiei de un studiu asupra poetului visurilor lui 
Cleobul, studiu care dacă nu aduce prea adânci pă~ 
trunderi estetice, în schimb e o justă creionare a vieții 
poetului și a chipului cum a înflorit din ea poezia 
lui clară. 
Insemnând cu bucurie toată priceperea și îngri- 
jirea tehnică cu care a înflorit acest volum pe hârtie, 
mă întreb totuși dacă omiterea celor câteva poezii de 
tinereță ale lui Duiliu Zamfirescu nu e o deficiență 
Prezenţa lor ar fi împlinit imaginea căilor poetului, 
spre deplina sa creştere. Nu e mai puțin adevărat 
că Duiliu Zamfirescu apare astfel mai rotunjit. 
Economia acestei cronici nu îngădue un comen- 
tariu amplu. De altfel acesta nar putea veni decât 
sub forma unui studiu temeinic. 
Căci aliajul rar al sufletului acestui poet, în care 
s'a topit atâta rafinament lângă atâta șăgalnică și ro- 
bustă poftă de viaţă: 
Musce-te-ar dragostea, fluture, 
Friguri de dor să te scuture ; 
Plânge-te-ar roua cu zorile ; 
Râde-te-ar florile ! 

merită îndelunga analiză a unei retorte savante. 

Să însemnăm odată cu bucuria acestei fapte bune 
de editură, nădejdea că acest studiu totuși nu va 
întârzia. 


OVIDIU PAPADIMA 


CRONICA SPECTACOLELOR 


IANCU BREZEANU 


Teatrul românesc are astăzi una din marile lui 
sărbători. Sunt cincizeci de ani de când scumpul 
nostru lancu Brezeanu a început să trăiască pe scenă 
viața lui adevărată, viața aceasta de extraordinară 
dăruire în fiecare seară, de permanentă transfigurare, 
de atâta de ingrată artă și la care, cu siguranţă, 
foarte puţini au fost chemaţi atât de mult ca el. A 
trecut timpul, vor spune melancolici cronicarii din 
ziua de azi. Timp destul a trecut, într'adevăr, dar 
în această jumătate de secol bine împlinită, Brezeanu 
poate privi cu destulă mângâiere gloriosul lui amurg 
de acum. Cum să vorbim de talent numai, de ta- 
lentui lui Ion Brezeanu, când omul acesta a însemnat, 
cu siguranță, altceva, — atâta de mult! Brezeanu 


este în teatru o sinteză a permanențelor noastre su. 
fleteşti, a motivelor noastre de râs şi de plâns, el 
este, grandios, român în toată făptura lui — o pa~ 
tetică identificare cu instinctul nostru de artă. El a 
intrat în teatru, în conservator mai bine zis, întrun 
timp când arta dramatică era mai rău chiar decât 
cum se găsește azi! Actorii erau atunci histrionii 
desconsideraţi ai derbedeilor cari veneau la combdie, 
să râdă.. 

Părinţii se văitau amar de progeniturile lor care 
luau astfel de apucături stricate. lar oamenii serioși 
își strâmbau nasul şi spuneau, sever: e actor! 

Aceste timpuri nu se pot uita acum: nu se pot 
uita acum, mai ales... i 

Privim înduioșaţi apariţia lui Iancu Brezeanu, gran- 
doarea lui de azi! lancu Brezeanu a făcut astfel 
mai mult decât o carieră magnifică de actor. 
Omul acesta a fost și s'a voit artist într'o țară care 


nu bănuia măcar câtă nevoie are de el și timp de 


cinci-zeci de ani, zi la zi, în fiecare seară, împre- 
ună cu marii lui camarazi, — un Notara, un lancu 
Petrescu, atâţia alţii, — Brezeanu a clădit pur și 
simplu demnitatea artei teatrale la noi. In această 
dublă apoteoză de fondator și de erou se cade să 
privim semicentenarul artistic al luí Iancu Brezeanu. 
Şi va mai trebui să adăogăm deopotrivă la aceste 
decoraţii care împodobesc haina lui sărbătorească, 
poate încă una, mai înaltă par'că, pentru că ea 
inseamnă un deplin triumf al artei românești. 

Cu Brezeanu, într'adevăr, teatrul românesc, tea- 
trul nostru, și-a găsit o expresie unică. Coșbuc în 
poezie sau paleta lui Grigorescu lăsând câmpurile 
românești și luminoșii lui țărani să inunde pânzele 
noastre... In altă tonalitate firește, prinzând cu sigu- 
ranță alt aspect şi altă coloare a ființei noastre co~ 
lective — dar Brezeanu a fost unul din aceștia doi 
pe scena românească, Insemnează aceasta că tea- 
trul nostru își va fi găsit în Brezeanu într'un cuvânt, 
bunul lui cel mai de preţ, un punct culminant: 
poezia lui. Nimic nu mi se pare că s'ar putea ima- 
gina mai sus. i 

Dar fiindcă trebue să cunoaștem bine pe Brezeanu, 
să privim împreună portretul lui, dacă vreţi. Stranie 
armonie intr'adevăr sa întâlnit în omul acesta care 


pare adeseaori bolovănos, neîngrijit și pe care mai 


ales dacă treceţi frontiera nu-l veţi mai găsi nicăieri... 
Brezeanu nu seamănă decât cu el. lată capul lui, 
capul acesta chinuit par'că — doar chinuit de humor? 
Să nu ne înșelăm de loc: ei are mult din destinul 
acelui stâșietor ridi pagliaci, ca în versul lui Musset 
care izbucnea în plâns /orsquw'il faudrait en pleurer, 
Brezeanu în sfârșit trebue să râdă — așa cum trebuia 
să râdă Caragiale. Acele tristeți nelămurite din 
hohotele lui ne spun întradevăr că se joacă mai 
adânc drama actorului care râde și la fel ne vorbesc 
ochii lui mari și umezi și faţa lui toată, de melan- 
colie, fardală cu râs! Brezeanu este astfel actorul de 
mare dramă care știe cele mai tainice secrete ale 
sufletului nostru comun, dar se ridică totdeauna pe 
deasupra noastră, ca în viziunile balucinate ale lui 
Goya — atâta de mult, încât nimic nu mi se pare 
mai absurd acum decât să se vorbească de „realis- 
mul“ lui. A nu! Brezeanu nu are absolut nimic din 
această platitudine a fartei care nu înfățișează de 
altfel decât tocmai negația ei! Brezeanu este numai 
un poet al scenei româneşti Nu este decât atât... 
Dar atât e foarte mult? Toate creaţiile lui Brezeanu 
au fost genial precizate, de actor. Aceasta este gran- 
doarea lui Brezeanu, aceasta face ca, acum, peste o 
jumătate de veac de teatru românesc, să se înalțe 
prestigiul incomparabil al acestui actor care a trăit 


poezia dramatică fervent, pasionat, fanatic — ca ui 
sacerdoțiu în care cu siguranță nimeni n'a fost 
mai înalt decât el. Ș 

Și nu știu dacă mă înșel, dar eu sunt sigur c? 
marile creaţii ale teatrului universal chiar, noi, noi 
cei puţin, nu le pricepem mai mult și nu le simțim 
niciodată mai adânc decât atunci când le joacă 
Brezeanu. Cine cunoaşte mai bine dicționarul ini- 
melor noastre, notele toate ale portativului nostru 
sufletesc, aceste viori cari nu ştiu să cânte, decât 
atunci când le-a atins cel mai priceput artist! Bre~ 
zeanu a fost totdeauna acest incomparabil magician 
și acest tălmăcitor genial. 

Feraudy nu m'ar fi făcut niciodată să uit sfâșierile 
acelea de groaznică, de chinuitoare comedie, ale lui 
Harpagon, așa cum le-a țipat și așa cum le-a: răcnit 
Brezeanu... Cine ne-ar fi răscolit mai adânc! Și ni~ 
ciodată nu m'au durut mai mult urletele lui Schylock 
decât atunci când Brezeanu, bestie și om în acelaș 
minut, prăvălia peste emoția noastră uraganul fur~ 
tunilor din el, care se duceau par'că să spargă bolta 
teatrului — răcnetele lui de fiară, acele chemări 
ritmate, strangulate de neșiârșită durere și chin: 
Jessica, Jessica, Jessica... 

A, nu mai interesa acum firește, să-l vedem pe 
Firmin Gemier acest excelent om de teatru, dar 
care a fosto legendă mai mult decât un mare actor! 
Brezeanu s'a ridicat la un summum de artă — pe 
care nu l-a atins în discreta lui carieră decât Iancu 
Petrescu, covârșitor artist atât de puţin cunoscut! — 
și dincolo de care nimic nu mai apărea posibil. Ca 
acele flori care închid adeseori tot parfumul grădi- 
nilor, Brezeanu nu s'ar fi putut să ne dea mai mult. 
Căci aceste culmi de care am vorbit nu stau mai 
jos nici decât acel fantastic Ilon Nebunul din Năpasta 
nici decât gloriosul cetăfean turmentat — atâta de 
dureros și el! 

Sunt aici numai patru puncte cardinale din cariera 
de actor a lui Brezeanu, dar acest grand ecart, mereu 
aceste permanente contraste realizate, trăite de el și 
care pot să meargă dela Schylock la Ipingescu sau 
dela Harpagon la Mogâldici, denunță mobilitatea ex- 
traordinară a artistului, surprinzătoarele lui posibili- 
tăţi de vieață. Secretul acestui actor va fi greu să-l 
găsim, ar fi imprudent să-l căutăm, Dar e bine să 
știm că Brezeanu pricepe în fiecare rol o lume, o 
lume întreagă, în care el intră deodată stăpân și pe 
care mai ales el știe s'o mobileze prodigios cu toate 
darurile iui de creator, cu toată poezia — pe care 
numai el i-o dă... O lume este Ipingescu — alta este 
Ion Nebunul... A, lumea aceasta a lui lon Nebunul 
Brezeanu a evocat-o atâta de sfâșietor, atâta de în- 
duioșat! El a trăit-o spasmodic, frânt de emoție şi 
ne~a dat pe acest Ion Nebunul care însemnează vieaţa 
crâncenă și oarbă a ţăranilor, această perdea de 
vast întuneric toistoian care apasă satele noastre! 
Brezeanu s'a ridicat din ea, a tremurat atâta: cât 

trebuia de damnat și de flămând, s'a întins până la 
noi, ca să pricepem poate că atunci el nu mai «juca» 
ci realizase aevea momentul acela de adevărată cu- 
noaștere națională — și îi durea pe el pentru toţi... 
„Mă doare... Mă doare“ ! strigă el. Ab, într'adevăr, 
pe nimeni nu l-a durut vreodată atât... 

Dar dacă Brezeanu trăește atâta de intens şi atâta 
de dominator rolurile luí este poate pentru că el le 
construeşte cu o uluitoare simplicitate} Deaceea îmi 
închipui că niciun efort nu-i este necesar pentru ca 


să fie imediat stăpân pe o sală cu care din primul 


minut e familiar... 

Și într'adevăr, când a trecut din culise, Brezeanu 
este intim — intim cu fiecare din noi.. Da, acesta 
poate este secretul. Mai mult decât «popular», cum 
s'a spus, Brezeanu este un actor íntim, Intim, așa cum 
l-am cunoscut eu totdeauna deși nu ne-am dat mâna 


CRONICA 


VIAŢA ROMÂNEASCĂ, ajunsă prin d M. Ralea 
lamentabilul strigoiu al revistei ce-a fost odată, se 
luptă cu noi în două numere, unul după altul, unul 
mai tare ca altul. Tema e articolul nostru „Titanii 
ateismului“, publicat în numărul din Noembrie 1934 
al Gândirii. Nu mai puțin de cinci compoziții scrie 
d. M. Ralea cu un foarte lăudabi! zel de a ne combate. 
Le-am citit pe toate fumându-ne obișnuita țigară de 
foi. Noi îl cunoaştem foarte bine pe d. M. Ralea și 
ştim cine e ca om și ce poate la Universitate, în 
politică și în publicistică. Astfel nicio curiositate nu 
ne-au stârnit în prealabil cele cinci compoziţii ale sale. 

Să nu vă închipuiţi, deci, că d. profesor univer- 
sitar în concediu permanent a angajat cu noi o di- 
scuţie teoretică asupra doctrinei lui Auguste Comte, 
a lui Darwin și Haeckel și a lui Marx, pe cari noi 
i-am arătat ca izvoare ale ateismului modern. O 
asemenea întreprindere cerea un efort intelectual 
` destul de incomod pentru un inofensiv profitor și 
jouisseur de meserie. Discuţiile teoretice, pe lângă 
acestea, nici măcar nu sânt rentabile, Şi totuș d. M. 
Ralea, parazitul consiliilor de administrație ale Reșiţei 
d-lui Max Aușnitt şi Discomului d-lui Aristide Blanck, 
era obligat să ne atace. O slugă trebuie să-și dove- 
dească zelul față de stăpâni. ȘI atunci, în toate cele 
cinci compoziţii, d. M. Ralea atacă nu ideile noastre, 
ci persoana noastră. Aici, d-sa, mizer și fără fantazie, 
are la îndemână întregul arsenal de înfamii al oficinei 
Adevărului, cu care suntem spurcați de ani de zile 
în tot ce are mai sfânt un om. 


decât o singură dătă în vieaţă. Întim cu spectatorul 
român în sfârşit, pe care-l pricepe şi care îl înţe- 
lege... Intim pe stradă chiar — așa cum vreau să 
mă gândesc la ei acum. C 

Era târziu într'o după amiază ploioasă de toamnă. 
In fața Teatrului Naţional, cu pălăria lui tare care se 
știe, într'un pardessus care-l rotunjia mai mult, cu 
ochelarii lui aburiţi prin cari ochii îi sclipesc de glumă, 
de melancolie și de râs, Brezeanu stătea nepăsător 
în ploaie. Părea că se întreţine amical cu toţi tre- 
cătorii, cari-l priviau familiar și îndrăgostiți. 

Apoi deodată, amintindu-și probabil că plouă, s'a 
dus... Caşicând s'ar fi rupt din mine! lar eu, din 
urmă, am sărutat în gând atunci umbra artistului 
care creștea pe drum... 

Şi care va crește mereu! 


TOMA VLĂDESCU 


MĂRUNTĂ 


Fiindcă susţinem ideea creștină, d. Ralea ne de~ 
clară „ipocrit“ și „fără credinţă în Dumnezeu“ 

Fiindcă susţinem ideea românească, d. Ralea ne 
declară țigan „de pe malurile sacre ale Gangelui“. 

Fiindcă cerem o moralitate, (asta îl incomodează 
în deosebi) d. Ralea ne declară „imoral“. 

Nu există absolut nimic altceva, în cele cinci com~ 
poziţii ale sale, decât aceste injurii repetate cu exas- 
perantă paupertate intelectuală” ipocrit, fără credință, 
țigan, imoral; imoral, țigan, fără credință, ipocrit și 
așa mai departe... 

Sărman papagal al limbagiului dela Adevărul, în- 
treținut fără demnitate al d-lor Blanck și Aușniit! 
lată până la ce desgustător nivel de mardejaș se 
poate cobori un profesor universitar în concediu 
permanent! 

Logica reteveiului făcut condeiu ne-ar obliga să-i 
răspundem la fel. Și noi n'am avea nevoie de nicio 
fantazie injurioasă pentru a țintui la zid o viață de 
turpitudine și scandal. Să rămână mai bine la el 
acolo} Ce folos ar aduce o asemenea țigănie temei 
pur teoretice pe care am pus-o în discuţie în „Ti- 
tanii ateismului“? 

Sau poate d. M. Ralea sa supărat că nu l-am 
trecut și pe dânsul printre titanii ateismului? El e 
doar cel care a lansat pe vremuri formula „ateismului 
național“ pe seama poporului nostru. Se poate. Dar 
un biet diletant superficial mare nici proporții de 
titan și nici măcar proporții de pigmeu, 


NICHIFOR CRAINIC 





"ANUL XIV — Nọ. 2 


FEBRUARIE, 1935 


: %12 


© BCU Cluj 


